ഫാഷന്‍ഗോള്‍ഡ് നിക്ഷേപതട്ടിപ്പ് കേസ്; പൂക്കോയ തങ്ങളുടെ റിമാണ്ട് നീട്ടാന് ക്രൈംബ്രാഞ്ച് കോടതിയില് ഹരജി നല്‍കി – Utharadesam\nകാഞ്ഞങ്ങാട്: ഫാഷന്‍ഗോള്‍ഡ് നിക്ഷേപതട്ടിപ്പ് കേസില് പ്രധാനപ്രതിയായ ചന്തേരയിലെ ടി.കെ പൂക്കോയ തങ്ങളുടെ റിമാണ്ട് കാലാവധി നീട്ടാന് ക്രൈംബ്രാഞ്ച് ഹൊസ്ദുര്‍ഗ് കോടതിയില് ഹരജി നല്‍കി. കണ്ണൂര് ക്രൈംബ്രാഞ്ച് അന്വേഷിക്കുന്ന 16 കേസുകളില് റിമാണ്ട് നീട്ടാനാണ് ഹൊസ്ദുര്‍ഗ് ജുഡീഷ്യല് ഒന്നാംക്ലാസ് മജിസ്‌ട്രേട്ട് കോടതിയില് ഹരജി നല്‍കിയത്. ചന്തേര പൊലീസ് രജിസ്റ്റര് ചെയ്ത 16 കേസുകളില് ക്രൈംബ്രാഞ്ചാണ് അന്വേഷണം നടത്തുന്നത്. അതേ സമയം ഈ കേസുകളിലെല്ലാം പൂക്കോയ തങ്ങള്‍ക്ക് ഹൊസ്ദുര്‍ഗ് കോടതി ജാമ്യം അനുവദിച്ചിരുന്നു. ഉപാധികളോടെ പൂക്കോയ തങ്ങള്‍ക്ക് ജാമ്യം അനുവദിച്ചെങ്കിലും ജാമ്യക്കാര് കോടതിയില് ഹാജരാകാതിരുന്നതിനാല് ഇദ്ദേഹം ജയിലില് തുടരുകയാണ്. ജാമ്യക്കാര് ഹാജരാകാത്ത സാഹചര്യത്തിലാണ് റിമാണ്ട് നീട്ടുന്നതിന് ക്രൈംബ്രാഞ്ച് കോടതിയെ സമീപിച്ചത്. ഫാഷന് ഗോള്‍ഡ് നിക്ഷേപതട്ടിപ്പുമായി ബന്ധപ്പെട്ട് ഹൊസ്ദുര്‍ഗ് കോടതിയുടെ പരിഗണനയിലുള്ള നിരവധി കേസുകളില് പൂക്കോയ തങ്ങള്‍ക്ക് ജാമ്യം അനുവദിച്ചിട്ടുണ്ട്.


ബിബിസി, ഞാന് മുസ്ലീം ബ്രതറല്ല – നേരിടം\nബിബിസി, ഞാന് മുസ്ലീം ബ്രതറല്ല\nPosted on ഫെബ്രുവരി 4, 2011 ഏപ്രില് 8, 2011 by admin\nപ്രസിഡന്റ് മുബാറക്കിനെ പുറത്താക്കാന് വേണ്ടിയുള്ള ജനങ്ങളുടെ സമരത്തെ ഈജിപ്റ്റ് സര്‍ക്കാര് ആക്രമണത്തിലൂടെ അടിച്ചമര്‍ത്താന് ശ്രമിക്കുന്നു. ഒരാഴ്ച്ചയിലധികമായ സമാധാനപരമായ റാലികളില് ദശലക്ഷക്കണിന് ജനങ്ങളാണ് അണിനിരന്നത്. ബുധനാഴ്ച്ചയും വ്യാഴാഴ്ച്ചയും തഹ്റിര് സ്ക്വയറില് തടിച്ചുകൂടിയ ജനങ്ങളെ സര്‍ക്കാര് അനുകൂലികള് Molotov ഉം യന്ത്രത്തോക്കുകളുമായി ആക്രമിച്ചു. ജനം കല്ലേറുമായി പ്രതികരിച്ചു. ജനങ്ങള്‍ക്കാണ് കൂടുതല് നാശം ഉണ്ടായത്. സാധാരണ വേഷം ധരിച്ച പോലീസുകാരോ കൂലിപട്ടാളമോ ആയിരുന്നു മുബാറക് അനുകൂലികളായി ആക്രമണം അഴിച്ചുവിട്ടത്.\nജനാധിപത്യ പ്രവര്‍ത്തക Mona Seif സംസാരിക്കുന്നു:\nഞങ്ങള് മുബാറക് ഒഴിയണമെന്നാണ് ഇവിടെ സമാധാനപരമായി ആവശ്യപ്പെട്ടത്. ഇത് ഇവിടെ വന്നവരുടെ മാത്രം ആവശ്യമല്ല. മൊത്തം ജനങ്ങളുടേയും ആവശ്യമാണ്. ഇന്നലെ ഒരു ഉത്സവ ദിവസം പോലെയായിരുന്നു. ഒരു പാര്‍ക്കിലേ പോലുള്ള അവസ്ഥയായിരുന്നു. കുട്ടികള് കളിക്കുന്നു. ആളുകള് കീര്‍ത്തനം ചൊല്ലുന്നു, നൃത്തം ചെയ്യുന്നു, പാട്ടു പാടുന്നു. പെട്ടെന്ന് അത് ഒരു യുദ്ധ ഭൂമിയായി. വീടുകളുടെ മുകളില് നിന്ന് ഈ കൊള്ളക്കാര് ഞങ്ങളെ ആക്രമിച്ചു. ഞങ്ങളെ ഇവിടെ എത്തിച്ച ആളുകളില് ധാരാളം പേര് മരിച്ചു. എന്തു തന്നെ വന്നാലും ഞങ്ങള് ഇവിടെ നിലനില്‍ക്കും.\nരണ്ടു വിഭാഗങ്ങളും തമ്മിലുള്ള സംഘട്ടനമായാണ് കോര്‍പ്പറേറ്റ് മാധ്യമങ്ങള് റിപ്പോര്‍ട്ട് ചെയ്യുന്നത്.\nരണ്ടു വിഭാഗങ്ങളും തമ്മിലുള്ള സംഘട്ടനമാണെന്ന് പറയുമ്പോള് ഈ രണ്ട് വിഭാഗങ്ങളും തുല്യരാണെന്നും വ്യത്യസ്ഥ വിശ്വാസധാരകളിലുള്ളവരാണെന്നുമുള്ള തോന്നല് കേള്‍വിക്കാരില് ഉണ്ടാകും. അതാണ് കോര്‍പ്പറേറ്റ് മാധ്യമങ്ങള് ആഗ്രഹിക്കുന്നത്. അത് തെറ്റാണ്. ഞങ്ങള് ധാരാളം കൊള്ളക്കാരെ പിടികൂടിയിട്ടുണ്ട്. അവരില് നിന്ന് പോലീസ് ID കാര്‍ഡ് പിടിച്ചെടുക്കാന് കഴിഞ്ഞു. ഇന്റര് നെറ്റില് ആ ചിത്രങ്ങള് കൊടുത്തിട്ടുണ്ട്. തൊഴില്ലാത്തവരെ ജോലിയും പണവും നല്‍കാമെന്ന് വിശ്വസിപ്പിച്ചും അവര് അക്രമണകാരികളാക്കി. അത്തരം ഒരാളിന്റെ കുറ്റസമ്മതം റിക്കോര്‍ഡ് ചെയ്തിട്ടുണ്ട്. വലിയ ആക്രമണങ്ങളാണ് അവര് ജനങ്ങളില് അഴിച്ചുവിടുന്നത്. ആരും അവരെ തടയുന്നില്ല.\nSelma Al-Tarzi സംസാരിക്കുന്നു:\nയന്ത്രത്തോക്കുകളുമായാണ് മുബാറക് അനുകൂലികള് ഞങ്ങളെ ആക്രമിക്കുന്നത്. സൈന്യം തിരികെ വെടിവെച്ചു ഓടിച്ചു. പക്ഷേ കൂടുതല് കൊള്ളക്കാര് വന്നുകൊണ്ടിരിക്കുന്നു. ഞങ്ങള്‍ക്ക് മടുത്തു. കഴിഞ്ഞ 12 മണിക്കൂറുകള് ഞങ്ങള് യുദ്ധത്തിലാണ്. ഞങ്ങള് വെറും പ്രതിഷേധക്കാര് മാത്രമാണ്. ഞങ്ങള് സാധാരണ പൗരന്‍മാരാണ്. ഞങ്ങള്‍ക്ക് യുദ്ധ തന്ത്രങ്ങളറിയില്ല. വടികൊണ്ടും കല്ലുകൊണ്ടുമാണ് ഞങ്ങള് എതിരിടുന്നത്. ഇതിനല്ല ഞങ്ങളിവിടെ വന്നത്. ഇത് യുദ്ധ കുറ്റമാണ്. അവര് ഞങ്ങളെ കൊല്ലുന്നു.\nഡോക്റ്റര്‍മാര് ഇവിടൊക്കെ ഓടിനടക്കുന്നത് ഞാന് കാണുന്നു. ആംബുലന്‍സും. ജനങ്ങള് മുറിവേറ്റവരെ ശുശ്രൂഷിക്കുന്നു. ഡോക്റ്റര്‍മാരുടെ ടെന്റുകളിലേക്ക് കൊണ്ടുപോകുന്നു. ജനങ്ങള് തളര്‍ന്ന് നടപ്പാതകളില് ഇരിക്കുന്നു. ചിലര് മറ്റുള്ളവരെ ഉത്സാഹപ്പെടുത്തി യുദ്ധത്തിന് തയ്യാറെടുക്കുന്നു. എന്നാല് ജനം തളര്‍ന്നിരിക്കുകയാണ്.\nതഹ്റിര് സ്ക്വയറിലുള്ള എല്ലാവരും മുസ്ലീ ബ്രതേര്‍ഴ്സ് ആണെന്നാണ് BBC പോലുള്ള ചാനലുകള് പ്രചരിപ്പിക്കുന്നത്. ഞങ്ങള് മുസ്ലീ ബ്രതേര്‍ഴ്സ് അല്ല. ഞാന് മുസ്ലീ ബ്രതേര്‍ഴ്സ് അല്ല. ഞാന് മുസ്ലീ ബ്രതേര്‍ഴ്സ്നെ പരിഗണിക്കുന്നതേയില്ല. ഞാന് വിശ്വസിക്കുന്നതിനെല്ലാം എതിരാണ് അവര്. എന്നാല് ഈ യുദ്ധത്തില് അവരും ഞങ്ങളുടെയൊപ്പം പങ്കുചേരുന്നു. ഇതില് എല്ലാ ആശയക്കാരും ഒത്തു ചേര്‍ന്നിട്ടുണ്ട്. ഇത് ജനങ്ങളുടെ പ്രസ്ഥാനം ആണ്.\nഎല്ലാ പ്രവേശനകവാടത്തില് നിന്നും ഈ കൊള്ളക്കാര് ആക്രമിക്കുന്നു. ജനങ്ങള് പ്രവേശനകവാടം സുരക്ഷിതമാക്കാന് ശ്രമിക്കുകയാണ്. മുബാറക് പോകണമെന്നാണ് ഞങ്ങളുടെ ആവശ്യം. Habib El Adly, ഒമര് സുലൈമാന് തുടങ്ങി അയാളുടെ മൊത്തം സര്‍ക്കാര് പോകണം. പാര്‍ലമന്റും. അവര് ഞങ്ങളെ കൊല്ലാന് കൊള്ളക്കാരെ വിലക്ക് വാങ്ങിക്കൊണ്ടിരിക്കുകയാണ്.\nഈ സമരത്തിന്റെ തുടക്കത്തില് തന്നെ മുബാറക് ജയിലുകളെല്ലാം തുറന്ന് കുറ്റവാളികളേ മോചിപ്പിക്കുയുണ്ടി. അവരെ നേരിടാന് ജനങ്ങള് മാറിമാറി 24 മണിക്കൂറും കാവല്‍നില്‍ക്കുന്നു.\n“ജനാധിപത്യത്തിന്റെ” ലോകപോലീസ് നിശബ്ദനായി ഇരിക്കുന്നത് അര്‍ത്ഥപൂര്‍ണമാണ്.\nമുമ്പത്തെ ലേഖനം മുബാറക്കിന് ഇസ്രായേലിന്റെ പിന്‍തുണ


മൂന്നാറിലേക്കുള്ള പാതകളിൽ മണ്ണിടിച്ചിൽ; വലഞ്ഞ് യാത്രക്കാർ, സ്ഥലം സന്ദർശിച്ച് സബ് കളക്ടർ രേണുരാജ്\nMunnar, First Published 28, Jul 2019, 6:52 PM IST\nകഴിഞ്ഞ പ്രളയത്തിൽ റോഡ് ഇടിഞ്ഞ ഭാഗങ്ങളിൽ മണ്ണിടിയാതിരിക്കാൻ ഭിത്തി കെട്ടുന്നതടക്കമുള്ള മുന്‍കരുതലുകൾ എടുക്കാത്തതാണ് ഈ പ്രദേശത്ത് മണ്ണിടിച്ചിൽ വ്യാപകമാക്കിയത്.\nഇടുക്കി: മൂന്നാറിലേക്കുള്ള പ്രധാന പാതകളിൽ മണ്ണിടിച്ചിൽ രൂക്ഷം. മൂന്നാർ ദേവികുളം ഗ്യാപ് റോഡിൽ ഇന്നലെ രാത്രിയോടെ വൻ മലയിടിച്ചിലുണ്ടായി. ദേശീയ പാത 85-ൽ കൊച്ചി - ധനുഷ്‌കോടി റോഡിൽ നിർമാണം നടക്കുന്ന മേഖലയിലാണ് ശനിയാഴ്ച അർദ്ധ രാത്രിയോടെ വൻ തോതിൽ വലിയ കല്ലും മണ്ണും ഇടിഞ്ഞു വീണ് ഗതാഗതം തടസ്സപ്പെട്ടത്. രാത്രിയായതിനാൽ വൻ ദുരന്തം ഒഴിവായി.\nഈ ദേശീയ പാതയിൽ ഏറ്റവും അപകടം നിറഞ്ഞ ഭാഗമാണ് ഇത്. 380 കോടി രൂപയുടെ പുനരുദ്ധാരണ പ്രവർത്തനങ്ങളാണ് ദേശീയ പാതയുടെ ഭാഗമായ മൂന്നാർ മുതൽ ബോഡിമേട്ട് വരെ നടന്നു വരുന്നത്. ഇതുവഴിയുള്ള ഗതാഗതം പുനഃസ്ഥാപിക്കാൻ ഒരു മാസത്തിലധികം എടുക്കുമെന്നാണ് കരുതുന്നത്. മേഖലയിൽ മണ്ണിടിച്ചിലുണ്ടായ സ്ഥലത്ത് കല്ലും മണ്ണും മാറ്റി ഗതാഗതം പുനഃസ്ഥാപിക്കാനുള്ള നടപടികൾ തുടരുകയാണ്. ദേവികുളം സബ് കളക്ടർ രേണു രാജ് സ്ഥലം സന്ദർശിച്ചു. റോഡ് അറ്റകുറ്റപ്പണിക്ക് നേതൃത്വം നൽകുകയും ചെയ്തു.\nകനത്ത മഴയിൽ ദേവികുളം റോഡിലും മൂന്നാർ ഹെഡ് വര്‍ക്‌സ് ഡാമിന് സമീപവും കഴിഞ്ഞയാഴ്ചയും മണ്ണിടിഞ്ഞിരുന്നു. യന്ത്രസഹായത്തോടെ വൈകാതെ മണ്ണ് നീക്കിയെങ്കിലും മണിക്കൂറുകളോളം ഗതാഗതം തടസ്സപ്പെട്ടു. കഴിഞ്ഞ വർഷത്തെ പ്രളയത്തിൽ ഈ ഭാഗത്തെല്ലാം വ്യാപകമായ മണ്ണിടിച്ചിലുണ്ടായിരുന്നു. എന്നാല് പ്രളയമൊഴിഞ്ഞ് വർഷമൊന്നാകാറായിട്ടും മണ്ണിടിഞ്ഞ ഭാഗങ്ങളിൽ സുരക്ഷയൊരുക്കാൻ അധിക്യതർ തയ്യാറാകാത്തതാണ് നിലവിലെ പ്രശ്നങ്ങൾക്ക് കാരണമെന്ന് നാട്ടുകാർ ആരോപിക്കുന്നു.\nമൂന്നാർ ടൗണിലെ റോഡുകളുടെ അവസ്ഥയും ദയനീയമാണ്. പഴയമൂന്നാര് മുതലുള്ള റോഡുകളെല്ലാം പൊട്ടിപൊളിഞ്ഞുകിടക്കുകയാണ്. റോഡുകൾ മോശമായതിനാൽ മൂന്നാറിലേക്കെത്തുന്ന സഞ്ചാരികളുടെ എണ്ണത്തിൽ കുറവുണ്ടായിട്ടുണ്ട്. ഇതിന് പുറമേയാണ് ഇപ്പോഴത്തെ മണ്ണിടിച്ചിൽ ഭീഷണി. ഈ സാഹചര്യത്തിൽ മഴയൊഴിഞ്ഞാൽ അടിയന്തരമായി സംരക്ഷണ ഭിത്തി കെട്ടുന്നതിനൊപ്പം റോഡുകൾ സഞ്ചാരയോഗ്യമാക്കുക കൂടി ചെയ്യണമെന്നാണ് മൂന്നാറുകാരുടെ ആവശ്യം.\nLast Updated 28, Jul 2019, 6:52 PM IST\nമൂന്നാർ ദേവികുളം മണ്ണിടിച്ചിൽ


Emalayalee.com - കുട്ടനാട്ടില് എന്നും നിറകതിരുകള്, കൃഷിക്കാരന്റെ പതിരില്ലാത്ത മനസ് - ഭാഗം -2 (രചന, ചിത്രങ്ങള്: കുര്യന് പാമ്പാടി)\nകുട്ടനാട്ടില് എന്നും നിറകതിരുകള്, കൃഷിക്കാരന്റെ പതിരില്ലാത്ത മനസ് - ഭാഗം -2 (രചന, ചിത്രങ്ങള്: കുര്യന് പാമ്പാടി)\nഷിക്കാഗോയില് പന്തലിച്ച പരമ്പരയില് പൊലിയാതെ നില്‍ക്കുന്ന കൈപ്പുഴ ഗ്രാമവാസി മാത്യു സ്റ്റീഫന്റെ പുളകംകൊള്ളിക്കുന്ന കഥയുടെ രണ്ടാം ഭാഗം\nആരോരുമറിയാതെ സാമൂഹ്യസേവനം തുടരുകയാണു മാത്യുസ്റ്റീഫന്. അപ്പര്‍കുട്ടനാടിന്റെ ഹൃദയഭാഗത്ത് ആയിരവേലിയില്‍നിന്ന് നടക്കാവുന്നത്ര അകലത്തില് പന്ത്രണ്ടേക്കര് നെല്‍പ്പാടം ഇന്നു നിധിപോലെ സൂക്ഷിക്കുന്നു. അഞ്ചുവര്‍ഷം മുമ്പു വച്ച തെങ്ങുകള്‍ക്ക് ചൊട്ടവീണുകഴിഞ്ഞു. ``ഇതു കണ്ടോ...?'' നടപ്പാതയില് വീണുകിളിര്‍ത്ത നെല്‍ച്ചെടിയുടെ ഒരു കതിര് അടര്‍ത്തിക്കാട്ടിക്കൊണ്ട് മാത്യു ചോദിച്ചു. കതിര് നിറയെ അരിമണികള്. ഒരെണ്ണംപോലും പതിരില്ല.\nപതിരില്ലാത്ത വ്യക്തിത്വമാണ് മാത്യുവിനെ അന്യരില്‍നിന്നു വ്യത്യസ്‌തനാക്കുന്നത്. 96 കൃഷിക്കാരുള്ള, 350 ഏക്കര് വരുന്ന ചോഴിയപ്പാറ പാടശേഖര സമിതിയുടെ സെകട്ടറിയാണ് അദ്ദേഹം. തീര്‍ന്നില്ല, തോടിനക്കരെ മറ്റൊരു 400 ഏക്കര് വരുന്ന പുത്തന്‍കരി പാടശേഖരത്തിന്റെയും ചുമതല മാത്യുവിന്റെ ചുമലില് വീണു.\nആയിരംവേലി വരമ്പത്തുകൂടി ചോഴിയപ്പാറ വരെ നടന്നുപോകുക മറക്കാനാവാത്ത ഒരനുഭവം തന്നെ. പെണ്ണാര്‍തോട്ടില് കൂടി കൊതുമ്പുവള്ളങ്ങളില് പെണ്ണാളുകള് പുല്ലുചെത്താന് പോകുന്നു. ആയിരം രൂപവരെ ദിവസം നേടാനാവും. ഒരു കരയില് പാടശേഖര സമിതി നേതാവായ മുരളി കാരിക്കലിന്റെ ഒരായിരം താറാവുകള്. അവയുടെ അരികുപറ്റി ഒരായിരം താമരക്കാക്കകള് തലങ്ങും വിലങ്ങും കലപിലകൂട്ടി പറക്കുന്നു. ``കേള്‍ക്കുന്നില്ല ഒരു കിരുകിരു ശബ്‌ദം...?'' മാത്യു ചോദിച്ചു. ശരിയാണ്. തൊട്ടപ്പുറത്തുള്ള ടോണി തച്ചാറയുടെ പാടശേഖരത്തു വളര്‍ത്തുന്ന മീനുകളുടെ ശബ്‌ദമാണത്.\nതോടിനു ചേര്‍ന്നുള്ള മേരി-വാവമാരുടെ വീടിനു മുമ്പിലെത്തി. മകന് ടിനേഷ് ഒരു താമരക്കാക്കയെ രക്ഷിച്ചു കൂട്ടിലിട്ടു വളര്‍ത്തിയതിന്റെ പേരില് കേസായി. കോടതിയിലെത്തിയപ്പോള്, അറിയാതെ ചെയ്‌തുപോയതാണെന്നു സമ്മതിച്ചതോടെ മജിസ്‌ട്രേട്ട് ടിനേഷിനെ വെറുതെ വിട്ടു. പെങ്ങള് ടിജി എം.ജി യൂണിവേഴ്‌സിറ്റിയുടെ ഡെവലപ്‌മെന്റ് സ്റ്റഡീസില് പിഎച്ച്.ഡി ഗവേഷണം നടത്തുന്നു. വിഷയം: ``ഭക്ഷ്യസുരക്ഷയും കേരളത്തിലെ കാര്‍ഷിക പ്രതിസന്ധിയും''. കുട്ടനാടിന്റെ പുത്രിക്ക് ഇതിലും അനുയോജ്യമായ വിഷയമുണ്ടോ?\nകുട്ടനാട്ടില് പോയി മടങ്ങുമ്പോള് രണ്ടു കാഴ്‌ചകള് ഞങ്ങളെ പിടിച്ചുനിര്‍ത്തി. ഒന്ന്, ചോഴിയപ്പാറ പാടശേഖര കമ്മിറ്റി പ്രസിഡന്റ് ജോണി മാത്യു തറയ്‌ക്കലിന്റെ ലക്ഷം രൂപയ്‌ക്കുള്ള കച്ചി യന്ത്രംകൊണ്ടു ബെയ്‌ല് ആക്കി വില്‌പനയ്‌ക്കു വച്ചിരിക്കുന്നു. 65 ഏക്കറില് ജോണിക്കു കൃഷിയുണ്ട്. നാലു മാസംകൊണ്ട് ഒന്നര ലക്ഷം രൂപ ലാഭം. ഇത്രയും ലാഭം കിട്ടുന്ന മറ്റൊരു കൃഷി വേറെയുണ്ടോ എന്നു ജോണി ചോദിക്കുന്നു.\nരണ്ടാമത്തെ കാഴ്‌ച, കല്ലറ മുക്കാലി ഷാപ്പിലെ മധുരക്കള്ള്. കപ്പയും കരിമീന് കറിയും ചേര്‍ത്ത് നാലു പേര്‍ക്കു വയറുനിറയ്‌ക്കാന് 410 രൂപ മാത്രം. (`മാന്നാര് മത്തായി' എന്ന സൂപ്പര്‍ഹിറ്റ് ചിത്രം ഷൂട്ട് ചെയ്‌ത സ്ഥലമാണ്) അവിടെ സിനിമയ്‌ക്കു ഗാനങ്ങളെഴുതുകയും ടെലിഫിലിമുകളില് അഭിനയിക്കുകയും ചെയ്യുന്ന `അച്ചന്'എന്ന പി.ടി. മാത്യു കുട്ടനാടിനെക്കുറിച്ചെഴുതിയ ഒരു ഗാനം ഹൃദ്യമായി ആലപിച്ചു: ``മുണ്ടാറിന് തീരത്ത്, കുട്ടനാടിന് ഓരത്ത്...'' അതായിരുന്നു ഏറ്റം ഹൃദ്യമായ തൊട്ടുകൂട്ടാന്.\nവിടപറയുംമുമ്പ് മാത്യുവില്‍നിന്ന് ഒരു സത്യംകൂടി അടര്‍ന്നുവീണു. കൈപ്പുഴ സെന്റ് ജോര്‍ജ് ഫൊറേനാ പള്ളിയുടെ കൈക്കാരനായിരുന്നു അടുത്തകാലം വരെ. ഇപ്പോള് ഒമാനില് നിന്നു മടങ്ങിവന്ന ഷാജി കണ്ണാലയില് പ്രസിഡന്റും താന് വൈസ് പ്രസിഡന്റുമായ ഷെയര് ആന്‍ഡ് കെയര് എന്ന സന്നദ്ധ സംഘടനയില് സജീവമാണ്. മൂന്നു സെന്റ് ഭൂമിയുള്ള ഒരു വിധവയ്‌ക്ക് അഞ്ചുലക്ഷത്തിന്റെ വീടു വെച്ചുകൊടുക്കുന്ന തിരക്കിലാണ് ഷെയര് ആന്‍ഡ് കെയര്. അതൊരു തുടക്കം മാതം.\nപള്ളിത്താഴെ എത്തുമ്പോള് മാര്‍ക്‌സിസ്റ്റ് പാര്‍ട്ടിയുടെ രക്തസാക്ഷിദിനാചരണ ഘോഷയാത്ര പൊടിപൊടിച്ച് കടന്നുപോകുന്നു. റെഡ് വോളണ്ടിയര്‍മാര്, പിണറായി എന്നിങ്ങനെ. അപ്പര്‍കുട്ടനാട്ടിലെ മലയാളികള് കുടിയേറിയ ഷിക്കാഗോയിലാണ് നൂറ്റാണ്ടു മുമ്പു 1886ല് ലോക തൊഴിലാളികള്‍ക്ക് എട്ടു മണിക്കൂര് ജോലി നിജപ്പെടുത്താനായി സമരം ചെയ്യുമ്പോള് നിരവധി പേര് വെടിയേറ്റുവീണതെന്ന സത്യം ആരെങ്കിലും ഓര്‍ക്കുന്നുണ്ടോ ആവോ? ഒരു സത്യം സത്യമായി അവശേഷിക്കുന്നു. മാത്യു കണ്‍വീനറായ പുത്തന്‍കരി പാടശേഖരത്തിലായിരുന്നു നാല്‍പ്പത്തിരണ്ട് വര്‍ഷം മുമ്പ് ആലി, വാവ, ഗോപി എന്നിവര് കുത്തേറ്റുവീണത്.\nമാത്യു-ഏലിയാമ്മ ദമ്പതിമാര്‍ക്ക് മൂന്നു മക്കള്. മൂത്ത മകന് സെബിന് ദുബൈയിലാണ്. മകള് സെപ്‌റ്റ ഇറ്റലിയിലെ ജനോവയില്. ഇളയവന് സെല്‍ബിന് പോളിമര് സയന്‍സില് ബി.ടെക് നേടിയശേഷം തൊടുപുഴയ്‌ക്കടുത്ത് മുട്ടത്തു ടയര് കമ്പനിയില് ക്വാളിറ്റി കണ്‍ട്രോളര്.\n~ഒന്നാം ഭാഗം വായിക്കാന് ഇവിടെ ക്ലിക്കുചെയ്യുക....\nഇറ്റലിയിലെ ബന്ധം: മകള് സെപ്‌റ്റയും ഭര്‍ത്താവ് ജിഷുവും ജനോവയില്\nമാത്യു കൈക്കാരനായിരന്ന സെന്റ്‌ജോര്‍ജ് പള്ളിമേടക്കുമുമ്പില്‍വികാരി ഡോ. ലൂക്ക്‌പൂതൃക്കയില്\nതാമരക്കാക്കയെ രക്ഷിച്ചതിനു കേസില് കുടുങ്ങിയ ടിനേഷ്\nമുരളി-മാത്യു-ജോണിമാര് ബെയ്‌ല് ചെയ്‌ത കച്ചിക്കരികില്.\nകള്ളോളം നല്ലൊരു.... കുട്ടനാടിന്റെ കവിത പാടുന്ന പി.ടി. മാത്യു.\nമറുനാടന് മലയാളിയുടെ രമ്യഹര്‍മം. ഇന്‍സെറ്റില് മാത്യു, ഷാജി കണ്ണാലയില്.\nമസ്‌കറ്റില്‍നിന്നെത്തിയ സഖാവ് സുരേഷ്‌കുമാര് വാച്ചില് ഫോണ്‍നമ്പര് എന്റര് ചെയ്യുന്നു.\nരക്തസാക്ഷിദിനത്തില് പ്രസംഗിക്കാനെത്തിയ പിണറായി.\nകുട്ടനാട്ടില് മറ്റൊരു അസ്‌തമയം.


അടുത്ത വർഷം ജനുവരിക്ക് മുൻപ് എല്ലാവർക്കും വാക്സിൻ; പ്രഖ്യാപനവുമായി കേന്ദ്രം\nവാക്സിൻ നയത്തിനൊരുങ്ങി കേന്ദ്രം. അടുത്ത അർഷം ജനുവരിക്ക് മുൻപ് എല്ലാവർക്കും വാക്സിൻ നൽകാനാണ് തീരുമാനം. ഈ വർഷം ഓഗസ്റ്റിനും ഡിസംബറിനും ഇടയിൽ 216 കോടി ഡോസ് വാക്സിനുകൾ നിർമിച്ച് വിതരണം ചെയ്യുമെന്ന് നീതി ആയോഗ് അറിയിച്ചു. ഇന്ത്യക്കാർക്ക് വേണ്ടി മാത്രമാവും വാക്സിൻ നിർമിക്കുകയെന്നും എല്ലാവർക്കും വാക്സിൻ ലഭ്യത ഉറപ്പാക്കുമെന്നും നീതി ആയോഗ് അംഗം ഡോ. വികെ പോൾ വ്യക്തമാക്കി.\nഫൈസർ, ജോൺസൺ ആൻഡ് ജോൺസൺ തുടങ്ങിയ വാക്സിൻ നിർമ്മാതാക്കളുമായി തുടർച്ചയായി ബന്ധപ്പെടുന്നുണ്ട്. ഇന്ത്യയിൽ വാക്സിൻ വിതരണം ചെയ്യാൻ താത്പര്യമുണ്ടോ എന്ന് അന്വേഷിക്കുന്നുണ്ട്. വാക്സിൻ ലഭ്യത വിലയിരുത്തിയ ശേഷം പ്രതികരിക്കാമെന്നാണ് അവർ വ്യക്തമാക്കിയത്. ചർച്ചകൾ നടക്കുകയാണ്. ഇന്ത്യയിൽ തന്നെ അവർ ഓക്സിജൻ ഉത്പാദിപ്പിച്ച് വിതരണം ചെയ്യുമെന്ന് കരുതുന്നു എന്നും വികെ പോൾ പറഞ്ഞു.\nറഷ്യൻ വാക്സിനായ സ്പുട്നിക് വി അടുത്തയാഴ്ച മുതൽ രാജ്യമെങ്ങും ലഭ്യമാക്കും. ജൂലായിൽ സ്പുട്നിക് വാക്സിൻ്റെ പ്രാദേശിക നിർമാണം തുടങ്ങും. ഹൈദരാബാദ് ആസ്ഥാനമായി പ്രവർത്തിക്കുന്ന റെഡ്ഡീസ് ലബോറട്ടറിയാവും സ്പുട്‌നിക് വാക്‌സിൻ ഇന്ത്യയിൽ നിർമിക്കുക എന്നും അദ്ദേഹം കൂട്ടിച്ചേർത്തു.\nStory Highlights: Vaccinate everyone before January next year; Center


എത്താന് പോകുന്ന ഷവോമി റെഡ്മി 6ന്റെ സവിശേഷതകള് ഇതാണ്..! | Xiaomi Redmi6Specifications, Price Leaked - Malayalam Gizbot\nഎത്താന് പോകുന്ന ഷവോമി റെഡ്മി 6ന്റെ സവിശേഷതകള് ഇതാണ്..!\nPublished: Wednesday, May 30, 2018, 8:00 [IST]\nഷവോമിയുടെ എട്ടാം വാര്‍ഷികം ഈ മാസം ആഘോഷിക്കാന് തയ്യാറെടുക്കുകയാണ്. റെഡ്മി സീരീസിലെ മീ 8ന്റെ ലോഞ്ചോടു കൂടിയാണ് ഈ ആഘോഷം എന്നാണ് റിപ്പോര്‍ട്ടുകള്. ഇതിനോടൊപ്പം ഷവോമി തങ്ങളുടെ മറ്റൊരു ബജറ്റ് ഫോണായ റെഡ്മി 6A അവതരിപ്പിക്കാനും ലക്ഷ്യമിടുന്നു.\nചൈനീസ് സര്‍ട്ടിഫിക്കേഷന് വെബ്‌സൈറ്റായ 'TENAA'ല് വരാനിരിക്കുന്ന റെഡ്മി സീരീസ് ഫോണുകള് കണ്ടെത്തി. സവിശേഷതകള്‍ക്കൊപ്പം ഈ ഫോണുകളുടെ ചിത്രങ്ങളും പുറത്തു വന്നിട്ടുണ്ട്. റെഡ്മി 6, റെഡ്മി 6A, റെഡ്മി6പ്ലസ് എന്നീ ഫോണുകളാണ് ഉടന് എത്തുന്നത്.\nറെഡ്മി 6ന്റെ പുറത്തായ സവിശേഷതകള് നോക്കാം...\nചോര്‍ന്ന ചിത്രങ്ങള് അനുസരിച്ച് റെഡ്മി 6ന് പ്ലാസ്റ്റിക്കും മെറ്റലും കൂടി ചേര്‍ന്ന യൂണിബോഡി ഡിസൈനാണ്. ഫിങ്കര്‍പ്രിന്റ് സ്‌കാനര് ഡ്യുവല് ക്യാമയ്ക്കു താഴെയായി റിയര് പാനലിലാണ് ഉള്‍പ്പെടുത്തിയിരിക്കുന്നത്.\nറെഡ്മി 6ന് 5.45 ഇഞ്ച് എച്ച്ഡി പ്ലസ് വൈഡ്‌സ്‌ക്രീന് ഡിസ്‌പ്ലേയാണ്, ഫോണ് റിസൊല്യൂഷന് 720x1440 പിക്‌സലും 18:9 സ്‌ക്രീന് ആസ്‌പെക്ട് റേഷ്യോയുമാണ്. ഈ ഫോണിന്റെ അളവ് 147X71.49x8.3mm ഉും ഭാരം 145 ഗ്രാമുമാണ്.\nവരാനിരിക്കുന്ന റെഡ്മി 6ന് 2.0 GHz ഒക്ടാകോര് സ്‌നാപ്ഡ്രാഗണ് 625 പ്രോസസറും 2ജിബി, 3ജിബി, 4ജിബി റാം എന്നിവയുമാണ്, അതിനോടൊപ്പം അഡ്രിനോ 506 ജിബിയും ഉണ്ട്.\nലീക്കായ റിപ്പോര്‍ട്ടു പ്രകാരം റെഡ്മി 6ന് ഏറ്റവും പുതിയ ആന്‍ഡ്രോയിഡ് 8.1 ഓറിയോ ഔട്ട് ഓഫ് ബോക്‌സാണ്. കൂടാതെ ഡിവൈസിന് MIUI 9.5 ആന്‍ഡ്രോയിഡിനു മുകളിലായി എത്തുമെന്നു പ്രതീക്ഷിക്കുന്നു.\n2ജിബി റാം, 16ജിബി സ്‌റ്റോറേജ്\n3ജിബി റാം, 32ജിബി സ്‌റ്റോറേജ്\n4ജിബി റാം, 64ജിബി സ്‌റ്റോറേജ്\nമുന്നില് 5എംപി ക്യാമറയും പിന്നില് ഡ്യുവല് ക്യാമറ സെറ്റപ്പുമാണ്. അതായത് രണ്ട് 12എംപി മെഗാപിക്‌സല് സെന്‍സറുകള്.\nഇനി പതഞ്ചലിയുടെ സിം കാർഡുകളും..!! സിം കാർഡിന്റെ പേര് സ്വദേശി സമൃദ്ധി\nരണ്ട് സിം കാര്‍ഡ് സ്ലോട്ടും മൈക്രോ എസ്ഡി കാര്‍ഡ് സ്ലോട്ടും (ഹൈബ്രിഡ്) ഫോണിലുണ്ടാകും. എല്ലാ കണക്ടിവിറ്റി ഓപ്ഷനുകളും സെന്‍സര് ബോര്‍ഡും ഉള്‍പ്പെടെ 3.5എംഎം ഹെഡ്‌ഫോണ് ജാക്കും ഇതിലുണ്ട്. 7,999 രൂപ മുതല് ഈ ഫോണിന്റെ വില ആരംഭിക്കുമെന്നു പ്രതീക്ഷിക്കുന്നു.\nXiaomi Redmi6Specifications, Price Leaked\nStory first published: Wednesday, May 30, 2018, 8:00 [IST]\nപഴയ വാട്‌സാപ്പ് ചാറ്റ് പുതിയ സ്മാര്‍ട്ട്‌ഫോണിലേക്ക് മാറ്റുന്നത് എങ്ങനെ?\nനിങ്ങൾ കേട്ടിട്ട് പോലുമില്ലാത്ത സ്മാർട്ഫോണുകളുടെ 10 സവിശേഷതകൾ\nസൂക്ഷിക്കുക! നിങ്ങളുടെ സോഷ്യല് മീഡിയാ അക്കൗണ്ടുകളെ ഹാക്ക് ചെയ്‌തേക്കാം ഈ6ആപ്പുകള്


ചന്ദ്രയാൻ–2: വിക്രം അവശിഷ്ടങ്ങൾ കണ്ടെത്താൻ നാസയെ സഹായിച്ചത് ചെന്നൈ എൻജിനീയർ | ISRO | NASA\nചന്ദ്രയാൻ -2വിജയമായിരുന്നുവെന്ന് വിക്രം അവശിഷ്ടങ്ങൾ കണ്ടെത്തിയ ചെന്നൈ എൻജിനീയർ\nമനോരമ ലേഖകൻ December 03, 2019 12:07 PM IST\nഇന്ത്യയുടെ സ്വപ്ന പദ്ധതി ചന്ദ്രയാൻ–2 ന്റെ ഭാഗമായ വിക്രം ലാൻഡറിന്റെ ഭാഗങ്ങൾ കണ്ടെത്താൻ അമേരിക്കൻ ബഹിരാകാശ ഏജൻസി നാസയെയും ഇന്ത്യൻ ബഹിരാകാശ ഗവേഷണ സ്ഥാപനം ഇസ്‌റോയെയും സഹായിച്ചത് ചെന്നൈ എൻജിനീയർ. ചെന്നൈ സ്വദേശിയായ ഷൺമുഖ സുബ്രഹ്മണ്യനാണ് ചന്ദ്രയാൻ2ന്റെ ലാൻഡറിന്റെ അവശിഷ്ടങ്ങൾ കണ്ടെത്തിയെന്ന് നാസയെ അറിയിച്ചത്. ഈ ചിത്രങ്ങളാണ് നാസ ഇപ്പോൾ പുറത്തുവിട്ടിരിക്കുന്നത്. അതേസമയം, ചന്ദ്രയാൻ2വിജയമായിരുന്നു എന്നാണ് സുബ്രഹ്മണ്യൻ പറഞ്ഞത്. എന്നെ സംബന്ധിച്ചിടത്തോളം ചന്ദ്രയാൻ -2 ദൗത്യം വിജയകരമായിരുന്നു. വിക്രമിന്റെ ക്രാഷ് ലാൻഡിംഗ് ദുഃഖകരമായിരുന്നു... പക്ഷേ ആളുകൾക്ക് ഇസ്രോയെയും ലാൻഡറിനെയും കുറിച്ച് സംസാരിക്കാൻ അവസരം ലഭിച്ച ... അതൊരു പോസിറ്റീവ് ആണ് എന്നാണ് അദ്ദേഹം പറഞ്ഞത്.\nലാൻഡറിനെ കണ്ടെത്താൻ നാസയിലെ ശാസ്ത്രജ്ഞരിൽ നിന്ന് നല്ല പ്രതികരണമാണ് ലഭിച്ചതെന്ന് 33 കാരനായ മെക്കാനിക്കൽ എൻജിനീയർ പറഞ്ഞു. ‘ഞാൻ നാസയ്ക്കും ഇസ്രോയ്ക്കും ട്വീറ്റ് അയച്ചു. ഞാൻ രണ്ട് നാസ ശാസ്ത്രജ്ഞർക്ക് ഇമെയിലുകൾ അയച്ചു. അവർക്കായിരുന്നു എൽ‌ആർ‌ഒ (ലൂണാർ റീകണൈസൻസ് ഓർബിറ്റർ) പകർത്തിയ ചിത്രങ്ങളുടെ ചുമതലയുണ്ടായിരുന്നത്. എനിക്ക് അവരിൽ നിന്ന് നല്ല പ്രതികരണം ലഭിച്ചുവെന്നും സുബ്രഹ്മണ്യൻ പറഞ്ഞു.\nസെപ്റ്റംബർ ആറിന് ചന്ദ്രയാൻ2നാണ് ലാൻ‌ഡർ വിക്രമുമായുള്ള ബന്ധം ഇസ്രോയ്ക്ക് നഷ്ടമായത്. ചന്ദ്രന്റെ ഉപരിതലത്തിൽ വിജയകരമായി സോഫ്റ്റ്-ലാൻഡിങ് നടത്തുന്ന രാജ്യങ്ങളുടെ പട്ടികയിൽ ഇടംപിടിക്കുകയായിരുന്നു ഇന്ത്യയുടെ ലക്ഷ്യം. കേവലം ലാപ്‌ടോപ്പും ഇന്റർനെറ്റ് കണക്ഷനും ഉപയോഗിച്ചാണ് സുബ്രഹ്മണ്യൻ തന്റെ ചെന്നൈ അപ്പാർട്ട്മെന്റിലിരുന്ന വിക്രം ലാൻഡറിന്റെ ഭാഗങ്ങളെ എൽആർഒ ചിത്രങ്ങളിൽ നിന്ന് കണ്ടെത്തിയത്.\nചിത്രങ്ങൾ നിരീക്ഷിക്കാൻ എല്ലാ ദിവസവും ഏഴ് മണിക്കൂർ വരെ ജോലി ചെയ്തിരുന്നു.2ചതുരശ്ര കിലോമീറ്റർ പരിധിയിൽ വരെയായി തിരച്ചിൽ ചുരുക്കിയിരുന്നു. ഞാൻ ലാപ്ടോപ്പ് മാത്രം ഉപയോഗിക്കുകയും എല്ലാ ചിത്രങ്ങളിലും തിരച്ചിൽ നടത്തുകയും ചെയ്തുവെന്നാണ് അദ്ദേഹം പറഞ്ഞത്.\nഇത് വിക്രം ലാൻഡറാണോ? (ലാൻഡിങ് സ്പോട്ടിൽ നിന്ന് 1 കിലോമീറ്റർ അകലെ) ലാൻഡർ ചന്ദ്ര മണലിൽ കുഴിച്ചിട്ടിരിക്കാമോ?" ഒക്ടോബർ3ന് നാസയെയും ഇസ്രോയെയും ടാഗുചെയ്ത് സുബ്രഹ്മണ്യൻ ട്വീറ്റ് ചെയ്തിരുന്നു. നവംബർ 17 ന് ക്രാഷ് സൈറ്റിന്റെ രണ്ട് ചിത്രങ്ങൾ ഉപയോഗിച്ച് അദ്ദേഹം കൂടുതൽ വിശദാംശങ്ങൾ ട്വീറ്റ് ചെയ്തിരുന്നു.\nസുബ്രഹ്മണ്യൻ യഥാർഥത്തിൽ മധുരയിൽ നിന്നുള്ളയാളാണ്. ഐടി മേഖലയിൽ ഒരു മൾട്ടിനാഷണല് സ്ഥാപനത്തിൽ ജോലി ചെയ്യുന്നു. തിരുനെൽവെല്ലിയിലെ സർക്കാർ എൻജിനീയറിങ് കോളേജിൽ നിന്ന് ബിരുദം നേടി. തന്റെ ഈ കണ്ടെത്തൽ നിരവധി അമേച്വർമാരെ പ്രചോദിപ്പിക്കുമെന്നാണ് ബഹിരാകാശ ഗവേഷകൻ പറയുന്നത്.\nEnglish Summary: hennai Engineer Who Spotted Vikram Debris


ഓണാഘോഷത്തിനിടെ യുവാവിനെ കുത്തിക്കൊന്നു: ജാമ്യത്തിലിങ്ങിയ ശേഷം ബന്ധുവായ വില്ലേജ് ഓഫിസറെ വീട്ടിൽ കയറി കുത്തിക്കൊന്നു: കൊടും ക്രൂരനായ കൊലപാതകി വീണ്ടും കുറ്റക്കാരനെന്ന് കോടതി ⋆ Third Eye News Live\nഓണാഘോഷത്തിനിടെ യുവാവിനെ കുത്തിക്കൊന്നു: ജാമ്യത്തിലിങ്ങിയ ശേഷം ബന്ധുവായ വില്ലേജ് ഓഫിസറെ വീട്ടിൽ കയറി കുത്തിക്കൊന്നു: കൊടും ക്രൂരനായ കൊലപാതകി വീണ്ടും കുറ്റക്കാരനെന്ന് കോടതി\nകോട്ടയം: ഓണാഘോഷത്തിനിടെ യുവാവിനെ കുത്തിക്കൊന്ന കേസിൽ ജാമ്യത്തിലിങ്ങിയ ശേഷം ബന്ധുവിനെ കുത്തിക്കൊലപ്പെടുത്തിയ കൊടും കുറ്റവാളിയ്ക്കു ഒടുവിൽ രണ്ടു കേസിലും ശിക്ഷ.\nപാമ്പാടി വെള്ളൂർ മൈലാടിപ്പടി ഭാഗത്ത് തൊണ്ണനാംകുന്നേൽ വീട്ടിൽ ബാബുവിനെ (49)യാണ് രണ്ടാം കേസിലും കോടതി കുറ്റക്കാരനാണെന്ന് കണ്ടെത്തിയത്. ബന്ധുവായ വില്ലേജ് ഓഫിസറെ കുത്തിക്കൊലപ്പെടുത്തിയ കേസിൽ ജീവപര്യന്തം ശിക്ഷിക്കപ്പെട്ട ശേഷമാണ് യുവാവിനെ കുത്തിക്കൊന്ന കേസിൽ, ഇപ്പോൾ ബാബു കുറ്റക്കാരനാണെന്നു കണ്ടെത്തിയത്. ഇയാൾക്കുള്ള ശിക്ഷ പ്രിൻസിപ്പൽ സെഷൻസ് കോടതി ചൊവ്വാഴ്ച വിധിക്കും.\n2012 ലെ ഓണക്കാലത്തായിരുന്നു കേസിനാസ്പദമായ സംഭവം. വെള്ളൂർ കുന്നേൽപ്പീടിക ഭാഗത്ത് റോയൽ കിംങ്‌സ് ക്ലബിന്റെ ഓണാഘോഷ പരിപാടികളിൽ പങ്കെടുക്കുന്നതിനായാണ് കൊല്ലപ്പെട്ട വിജീഷ് എത്തിയത്. അമ്മയോടും സഹോദരിയോടുമൊപ്പമെത്തിയ വിജീഷ് സുഹൃത്തായ രാജേഷിനൊപ്പം പ്രദേശത്തെ ചീട്ടുകളി കളത്തിലേയ്ക്കു പോകുകയായിരുന്നു.\nരാജേഷിന്റെ സഹോദരനെ തേടിയാണ് വിജീഷും രാജേഷും ഇവിടേയ്ക്കു പോയത്. ഇവിടെ എത്തിയപ്പോൾ, ഇരു കൂട്ടർ തമ്മിൽ തർക്കം നടക്കുന്നതാണ് കണ്ടത്. ഇവരെ പിടിച്ചു മാറ്റുന്നതിനായി വിജീഷ് ഇടയ്ക്കു കയറി. ഇതോടെ ബാബുവും വിജീഷും തമ്മിലായി തർക്കം. പിന്നീട്, ഉത്സവപ്പറമ്പിൽ വച്ചുണ്ടായ തർക്കത്തിനിടെ വിജീഷിനെ ബാബു കുത്തുക്‌യായിരുന്നു.\nതുടർന്ന് ആശുപത്രിയിലേയ്ക്ക് വിജീഷ് സ്വയം പിക്കപ്പ് വാൻ ഓടിച്ചു പോയെങ്കിലും വഴിയിൽ വച്ച് കുഴഞ്ഞു വീണു. തുടർന്ന് കോട്ടയം മെഡിക്കൽ കോളേജ് ആശുപത്രിയിൽ ചികിത്സയിലിരിക്കെ വിജീഷ് മരിക്കുകയായിരുന്നു. തുടർന്ന് പാമ്പാടി സി.ഐ ആയിരുന്ന, ഇപ്പോൾ വാകത്താനം സ്‌റ്റേഷൻ ഹൗസ് ഓഫിസറായ സാജു വർഗീസ് നടത്തിയ അന്വേഷണത്തിനൊടുവിൽ പ്രതിയെ അറസ്റ്റ് ചെയ്യുകയായിരുന്നു.\nതുടർന്ന് കോടതിയിലെത്തിയ കേസിൽ ഇതുവരെ 46 സാക്ഷികളെ വിസ്തരിച്ചു, 29 പ്രമാണങ്ങൾ നൽകി, 20 പ്രമാണങ്ങൾ ഹാജരാക്കി. കേസിൽ അഡ്വ.ഗിരിജ ബിജു സ്‌പെഷ്യൽ പബ്ലിക്ക് പ്രോസിക്യൂട്ടറായി ഹാജരായി.\nഈ കേസിൽ ജാമ്യത്തിലിറങ്ങി നിൽക്കെ ബന്ധുവായ വില്ലേജ് ഓഫിസറെ കുത്തിക്കൊന്ന കേസിൽ ബാബുവിനെ പൊലീസ് പിടികൂടിയിരുന്നു. ഈ കേസിൽ ജീവപര്യന്തം തടവിന് ബാബുവിനെ ശിക്ഷിക്കുകയും ചെയ്തിട്ടുണ്ട്.\nPrevious articleഭക്ഷണം തൊണ്ടയിൽ കുരുങ്ങി മൂന്നു വയസ്സുകാരിക്ക് ദാരുണാന്ത്യം\nNext articleഇനി ചികിത്സിക്കാൻ മറിയം ത്ര്യേസ്യയെ വിളിച്ചാൽ മതി ..! അനുഭവസാക്ഷ്യം പറഞ്ഞ ഡോ.വി.കെ ശ്രീനിവാസനെതിരെ ഐ എം എ: ഡോക്ടർ വരാൻ കാത്തിരിക്കുന്നു മറ്റു ഡോക്ടർമാർ


അമിത് ഷായുടെ വരവിന് മുൻപ് ബിജെപി നേതാവ് തൂങ്ങിമരിച്ച നിലയിൽ; രാഷ്ട്രീയ എതിരാളികൾ കൊന്ന് കെട്ടിത്തൂക്കിയെന്ന് ബിജെപി\nHomeNewsഅമിത് ഷായുടെ വരവിന് മുൻപ് ബിജെപി നേതാവ് തൂങ്ങിമരിച്ച നിലയിൽ; രാഷ്ട്രീയ എതിരാളികൾ കൊന്ന് കെട്ടിത്തൂക്കിയെന്ന് ബിജെപി\nകൊൽക്കത്ത: കേന്ദ്ര ആഭ്യന്തരമന്ത്രി അമിത് ഷാ ബംഗാളിൽ സന്ദർശനം നടത്തുന്നതിനിടെ, രാഷ്ട്രീയ എതിരാളികൾ ബിജെപി പ്രവർത്തകനെ കൊന്ന് കെട്ടിത്തൂക്കിയെന്ന ആരോപണവുമായി ബിജെപി സംസ്ഥാന നേതൃത്വം രംഗത്ത്.[www.malabarflash.com]\nബിജെപി പ്രവർത്തകനായ അർജുൻ ചൗരസ്യയെ വെള്ളിയാഴ്ച രാവിലെ കൊൽക്കത്തയിലെ ആളൊഴിഞ്ഞ വീട്ടിൽ തൂങ്ങിമരിച്ച നിലയിൽ കണ്ടെത്തിയിരുന്നു. ഇത് കൊലപാതകമാണെന്നാണ് ബിജെപിയുടെ ആരോപണം. അർജുനെ കൊന്നശേഷം കെട്ടിത്തൂക്കിയതാണെന്ന് ബിജെപി നേതാക്കൾ വ്യക്തമാക്കി.\nഅമിത് ഷാ കൊൽക്കത്തയിലെത്തുന്നതിനു മുന്നോടിയായി അർജുൻ ചൗരസ്യയെ രാഷ്ട്രീയ എതിരാളികൾ കൊലപ്പെടുത്തിയെന്നാണ് ബിജെപി ആരോപിക്കുന്നത്. അർജുനെ തൂങ്ങിനിൽക്കുന്ന നിലയിൽ കണ്ടെത്തുമ്പോൾ കാലുകൾ നിലത്ത് തട്ടുന്ന നിലയിലായിരുന്നുവെന്ന് ദൃക്സാക്ഷികളെ ഉദ്ധരിച്ച് ‘ഇന്ത്യ ടുഡേ’ റിപ്പോർട്ട് ചെയ്തു. ഇത് അർജുന്റെ മരണം കൊലപാതകമാണെന്നതിന് തെളിവാണെന്ന് ബിജെപി നേതാക്കൾ ചൂണ്ടിക്കാട്ടുന്നു.\nഅർജുൻ ചൗരസ്യ ബിജെപിയുടെ യുവജന സംഘടനയുടെ കൊൽക്കത്ത മേഖലാ വൈസ് പ്രസിഡന്റായിരുന്നുവെന്ന് നോർത്ത് കൊൽക്കത്തയിലെ ബിജെപി ജില്ലാ പ്രസിഡന്റ് കല്യാൺ ചൗബെ വ്യക്തമാക്കി.\n‘‘അർജുൻ ബിജെപിയുടെ സജീവ പ്രവർത്തകനായിരുന്നു. അമിത് ഷാ കൊൽക്കത്തയിലെത്തുമ്പോൾ സ്വീകരിക്കാനായി പദ്ധതിയിട്ടിരുന്ന 200 അംഗങ്ങളുടെ ബൈക്ക് റാലി നയിക്കേണ്ടത് അർജുനായിരുന്നു. ഘോഷ് ബഗാൻ റെയിൽവേ യാർഡിനു സമീപം ആളോഴിഞ്ഞ കെട്ടിടത്തിലാണ് ഇന്ന് രാവിലെ അർജുനെ മരിച്ച നിലയിൽ കണ്ടെത്തിയത്’ – കല്യാൺ പറഞ്ഞു.


ഗണേഷ് കുമാറിന്റെ തല്ലുകേസ്, എന്‍എസ്എസിനെ വലിച്ചിഴച്ചു :: Janmabhumi Daily\nഗണേഷ് കുമാറിന്റെ തല്ലുകേസ്, എന്‍എസ്എസിനെ വലിച്ചിഴച്ചു\nTuesday 26 June 2018 2:32 am IST\nചങ്ങനാശേരി: ഗണേഷ്‌കുമാര് എംഎല്‍എയുടെ തല്ലു കേസ് ഒത്തുതീര്‍പ്പാക്കാന് എന്‍എസ്എസ് ഇടപെട്ടിട്ടില്ലെന്ന് ജനറല് സെക്രട്ടറി ജി. സുകുമാരന്‍നായര്. ഈ 'നിസാര' സംഭവത്തെ മാധ്യമങ്ങള് പര്‍വതീകരിക്കുകയാണ് ചെയ്തത്. മാധ്യമങ്ങള് എന്‍എസ്എസിനെ ആവശ്യമില്ലാതെ വലിച്ചിഴയ്ക്കുകയാണ്. എന്‍എസ്എസ് നേതൃത്വം ഇടപ്പെട്ടാണ് പരാതി ഒത്തുതീര്‍പ്പിലെത്തിച്ചതെന്നാണ് ഒരു വിഭാഗം ദൃശ്യമാധ്യമങ്ങള് പ്രചരിപ്പിച്ചത്.\nഈ മാധ്യമങ്ങളുടെ മേലധികാരികളെ വിളിച്ച് പ്രതിഷേധം അറിയിച്ചപ്പോള് പ്രാദേശിക നേതൃത്വം എന്നായി തിരുത്തി. വൈകിട്ട് നടന്ന ചര്‍ച്ചകളില് എന്‍എസ്എസിനെ വലിച്ചിഴയ്ക്കുകയായിരുന്നു. ഗണേഷ്‌കുമാറിന്റെ അച്ഛനെന്ന നിലയിലും താലൂക്ക് യൂണിയന് പ്രസിഡന്റ് എന്ന നിലയിലുമാണ് ബാലകൃഷ്ണപിള്ള പ്രശ്‌നത്തില് ഇടപെട്ടത്. വളരെ മോശമായ രീതിയിലാണ് ഈ സംഭവത്തെ മാധ്യമങ്ങള് സമീപിച്ചത്.\nഇതിന് മാത്രം എന്ത് ദ്രോഹം ചെയ്തു. ഇത്തരത്തിലുള്ള സമീപനം മൂലമാണ് ഒരു ദൃശ്യമാധ്യമത്തെയും എന്‍എസ്എസിന്റെ വളപ്പില് കയറ്റാത്തത്. പത്രമാധ്യമങ്ങളും മാന്യത കൈവിടാതെ നോക്കണമെന്നും സുകുമാരന് നായര് പറഞ്ഞു.\nഅശ്വനി കുമാറിന്റെ രാജി സ്വീകരിച്ചു\nകൃഷിയാണ് കുമാറിന്റെ സ്വര്‍ഗ്ഗരാജ്യം


'മൗനം സ്വരമായി...' ലോക്ക് ഡൗണ് കാലത്ത് മലയാളികളുടെ ഇഷ്ടഗാനവുമായി അഹാന കൃഷ്ണകുമാര്: വീഡിയോ -\nHome Gallery ‘മൗനം സ്വരമായി…’ ലോക്ക് ഡൗണ് കാലത്ത് മലയാളികളുടെ ഇഷ്ടഗാനവുമായി അഹാന കൃഷ്ണകുമാര്: വീഡിയോ\n‘മൗനം സ്വരമായി…’ ലോക്ക് ഡൗണ് കാലത്ത് മലയാളികളുടെ ഇഷ്ടഗാനവുമായി അഹാന കൃഷ്ണകുമാര്: വീഡിയോ\nകുറഞ്ഞ കാലയളവുകൊണ്ടുതന്നെ പ്രേക്ഷകപ്രീതി നേടിയ താരമാണ് അഹാന കൃഷ്ണകുമാര്. ‘ഞാന് സ്റ്റീവ് ലോപ്പസ്’ എന്ന ചിത്രത്തിലൂടെയായിരുന്നു അഹാന കൃഷ്ണകുമാര് ചലച്ചിത്ര അഭിനയ രംഗത്തേക്ക് അരങ്ങേറ്റം കുറിച്ചത്. താരം വെള്ളിത്തിരയില് അവതരിപ്പിച്ച കഥാപാത്രങ്ങളെല്ലാം പ്രേക്ഷകര് ഇരുകൈയും നീട്ടി സ്വീകരിച്ചു. സമൂഹമാധ്യമങ്ങളിലും സജീവമാണ് താരം.\nഅഭിനയത്തിനു പുറമെ പാട്ടിലും ഡാന്‍സിലുമെല്ലാം അഹാന മികവ് തെളിയിച്ചിട്ടുണ്ട്. ഇപ്പോഴിതാ സമൂഹമാധ്യമങ്ങളില് നിറയുന്നതും അഹാനയുടെ ഒരു പാട്ട് വീഡിയോ ആണ്. താരത്തിന്റെ മനോഹരമായ ആലാപനത്തെ ആരാധകര് പ്രശംസിക്കുന്നുണ്ട്. അതേസമയം കൊവിഡ് 19 നെ ചെറുക്കാന് രാജ്യത്ത് ലോക്ക് ഡൗണ് പ്രഖ്യാപിച്ചിരിക്കുന്നതിനാല് വീട്ടില്‍ത്തന്നെയാണ് അഹാനയും.\nമലയാളികള് എക്കാലത്തും ഹൃദയത്തിലേറ്റുന്ന മൗനം സ്വരമായി…. എന്നു തുടങ്ങുന്ന സുന്ദര ഗാനമാണ് താരം ആലപിച്ചിരിക്കുന്നത്. 1992-ല് തിയേറ്ററുകളിലെത്തിയ ആയിഷ്‌കാലം എന്ന ചിത്രത്തിലേതാണ് ഈ ഗാനം. കൈതപ്രം ദാമോദരന്റേതാണ് ഗാനത്തിലെ വരികള്. ഔസേപ്പച്ചന് സംഗീതം പകര്‍ന്നിരിക്കുന്നു. കെ ജെ യേശുദാസും കെ എസ് ചിത്രയും ചേര്‍ന്നാണ് സിനിമയില് ഈ ഗാനം ആലപിച്ചിരിക്കുന്നത്.\nMounam Swaramaai … 🖤\nA post shared by Ahaana Krishna (@ahaana_krishna) on Mar 29, 2020 at 11:53pm PDT


Minecraft PE 0.14 ആൻഡ്രോയിഡിനുള്ള പൂർണ്ണ പതിപ്പ് ഡൗൺലോഡ് ചെയ്യുക - Android- നായുള്ള Minecraft 0.14\nപ്രധാന ➛ Minecraft പോക്കറ്റ് പതിപ്പ് ഡൗൺലോഡ് ചെയ്യുക ➛ Minecraft PE 0.14\n(6 വോട്ടുകൾ, റേറ്റിംഗ്: 3.25ൽ)\nനിങ്ങളുടെ Android ഉപകരണത്തിനായി Minecraft PE 0.14 ന്റെ സ്ഥിര പതിപ്പ് ഡൗൺലോഡ് ചെയ്യുക: പുതിയ ആൾക്കൂട്ടങ്ങൾ, ഇനങ്ങൾ, ബ്ലോക്കുകൾ, ലോക തലമുറ എന്നിവയും അതിലേറെയും നിങ്ങളെ കാത്തിരിക്കുന്നു.\nനിങ്ങൾ എന്താണ് ചേർത്തത്?\nMinecraft 0.14 സൗജന്യമായി ഡൗൺലോഡ് ചെയ്യുക\nMinecraft അപ്‌ഡേറ്റ് 0.14 2016 ൽ വീണ്ടും പുറത്തിറങ്ങി, കാര്യങ്ങൾ കൊണ്ടുവന്നു, അത് കേട്ടപ്പോൾ കളിക്കാരൻ പറയും: "ഇത് മുമ്പ് സംഭവിച്ചിട്ടില്ലേ?!". ഇല്ല, ഇതായിരുന്നില്ല. രണ്ട് വർഷങ്ങൾക്ക് ശേഷം, ഈ കാര്യങ്ങൾ നമുക്ക് പരിചിതമാണെന്ന് തോന്നുന്നു, പക്ഷേ ആ വർഷങ്ങളിൽ അത്തരം പുതുമകൾ ഗംഭീരമാണെന്ന് തോന്നി.\nഇതൊക്കെയാണെങ്കിലും, അപ്‌ഡേറ്റ് താരതമ്യപ്പെടുത്തുമ്പോൾ മിതമായതായി മാറി വാട്ടർ അപ്ഗ്രേഡ്... ഗെയിമിന്റെ കമ്പ്യൂട്ടർ പതിപ്പിൽ വളരെക്കാലമായി നടപ്പിലാക്കിയ കാര്യങ്ങൾ കൂട്ടിച്ചേർക്കുന്നതിൽ ശ്രദ്ധ ചെലുത്തി.\nMinecraft PE 0.14 ൽ ഗണ്യമായ ശ്രദ്ധ നൽകുന്നത് Android പ്രവർത്തിക്കുന്ന സ്മാർട്ട്‌ഫോണുകളിൽ ഗെയിം ഒപ്റ്റിമൈസ് ചെയ്യുന്നതിനാണ്. ഒപ്റ്റിമൈസേഷൻ ഭാഗികമായി വിജയിച്ചു, എന്നാൽ അന്നുമുതൽ മൊജാംഗ് സ്ഥിരത മെച്ചപ്പെടുത്തുന്നത് തുടർന്നു.\nഅതിജീവന ഇൻവെന്ററി ഇനി ക്രിയേറ്റീവ് മോഡിൽ മായ്ക്കില്ല.\nമത്തങ്ങയും ആൾക്കൂട്ട തലകളും തലയിൽ വയ്ക്കുന്നു.\nമ്യൂക്കസിന്റെ ഒരു ബ്ലോക്ക് പ്രത്യക്ഷപ്പെട്ടു.\nഉപയോക്താവ് തന്നെ ടെക്സ്ചർ പായ്ക്കുകൾ ചേർക്കുന്നു.\nഒരു മൾട്ടിപ്ലെയർ ഗെയിം ചേർത്തു.\nമന്ത്രവാദിയുടെ കുടിലും മന്ത്രവാദിയും സ്വയം പ്രത്യക്ഷപ്പെട്ടു.\nചെന്നായ കളിക്കാരനെ ഇടിക്കാതെ ശത്രുക്കളെ ആക്രമിക്കാൻ തുടങ്ങി.\nപിസ്റ്റണുകൾ, റിപ്പീറ്ററുകൾ, താരതമ്യങ്ങൾ, ഹോപ്പറുകൾ, ബോയിലർ, ഡിസ്പെൻസറുകൾ, എജക്ടറുകൾ, ട്രാപ്പ് ചെസ്റ്റുകൾ എന്നിവ അവതരിപ്പിച്ചു... കൂടാതെ, മിനികാർട്ടുകൾ അപ്‌ഡേറ്റുചെയ്‌തു: നെഞ്ച്, ഫണൽ, ഡൈനാമൈറ്റ് എന്നിവയുള്ള ഒരു മിനികാർട്ട്.\nഒരു ഭൂപടവും ഫ്രെയിമും പ്രത്യക്ഷപ്പെട്ടു.\nക്രിയേറ്റീവ് ഇൻവെന്ററി മാറ്റി.\nമുട്ടയിടുന്നതിനുള്ള പുതിയ മുട്ടകൾ: മന്ത്രവാദികളും കുതിരകളും.\nകളിക്കാരന് കവചം വരയ്ക്കാം.\nഈ പതിപ്പിനായി ഞങ്ങൾ ശുപാർശ ചെയ്യുന്നു:\nഎന്റേതായ ആയുധ മോഡ്\nMCPE- ൽ ജംഗിളിനുള്ള ജനറേഷൻ കീകൾ\nഎംസിപിഇയിലെ സ്കൈബ്ലോക്ക് മാപ്പ്\nMinecraft PE 1.14.0.1 സൗജന്യമായി ഡൗൺലോഡ് ചെയ്യുക


KPCC seeks explanation from Rajmohan Unnithan\nമുതിർന്ന കോൺഗ്രസ് നേതാക്കളായ ഉമ്മൻ ചാണ്ടിക്കെതിരെയും രമേശ് ചെന്നിത്തലക്കെതിരെയും നടത്തിയ പരാമർശത്തിൽ രാജ്‌മോഹൻ ഉണ്ണിത്താനോട് വിശദീകരണം തേടി കെ പി സി സി. ഉമ്മൻ ചാണ്ടിയുമായും രമേശ് ചെന്നിത്തലയുമായും നേതൃത്വം നടത്തിയ കൂടിക്കാഴ്‍ചയ്‍ക്ക് പിന്നാലെയാണ് നടപടി.\nഡി.സി.സി. പ്രസിഡന്റ് നിയമനത്തിൽ കൂടിയാലോചനകൾ നടന്നില്ല എന്ന് പറഞ്ഞ ഉമ്മൻ ചാണ്ടിക്കും രമേശ് ചെന്നിത്തലയ്ക്കുമെതിരെ കഴിഞ്ഞ ചൊവ്വാഴ്ചയാണ് രാജ്‌മോഹൻ ഉണ്ണിത്താൻ ആഞ്ഞടിച്ചത്. എന്നാൽ സംസ്ഥാന കോൺഗ്രസിലെ ഏറ്റവും മുതിർന്ന രണ്ട് നേതാക്കൾക്കെതിരെ ഈ തരത്തിൽ പ്രതികരിച്ചതിൽ കെ.സുധാകരടക്കം ഉണ്ണിത്താനെ തള്ളിപ്പറഞ്ഞിരുന്നു.\nഎന്നാൽ ഉണ്ണിത്താന്റെ വിശദീകരണം പലപ്പോഴും മുന്നറിയിപ്പുകൾക്ക് വഴിമാറി. ഉമ്മൻ ചാണ്ടിയുടെ മനസ്സ് വേദനിപ്പിക്കുന്ന യാതൊരു പ്രവർത്തിയും തന്റെ ഭാഗത്തുനിന്ന് ഉണ്ടാകില്ല എന്ന് പറയുമ്പോഴും, നേതൃമാറ്റം ഉണ്ടായെന്നും പുതിയ ആളുകൾക്ക് പ്രവർത്തിക്കാൻ അവസരവും സമയവും കൊടുക്കണമെന്നും ഉണ്ണിത്താൻ പറഞ്ഞിരുന്നു.\nഅതേസമയം കോണ്‍ഗ്രസിലെ തര്‍ക്കങ്ങള് അവസാനിച്ചെന്ന് കെപിസിസി പ്രസിഡന്റ് കെ. സുധാകരന് പറഞ്ഞു. മുതിര്‍ന്ന നേതാക്കളുടെ പരിഭവങ്ങള് പരിഹരിച്ചു. ഇനി കൂടുതല് ചര്‍ച്ചയില്ലെന്നും കെ. സുധാകരന് വ്യക്തമാക്കി.\nRead Also : താരിഖ് അന്‍വര് കേരളത്തിലേക്ക്; കെപിസിസി പുനസംഘടന മുഖ്യ അജണ്ട\nപുനഃസംഘടന ഉമ്മന്‍ചാണ്ടി, രമേശ് ചെന്നിത്തല എന്നിവരുമായി ചര്‍ച്ച ചെയ്ത് തീരുമാനിക്കും. ഒറ്റക്കെട്ടായി മുന്നോട്ടുപോകും. കൂടുതല് ചര്‍ച്ചകള്‍ക്കായി താരിഖ് അന്‍വര് കേരളത്തിലേക്ക് വരില്ലെന്നും കെ. സുധാകരന് പറഞ്ഞു. പ്രശ്‌നങ്ങള് പരിഹരിച്ചതായി കെപിസിസി നേതൃത്വം ഹൈക്കമാന്‍ഡിനെ അറിയിച്ചതായാണ് വിവരം.\nRead Also : കോണ്‍ഗ്രസിലെ പ്രശ്‌നങ്ങള് അവസാനിച്ചെന്ന് കെപിസിസി പ്രസിഡന്റ്\nStory Highlight: KPCC seeks explanation from Rajmohan Unnithan\nRead more on: kpcc | rajmohan unnithan


കാര് രജിസ്‌ട്രേഷന്; ഫഹദ് ഫാസില് 14 ലക്ഷത്തിന്റെ നികുതി വെട്ടിപ്പ് നടത്തി?,fahad fazil evades tax by registering carkeralaonlinenews.com | Malayalam news, kerala news, onlinenews,\nFriday May 24th, 2019 - 12:54:pm\nകാര് രജിസ്‌ട്രേഷന്; ഫഹദ് ഫാസില് 14 ലക്ഷത്തിന്റെ നികുതി വെട്ടിപ്പ...\nകാര് രജിസ്‌ട്രേഷന്; ഫഹദ് ഫാസില് 14 ലക്ഷത്തിന്റെ നികുതി വെട്ടിപ്പ് നടത്തി?\nPublished: Monday 30 October 2017 10:42:58 AM\nകൊച്ചി: പോണ്ടിച്ചേരി കാര് രജിസ്‌ട്രേഷന്റെ പേരില് നടന് ഫഹദ് ഫാസില് 14 ലക്ഷം രൂപയുടെ നികുതിവെട്ടിപ്പ് നടത്തിയതായി റിപ്പോര്‍ട്ട്. 70 ലക്ഷത്തിന്റെ ബെന്‍സ് കാര് പോണ്ടിച്ചേരിയില് രജിസ്റ്റര് ചെയ്തതുമായി ബന്ധപ്പെട്ടാണ് നികുതി വെട്ടിപ്പ്.\nപോണ്ടിച്ചേരിയിലുള്ള ഒരു അഡ്രസിലാണ് കാര് രജിസ്റ്റര് ചെയ്തത്. എന്നാല്, ഫഹദിനെ അറിയില്ലെന്ന് അഡ്രസിലുള്ള വ്യക്തി പറഞ്ഞതായി മാതൃഭൂമി റിപ്പോര്‍ട്ട് ചെയ്തു.\nകഴിഞ്ഞദിവസം നടി അമലാ പോളും നികുതി വെട്ടിച്ചതായി കണ്ടെത്തിയിരുന്നു. അമലാ പോളിന്റെ ബെന്‍സ് കാര് രജിസ്റ്റര് ചെയ്തിരിക്കുന്നത് അമല പോളിനെ നേരിട്ട് അറിയുക പോലും ചെയ്യാത്ത എഞ്ചിനീയറിംഗ് വിദ്യാര്‍ഥിയുടെ വിലാസത്തിലാണ്.\nഇതുവഴി 20 ലക്ഷം രൂപയാണ് സംസ്ഥാന ഖജനാവിന് നഷ്ടമായത്. ഓഗസ്ത് നാലിന് ചെന്നൈയിലെ ട്രാന്‍സ് കാര് ഡീലറില് നിന്നാണ് അമലാ പോള് ഒരു കോടി പന്ത്രണ്ട് ലക്ഷം രൂപ വിലമതിക്കുന്ന എസ് ക്ലാസ് ബെന്‍സ് കാര് വാങ്ങിയത്.\nഓഗസ്ത് ഒമ്പതിന് പോണ്ടിച്ചേരിയില് രജിസ്റ്റര് ചെയ്തു. നികുതി ആനുകൂല്യം മുതലാക്കി ഒന്നേകാല് ലക്ഷം രൂപ മാത്രം നികുതി നല്‍കിയാണ് കാര് രജിസ്ട്രേഷന് നടത്തിയിരിക്കുന്നത്. പോണ്ടിച്ചേരിയിലാണ് വാഹനം രജിസ്റ്റര് ചെയ്തിരിക്കുന്നതെങ്കിലും കാര് ഓടുന്നത് കൊച്ചി ഇടപ്പള്ളിയിലാണ്.\nRead more topics: Fahad Fazil, car, Pondicherry\nFahad Fazil evades tax by registering car in Pondicherry?


news | യൂറോപ്പിന് പുറത്തേക്കുള്ള വ്യാപാരം ശക്തിപ്പെടുത്തി ബ്രിട്ടൻ; ഇന്ത്യയിലേക്കും ചൈനയിലേക്കും ഒമാനിലേക്കും വൻ വർധന; അമേരിക്കയിലേക്ക് ഇപ്പോഴും കോടികളുടെ ബ്രിട്ടീഷ് ഉത്പന്നങ്ങൾ; ബ്രെക്‌സിറ്റ് നടന്നാലും ബ്രിട്ടൻ സേഫ് - MarunadanMalayali.com\nയൂറോപ്പിന് പുറത്തേക്കുള്ള വ്യാപാരം ശക്തിപ്പെടുത്തി ബ്രിട്ടൻ; ഇന്ത്യയിലേക്കും ചൈനയിലേക്കും ഒമാനിലേക്കും വൻ വർധന; അമേരിക്കയിലേക്ക് ഇപ്പോഴും കോടികളുടെ ബ്രിട്ടീഷ് ഉത്പന്നങ്ങൾ; ബ്രെക്‌സിറ്റ് നടന്നാലും ബ്രിട്ടൻ സേഫ്\nAugust 06, 2018 | 08:42 AM IST | Permalink\nയൂറോപ്യൻ യൂണിയനിൽനിന്ന് വിട്ടുപോയാൽ ബ്രിട്ടൻ പാപ്പരാകുമെന്ന് വിശ്വസിക്കുന്നവരേറെയാണ്. കരാറുകളൊന്നുമില്ലാതെയാണ് ബ്രെക്‌സിറ്റെങ്കിൽ അത് ബ്രിട്ടന് താങ്ങാവുന്നതായിരിക്കില്ലെന്ന് കഴിഞ്ഞ ദിവസം ബാങ്ക് ഓഫ് ഇംഗ്ലണ്ട് ഗവർണർ പോലും അഭിപ്രായപ്പെട്ടിരുന്നു. സാമ്പത്തിക മാന്ദ്യവും ബാങ്കുകൾ പലിശ ഉയർത്തലും വീടുവില കുറയലുമൊക്കെയാണ് ബ്രെക്‌സിറ്റനന്തര കാലത്ത് ബ്രിട്ടൻ നേരിടാൻ പോകുന്ന പ്രസിസന്ധികളെന്നായിരുന്നു ബാങ്ക് ഓഫ് ഇംഗ്ലണ്ട് ഗവർണറുടെ ആശങ്കകൾ.\nഎന്നാൽ, ബ്രെക്‌സിറ്റിനുശേഷവും ബ്രിട്ടൻ സുരക്ഷിതമായിരിക്കുമെന്ന സൂചനകളാണ് യൂറോപ്പിനുപുറത്തുള്ള രാജ്യങ്ങളുമായുള്ള വ്യാപാരത്തിലുണ്ടായ വർധന സൂചിപ്പിക്കുന്നത്. കഴിഞ്ഞവർഷം ആകെ വ്യാപാരത്തിൽ 616 ബില്യൺ പൗണ്ടിന്റെ വർധനയുണ്ടായതായാണ് കണക്ക്. വ്യാപാരക്കമ്മി കുറഞ്ഞതായും കണക്കുകൾ വ്യക്തമാക്കുന്നു. ബ്രെക്‌സിറ്റ് വോട്ടെടുപ്പ് കഴിഞ്ഞ് രണ്ടുവർഷമാകുമ്പോഴും മറ്റുരാജ്യങ്ങളുമായുള്ള വ്യാപാരത്തിൽ ബ്രിട്ടൻ സ്ഥിരമായ വർധനയുണ്ടാക്കുന്നുണ്ടെന്ന് ഇന്റർനാഷണൽ ട്രേഡ് സെക്രട്ടറി ലിയാം ഫോക്‌സ് പറഞ്ഞു.\nഞാൻ ആരംഭിച്ച കച്ചവടം ഞാൻ തന്നെ മതിയാക്കുന്നു; ഇനി വേണ്ടത് സമാധാനമുള്ള വിശ്രമ ജീവിതം; തന്റെ ബാറുകളിൽ ഇനി മദ്യം വിൽക്കുന്നില്ല; ബാർ കോഴ വിവാദത്തിലെ വേട്ടയാടൽ ഇപ്പോഴും തുടരുന്നു; മദ്യ വ്യാപാരം മതിയാക്കാനുറച്ച് ബാർ കോഴയിൽ മാണിയെ കുടുക്കിയ വ്യവസായി; ബിജു രമേശ് മറുനാടനോട് മനസ്സ് തുറക്കുന്നു\nബ്രിക്‌സിറ്റ് ഫലത്തിന്റെ പ്രതിഫലനം: ഇന്ത്യൻ വിപണിയിൽ നിന്നും ഒലിച്ചു പോയത് നാല് ലക്ഷം കോടി രൂപ..! സെൻസെക്സിൽ 1,050 പോയിന്റിന്റെ നഷ്ടം; നിഫ്റ്റിയും താഴ്ന്ന നിരക്കിൽ\n2017-ലെ ആകെ വ്യാപാരത്തിൽ 55 ശതമാനവും യൂറോപ്യൻ യൂണിയന് പുറത്തുള്ള രാജ്യങ്ങളിലേക്കാണ്. ഇതിൽ അഞ്ചിലൊന്നും അമേരിക്കയിലേക്കുള്ള കയറ്റുമതിയയാണ്. ചരക്കുകയറ്റുമതിയിൽ 13 ശതമാനം വർധനയുണ്ടായി. ആകെ കയറ്റുമതി 330 ബില്യൺ പൗണ്ടിന്റേതാണ്. സേവന മേഖലയിൽ ഏഴുശതമാനം വർധനയോടെ 277 ബില്യൺ പൗണ്ട് വ്യാപാരം ഉണ്ടായി. കയറ്റുമതിയും ഇറക്കുമതിയും തമ്മിലുള്ള വ്യത്യാസമായ വ്യാപാരക്കമ്മി അഞ്ച് ബില്യൺ പൗണ്ട് കുറഞ്ഞ് 25.8 ബില്യൺ പൗണ്ടിലെത്തി. ശുഭകരമായ സൂചനകളായാണ് ഇത് വിലയിരുത്തപ്പെടുന്നത്.\nബ്രിട്ടനിൽനിന്നുള്ള കയറ്റുമതിയുടെ സിംഹഭാഗവും പോകുന്നത് അമേരിക്കയിലേക്കാണ്. ചരക്കുകളുംം സേവനങ്ങളുമായി 112 ബില്യൺ പൗണ്ടിന്റെ വ്യാപാരം 2017-ൽ നടന്നു. എട്ടുശതമാനത്തോളമാണ് അമേരിക്കയുമായുള്ള വ്യാപാരം വർധിച്ചത്. ജർമനി, ഫ്രാൻസ്, നെതർലൻഡ്‌സ് തുടങ്ങിയ യൂറോപ്യൻ യൂണിയൻ രാജ്യങ്ങളിലേക്കാണ് അമേരിക്ക കഴിഞ്ഞാൽ കൂടുതൽ കയറ്റുമതി. ജർമനിയിലേക്ക് 56.8 ബില്യൺ പൗണ്ടിന്റെ കയറ്റുമതി നടന്നു. ഫ്രാൻസുമായി 40.4 ബില്യൺ പൗണ്ടിന്റെയും നെതർലൻഡ്‌സുമായി 39 ബില്യണിന്റെയും അയർലൻഡുമായി 34 ബില്യണിന്റെയും വ്യാപാരമുണ്ടായി.\nയൂറോപ്യൻ യൂണിയന് പുറത്ത് അമേരിക്ക കഴിഞ്ഞാൽ ചൈനയാണ് ബ്രിട്ടന് കൂടുതൽ വരുമാനം നേടിക്കൊടുക്കുന്ന രാജ്യം. ചൈനയിലേക്ക് 22 ബില്യണിന്റെ കയറ്റുമതിയാണ് 2017-ൽ ഉണ്ടായത്. 2016-ലേതിനെക്കാൾ 26 ശതമാനം വർധനയാണ് ചൈനയിലേക്കുമാത്രം ഉണ്ടായത്. 1999-ൽ ബ്രിട്ടന്റെ ആകെ കയറ്റുമതിയുടെ ഒരു ശതമാനം മാത്രമായിരുന്നു ചൈനയിലേക്കെങ്കിൽ ഇപ്പോഴത് 3.6 ശതമാനമായി വർധിച്ചു.\nഇന്ത്യയുമായുള്ള വ്യാപാരത്തിലും പ്രകടമായ മുന്നേറ്റമുണ്ടായി. 2016-ൽ 5.7 ബില്യണിന്റെ വ്യാപാരം നടന്ന സ്ഥാനത്ത് 2017-ൽ 6.7 ബില്യൺ വരുമാനം നേടാനായി. 2010-നുശേഷം ബ്രിട്ടനുമായുള്ള വ്യാപാരത്തിൽ ഏറെ മുന്നേറ്റമുണ്ടായിട്ടുള്ളത് ഒമാനുമായുള്ള ഇടപാടുകളിലാണ്. ഒമാനുമായുള്ള വ്യാപാരത്തിൽ എട്ടുവർഷത്തിനിടെ 354 ശതമാനത്തോളം വർധനയുണ്ടായി. 2017-ൽ മൂന്ന് ബില്യണിന്റെ വ്യാപാരമാണ് ഉണ്ടായത്.


എന്റെ കൃഷ്ണാ ഒരുപാട് ചെക്കൻമാർക്കൊന്നും ചായകൊടുത്ത് കഷ്ടപ്പെടുത്താണ്ട് ഇന്ന് വരുന്നയാൾ തന്നെ എന്നെയങ്ങ് കെട്ടിക്കൊണ്ട് പൊക്കോണേ. | ViralKerala.in\nHome Latest എന്റെ കൃഷ്ണാ ഒരുപാട് ചെക്കൻമാർക്കൊന്നും ചായകൊടുത്ത് കഷ്ടപ്പെടുത്താണ്ട് ഇന്ന് വരുന്നയാൾ തന്നെ എന്നെയങ്ങ് കെട്ടിക്കൊണ്ട് പൊക്കോണേ.\nഎന്റെ കൃഷ്ണാ ഒരുപാട് ചെക്കൻമാർക്കൊന്നും ചായകൊടുത്ത് കഷ്ടപ്പെടുത്താണ്ട് ഇന്ന് വരുന്നയാൾ തന്നെ എന്നെയങ്ങ് കെട്ടിക്കൊണ്ട് പൊക്കോണേ.\nഎന്റെ കൃഷ്ണാ ഒരുപാട് ചെക്കൻമാർക്കൊന്നും ചായകൊടുത്ത് കഷ്ടപ്പെടുത്താണ്ട് ഇന്ന് വരുന്നയാൾ തന്നെ എന്നെയങ്ങ് കെട്ടിക്കൊണ്ട് പൊക്കോണേ. നിനക്കറിയാല്ലോ കൃഷ്ണാ കെട്ടി കെട്ടിലമ്മയായ് പൊറുക്കാനുള്ള പൂതി കൊണ്ടല്ല ഇവിടുന്നൊന്ന് രക്ഷപെടാനാണ്.\nഎന്താ കല്യാണീ ഇന്നും പെണ്ണ് കാണലുണ്ടോ, അതാണോ കൃഷ്ണനോടൊരു കിന്നാരം\nഉവ്വ് തിരുമേനി ഇന്നും പെണ്ണ് കാണൽ മഹാമഹം ഉണ്ട്.\nതിരുമേനിയോട് മറുപടി പറഞ്ഞ് ഇറങ്ങുന്നതിനിടയിൽ ആരോ ചോദിക്കുന്നത് കേട്ടു\nഏതാ ആ കുട്ടി എന്താ ശ്രീത്വം\nമേനോനറിയില്ലേ കടം കയറി കെട്ടിത്തൂങ്ങിച്ചത്ത അച്ചുതന്റെയും സുമംഗലയുടെയും മകൾ കല്യാണി. അച്ഛനും അമ്മയും എല്ലാവരെയും തോൽപ്പിച്ച് പരലോകം പൂകിയപ്പോൾ ഈ കൊച്ച് ആ നരകത്തിലെത്തി.അമ്മാവൻമാരുടെ വീട്ടിൽ വേലക്കാരിയുടെ സ്ഥാനം പോലുമില്ല ആ പാവത്തിന് .ആരുടെയെങ്കിലും തലയിൽ കെട്ടിവെക്കാനാണ് അവരുടെ തീരുമാനം\nഅല്ലെങ്കിലും താഴ്ന്ന ജാതിയിൽപ്പെട്ട അച്ചുതന്റെ കൂടെപ്പോയ സുമംഗലയുടെ മോളെ അവിടുത്തെ റാണി ആക്കണോ\nഎടോ മേനോനേ അമ്മയെ തല്ലിയാലും രണ്ട് പക്ഷം പറയുന്ന താനൊക്കെ എന്തിനാ അമ്പലത്തിൽ വരുന്നത്\nഎടീ ഒന്ന് ഒരുങ്ങി നില്ല് നിനക്ക് തരാൻ സ്ത്രീധനം ഒന്നും നിന്റെ ചത്ത് പോയ തന്ത ഇവിടെയാരെയും ഏൽപ്പിച്ചിട്ടില്ല. നിന്റെ തിരുമോന്ത കണ്ട് കെട്ടിക്കോണ്ട് പോയാ മതി. അവരിങ്ങെത്തി\nവല്യമ്മായിയെ കാണാൻ വന്നതാണെന്ന ഭാവത്തിൽ അമ്മായി ഉമ്മറത്തേക്ക് ഓടി\nമോന് എവിടെയാണ് ജോലി\nഅവിടെ നല്ല മദ്യം കിട്ടുമോ\nകുഞ്ഞമാമന് അത് മാത്രം അറിഞ്ഞാൽ മതി\nപിന്നെയൊരു ചോദ്യത്തിന് മുൻപേ പെൺകുട്ടിയെ വിളിക്കാൻ ബ്രോക്കർ പറഞ്ഞു\nഅമ്മ തറവാടിന് വരുത്തി വച്ച ചീത്തപ്പേര് ഞാനും വരുത്തുമെന്ന് പറഞ്ഞ് കുറ്റപ്പെടുത്തുന്ന അമ്മായിമാർ കാരണം ആൺകുട്ടികളുടെ മുഖത്ത് നോക്കാൻ പേടിയായിരുന്നു.അത് കൊണ്ട് ചെറുക്കന്റ മുന്നിലെത്തിയിപ്പോൾ വല്ലാത്ത വിറയൽ\nഹിന്ദി അറിയാമോ എന്ന ഒറ്റ ചോദ്യം മാത്രമേ ചോദിച്ചുള്ളൂ\nഭാഷ കാരണം കല്യാണം മുടങ്ങണ്ട എന്നോർത്ത് കുറച്ചറിയാമെന്ന് ഞാൻ വിക്കി വിക്കി പറഞ്ഞു\nസത്യത്തിൽ തുമാരാ നാംക്യാ ഹെയുടെ മറുപടിയും പാനിയും മാത്രമേ എനിക്കറിയൂ\nസ്ത്രീധനം ഒന്നും വേണ്ടെന്ന ഒറ്റ ഡയലോഗിൽ മതിമറന്ന് അമ്മാവൻമാർ പെട്ടെന്ന് കല്യാണം നടത്തി. വലിയ ആർഭാടങ്ങളൊന്നും ഇല്ലായിരുന്നെങ്കിലും എന്റെ കള്ളകൃഷ്ണന്റെ നടയിൽ വച്ചാണ് കെട്ട് നടന്നത്.\nപുതിയ ചുറ്റുപാടുകൾ പുതിയ ആളുകൾ ആരെയും അറിയില്ല. പാല് തന്നത് അമ്മയാണോ വല്ല്യമ്മയോ ഒന്നുമറിയില്ല. ആരും അധികം സംസാരിക്കുന്നില്ല\nഇന്നെന്റെ ആദ്യരാത്രിയാണ്. ചേട്ടന്റെ പേര് പോലും ഇന്ന് ആരോ വിളിക്കുന്നത് കേട്ടാണ് മനസ്സിലാക്കിയത്.പെട്ടെന്നുള്ള വിവാഹമായത് കൊണ്ട് ഒന്ന് പരിചയപ്പെടാൻ പോലും കഴിഞ്ഞില്ല. ഇന്ന് ഒരു പാട് സംസാരിക്കെണം എന്റെ കള്ളകൃഷ്ണനോട് പറയും പോലെ.\nതാൻ കാത്തിരുന്ന് വിഷമിച്ചോ\nമറുപടി പറയും മുമ്പ് വാതലടച്ചതും ലൈറ്റ് ഓഫാക്കിയതും ഒന്നിച്ചായിരുന്നു.\nഎനിക്കിപ്പോഴും മനസ്സില്ലാകാത്ത ഒരു കാര്യമുണ്ട് സ്വമേധയാ വഴങ്ങുന്ന ഒരു പെൺകുട്ടിയെ ബലപ്രയോഗത്തിലൂടെ കീഴ്പ്പെടുത്തുന്നതാണോ ആണത്തം. അതും ഒരു പരിചയപ്പെടലിന് മുൻപേ …എല്ലാവരുടേയും ആദ്യരാത്രി ഇങ്ങനെയായിരിക്കുമോ\nഎന്റെ ചിന്തയെ ഭേദിച്ച് കൊണ്ട് സുശീലേട്ടന്റെ ശബ്ദം എന്റെ കാതിലെത്തി.\nഇന്ന് വൈകുന്നേരത്തെ ട്രെയിനിൽ നമ്മൾ മദ്ധ്യപ്രദേശിലേക്ക് പോകുകയാണ്. ഞാൻ വന്നപ്പോൾ തന്നെ നമുക്കുള്ള റിട്ടേൺ ടിക്കറ്റും ബുക്ക്ചെയ്തിട്ടാ വന്നത്\nഇന്നലെ രാത്രിയിലെ ആക്രാന്തവും പരവശവുമില്ലാതെ ശാന്തമായൊരു ശബ്ദം എന്നെ കോരിത്തരിപ്പിച്ചു.\nഎന്റെ ബന്ധുക്കളോട് പോലും യാത്ര ചോദിക്കാൻ അനുവദിക്കാതെ ഞങ്ങൾ റെയിൽവേ സ്റ്റേഷനിലേക്ക് പുറപ്പെട്ടു.അമ്മാവൻമാരൊക്കെ തലയിൽ നിന്നൊഴിഞ്ഞ് പോയ ആശ്വാസത്തിൽ ഒരു ഫോൺ വിളി കൊണ്ട് പോലും അന്വേഷിച്ചില്ല. പുഴക്കര അമ്പലത്തിലെ കള്ള ക്യഷ്ണനോട് യാത്ര ചോദിക്കാതെ പോയത് നെഞ്ചിൽ ഒരു നീറ്റലായ് നിന്നു.. …\n…………………………………………………………… ട്രെയിനിലെ മനം മടുപ്പിക്കുന്ന ഗന്ധത്തിനുംചൂടിനും വിരാമം കുറിച്ചു കൊണ്ട് മദ്ധ്യപ്രദേശിലേക്ക് ട്രെയിൻ ഓടിക്കിതച്ചെത്തി. യാത്രയിലുടനീളം സുശീലേട്ടൻ ഒന്നും സംസാരിച്ചില്ലെങ്കിലും ആ കണ്ണുകൾ എന്റെ ചോര ഊറ്റിക്കുടിക്കുന്നുണ്ടായിരുന്നു.\nപാൻ മസാലയുടെ ഗന്ധമുള്ള ചേരിയിലൂടെ നടന്ന് ഒരു വീടിന് മുൻപിൽ എത്തി വാതിലിൽ മുട്ടി. കൈ നിറയെ കുപ്പിവളകളും വലിയ മുക്കുത്തിയും അണിഞ്ഞ ഒരു സ്ത്രീ ഞങ്ങൾക്ക് വാതിൽ തുറന്ന് തന്നു. ഹിന്ദിയിൽ എന്തൊക്കെയോ പറഞ്ഞ് അവർ എന്നെ തുറിച്ച് നോക്കിക്കൊണ്ടിരുന്നു.\nരാത്രിയാവുംതോറും ആദ്യരാത്രിയിൽ സംഭവിച്ചത് പോലുള്ള ബലപ്രയോഗങ്ങൾ ഓർത്ത് എന്റെപേടി കൂടിക്കൂടി വന്നു.പ്രതീക്ഷിച്ചത് പോലെ തന്നെ സംഭവിച്ചു. കാമം തീർക്കാനുള്ള ഒരു ഉപകരണമായി മാത്രം സത്രീയെക്കാണുന്ന ഒരാളുടെ കൂടെയാണ് ഞാൻ ജീവിക്കുന്നതെന്ന് ഞാൻ ദിവസങ്ങൾക്കകം തിരിച്ചറിഞ്ഞു. പിന്നീടങ്ങോട്ട് തിരിച്ചറിവുകളുടെ ഘോഷയാത്രയായിരുന്നു. ഞാൻ പലപ്പോഴും മുറി ഹിന്ദിയിൽ സംസാരിക്കാൻ ശ്രമിച്ചെങ്കിലും ആ സ്ത്രീ ഒഴിഞ്ഞ് മാറിക്കൊണ്ടിരുന്നു. ഒരേ വീട്ടിലെ അപരിചിതരായി ഞങ്ങൾ രണ്ട് സ്ത്രീകളും ജീവിതം തള്ളിനീക്കി. പുറം ലോകവുമായി യാതൊരു ബന്ധവുമില്ല.\nരാത്രിയിലെ പീഡനമുറകൾ ഓർക്കുമ്പോൾ എവിടേക്കെങ്കിലും ഓടി രക്ഷപെടാൻ തോന്നും. പക്ഷെ പരിചയമില്ലാത്ത നാട്, ആളുകൾ ഭാഷ. കയ്യിൽ വിഷം വാങ്ങി കഴിക്കാൻ പോലും കാശില്ല. വീട്ടിലാണെങ്കിൽ ദുരൂഹതയുടെ പര്യായമെന്നോണം ഒരു ഹിന്ദിക്കാരിയും കുഞ്ഞും. എന്ത് ചെയ്യുന്ന മെന്നറിയാതെ ഇരിക്കുന്ന സമയത്താണ് തൊട്ടടുത്ത വീട്ടിൽ നിന്ന് ഒരു പുഷ്പം മാത്രമെന്ന ഗാനം എന്നെത്തേടിയെത്തിയത്.മരുഭൂമിയിൽ പെയ്യുന്ന മഴ പോലെ ആയിരുന്നു എനിക്ക് മലയാളം കേട്ടപ്പോൾ. ഹിന്ദിക്കാരി കാണാതെ ഞാൻ ആ വീട്ടിലേക്ക് പോയി.\nമലയാളം കേട്ടപ്പോൾ ഞാൻ മറുപടി പറയാതെ പൊട്ടിക്കരഞ്ഞു\nചേച്ചീ ഞാനടുത്ത വീട്ടിലെ സുശീലിന്റെ ഭാര്യയാണ്\nഭാര്യയോ, അപ്പോൾ അവിടെയുള്ള പായലും കുഞ്ഞുമോ\nഅവിടെയുള്ള ഹിന്ദിക്കാരി അവന്റെ ഭാര്യയാ\nഎനിക്ക് നേരത്തേ സംശയം തോന്നിയത് കൊണ്ട് കാര്യമായി ഞെട്ടിയില്ല\nനിങ്ങൾ ശരിക്ക് അന്വേഷിക്കാതെയാണോ ഈ കല്യാണം നടത്തിയത്\nധർമ്മ കല്യാണം നടത്തുമ്പോൾ എന്ത് അന്വേഷണം\nമോൾക്ക് ഇവിടുന്ന് രക്ഷപെടണോ\nഎങ്ങോട്ട് പോവാൻ, എനിക്ക് ആരുമില്ല ചേച്ചീ, ഞാൻ പോട്ടെ പറ്റുമെങ്കിൽ നാളെ കാണാം\nഎന്റെ ക്യഷ്ണാ എരുതീയിൽ നിന്ന് വറുചട്ടിയിലേക്ക് ആണല്ലേ നീ എന്നെ എടുത്തിട്ടത്.\nസുശീലേട്ടൻ വന്നപ്പോൾ ഈ കാര്യങ്ങളെല്ലാം ചോദിച്ചു\nപിന്നെ നീ എന്താ കരുതിയത്. എനിക്കീ ധർമ്മ കല്യാണം കൊണ്ട് എന്താദായം\nഅന്നു മുതൽ ഹിന്ദിക്കാരിയും ഞങ്ങളുടെ മുറിയിലായി. ഓർക്കാൻ പോലും വെറുപ്പുളവാക്കുന്ന നിമിഷങ്ങൾ\nപിന്നീടങ്ങോട്ട് കുറച്ച് ദിവസത്തേക്ക് വാതിൽ പുറത്ത് നിന്ന് പൂട്ടിയാണ് അയാൾ ജോലിക്ക് പോയത്.\nവാതിൽ പൂട്ടാതെ പോയ ഒരു ദിവസം ഞാൻ അടുത്ത വീട്ടിലെ ചേച്ചിയുടെ അടുത്തേക്ക് ഓടിപ്പോയി.\nചേച്ചീ എനിക്ക് ഇവിടെ നിന്ന് രക്ഷപെടണം. എനിക്ക് മടുത്തു.വെറുപ്പും അറപ്പും തോന്നുന്ന അയാളുടെ മുറിയിൽ നിന്ന് എനിക്ക് മോചനം വേണം\nകേരളത്തിലേക്ക് ഇന്ന് ഉച്ചക്ക്2മണിക്ക് ഒരു ട്രെയിൻ ഉണ്ട്.എന്റെ കയ്യിൽ ആകെ ഈ നൂറ് രൂപയേഒള്ളൂ. മോള് വേഗം ഒരു ഓട്ടോ വിളിച്ച് വേഗം റെയിൽവേ സ്റ്റേഷനിലേക്ക് പൊക്കോ.\nഇപ്പോൾ തന്നെ ഒരു മണി കഴിഞ്ഞു. ബാഗ് എടുക്കാനായി വീട്ടിൽ കയറിയാൽ തിരിച്ചിറങ്ങാൻ പറ്റിയില്ലെങ്കിലോ. അല്ലേൽ തന്നെ നഷ്ടപ്പെടാനുള്ളതൊക്കെ നഷ്ടപ്പെട്ടു. ഇനി എന്തെടുത്തിട്ടെന്തിന്. ടിക്കറ്റ് എടുക്കാൻ പോലും കയ്യിൽ പൈസയില്ല. ഇവിടെ നിന്ന് എങ്ങനെയെങ്കിലും രക്ഷപെടണം. ആദ്യം വന്ന ഓട്ടോയിൽ കയറി റെയിൽവേ സ്റ്റേഷനിലേക്ക് പോയി. ട്രെയിൻ വിടാൻ ഇനി അര മണിക്കൂർ മാത്രമേ ബാക്കിയുള്ളൂ. ടിക്കറ്റ് എടുക്കാത്തത് കൊണ്ട് ഇവിടെത്തന്നെ ഇറക്കി വിടുമോ.കേരളം എത്തിയിട്ട് പിടിക്കപ്പെട്ടാൽ മതിയായിരുന്നു. ട്രെയിനിൽ അധികം തിരക്കൊന്നും ഇല്ല. എന്തായാലും പിടിക്കപ്പെടും. ഞാൻ ഭയന്ന് വിറച്ചു എന്റെ മുഖത്തെ പരിഭ്രമം കണ്ടിട്ടാവണം എനിക്ക് എതിർവശമായി ഇരുന്നൊരാൾ എന്നെത്തന്നെ സൂക്ഷിച്ച് നോക്കി. അയാളുടെ മടിയിൽ കിടന്ന് മൂന്ന് വയസ്സ് തോന്നിക്കുന്ന ഒരു പെൺകുഞ്ഞ് ഉറങ്ങുന്നുണ്ടായിരുന്നു. ട്രെയിൻ നിരങ്ങി നീങ്ങിയപ്പോൾത്തന്നെ ടി ടി ആർ വന്നു. ടിക്കറ്റ് എടുക്കാൻ പോലും കയ്യിൽ പൈസയില്ല എന്ന് പറയാൻ ഭാഷയറിയില്ല. എന്നോട് ട്രെയിനിൽ നിന്ന് ഇറങ്ങാനാണ് പറയുന്നതെന്ന് അയാളുടെ ഭാവത്തിൽ നിന്ന് മനസ്സിലായി. സ്വർണ്ണമാണോ എന്ന് പോലും അറിയില്ലെങ്കിലും കഴുത്തിൽ കെട്ടിയ മഞ്ഞച്ചരടിൽ കോർത്ത താലി ഊരി അദ്ദേഹത്തിന് കൊടുത്തു.എന്റെ അവസ്ഥ കണ്ട് അയാൾ കുഞ്ഞിനെ മടിയിൽ നിന്ന് ഇറക്കിക്കെടത്തി എന്റെ ടിക്കറ്റും പിഴയും അടച്ചു താലി തിരിച്ച് തന്നു. എന്റെ കണ്ണുകളിൽ നന്ദി ഉണ്ടായിരുന്നെങ്കിലും വാക്കുകളാൽ പ്രകടിപ്പിക്കാൻ തോന്നിയില്ല. ഇപ്പോൾ എനിക്ക് എല്ലാരെയും പേടിയാണ്, എന്റെ ജീവിതം എന്നെ അങ്ങനെയാക്കി. രാത്രിയായപ്പോൾ എനിക്കും അവർക്കുമുള്ള ആഹാരം അദ്ദേഹം വാങ്ങിച്ചു. ആ കുഞ്ഞിനെ ഭക്ഷണം കഴിപ്പിക്കാൻ അയാൾ നന്നേപാട് പെട്ടു. ഞാൻ ആ കുഞ്ഞിന് ഭക്ഷണം വാരിക്കൊടുക്കുന്നത് കണ്ടപ്പോൾ അദ്ദേഹത്തിന്റെ കണ്ണ് നിറഞ്ഞു.\nമോൾടെ അമ്മ എവിടെ, ഞാൻ ചോദിച്ചു\nഞാൻ മദ്ധ്യപ്രദേശിൽ ഒരു കമ്പനിയിൽ ജോലി ചെയ്യുകയായിരുന്നു. അവിടുത്തുകാരിയായിരുന്നു ഭാര്യ. ഒരാഴ്ച മുൻപ് ബാത്റൂമിൽ തെന്നി വീണ് മരിച്ചു. കുഞ്ഞിനെ നോക്കാൻ ആരും ഇല്ലാത്തത് കാരണം ഞാൻ അവിടുത്തെ ജോലി ഉപേക്ഷിച്ച് നാട്ടിലേക്ക് പോരുകയാണ്.\nഞാൻ എന്റെ കഥ സെൻസർ ബോർഡ് കത്തി വെക്കാത്ത രീതിയിൽ പറഞ്ഞു\nഇനി അപ്പോൾ അമ്മാവൻമാരുടെ അടുത്തേക്കാണോ പോകുന്നത്\nഅല്ലാതെ വേറെ നിവർത്തിയില്ല.\nയാത്രക്കിടയിൽ ഞാനും ആ മോളും ഒരുപാട് അടുത്തു\nതൃശ്ശൂർ റെയിൽവേ സ്റ്റേഷനിലേക്ക് ട്രെയിൻ അടുത്ത് കൊണ്ടിരുന്നു\nഎനിക്ക് എന്റെ മോളെ നോക്കാൻ ഒരാളെ ആവശ്യമുണ്ട്. ഞങ്ങളുടെ കൂടെപ്പോരുന്നോ\nആ മോളെ പിരിയുന്ന വിഷമത്തിൽ ഇരിക്കുന്ന എനിക്ക് കൂടുതലൊന്നും ആലോചിക്കേണ്ടി വന്നില്ല. അങ്ങനെ ഞാൻ അവരുടെ കൂടെപ്പോയി. ബന്ധുക്കൾ ആരും എന്നെയും തേടിവന്നില്ല, ഞാനും ആരെയും അന്വേഷിച്ചില്ല. ഹിന്ദിക്കാരിയെ കെട്ടി മദ്ധ്യപ്രദേശിൽ കഴിഞ്ഞ ഒരാൾ മലയാളി പെണ്ണുമായി വീട്ടിൽ കയറി വന്നപ്പോൾ വീട്ടുകാർക്കും നാട്ടുകാർക്കും ആദ്യമൊരു മുറുമുറുപ്പ് ഉണ്ടായിരുന്നെങ്കിലും കാലക്രമേണ ഞാൻ അമ്മുക്കുട്ടിയെ നോക്കുന്ന സത്രീ മാത്രമാണെന്ന് എല്ലാവർക്കും ബോധ്യമായി.അങ്ങനെ വർഷങ്ങൾ കടന്നു പോയി. ഒരു ദിവസം അമ്മുവിന്റെ അച്ഛൻ വന്ന് എന്നോട് ചോദിച്ചു\nമോള് വളർന്നു വരുവാ.നാട്ട്കാരെ ബോധിപ്പിക്കാൻ എങ്കിലും നമുക്ക് കല്യാണം കഴിച്ചൂടെ\nവേണ്ട സാർ, ഞാൻ ചൂടുവെള്ളത്തിൽ വീണ പൂച്ചയാണ്. എനിക്കിപ്പോൾ പച്ച വെള്ളം കണ്ടാൽ പോലും പേടിയാണ് .സാർ പലപ്പോഴും എതിർത്തിട്ടുണ്ടെങ്കിലും ഈ സാർ വിളിയിൽ ഒരു അകലമുണ്ട് അത് അങ്ങനെ തന്നെയിരുന്നോട്ടെ. എനിക്ക് ഒരു അപേക്ഷ മാത്രമേ ഒള്ളൂ എന്നും അമ്മുവിന്റെ അമ്മയായി ഇവിടെ കഴിയാൻ അനുവദിച്ചാൽ മതി…\nമോൾടെ സ്കൂളിൽ പിറ്റിഎ മീറ്റിങ്ങിന് പോകുമ്പോൾ അവളുടെ കൂട്ടുകാരി അമ്മുവിനെയും അവളുടെ അമ്മയെയും കാണണമെന്ന് മാത്രമുണ്ടായിരുന്നുള്ളൂ.\nആമി എഴുതുമെന്ന് മോള് പറഞ്ഞ് കേട്ടിട്ടുണ്ട്. എന്റെ കഥ ഒന്നെഴുതാമോ എന്ന് പറഞ്ഞ് അവർ പറഞ്ഞ് തന്ന കഥ ,അല്ല ജീവിതം. നമുക്ക് ചുറ്റും ഒരുപാട് പേരുണ്ട് ഇങ്ങനെ പ്രസവിക്കാതെ അമ്മയായവർ……\nരചന: അനാമിക ആമി\nPrevious article“പതിവില്ലാത്തത് പലതും അല്ലേ ജീവിതത്തിൽ സംഭവിക്കുന്നത്. എനിക്ക് നിങ്ങളോട് ഒന്നും പറയാനില്ല . ഇനി നമ്മൾ തമ്മിലൊരു ജീവിതം ഇല്ല.അത്രമാത്രം “\nNext articleമാരകമായ അവസ്ഥയില് നിന്നും ഒരു നിപ്പാരോഗി ജീവിതത്തിലേയ്ക്കുള്ള തിരിച്ചു വരവിനു തയ്യാറാകുന്നു…


മുന് അധ്യാപകന് തന്നെ ലൈംഗികമായി ദുരുപയോഗം ചെയ്തതിനെക്കുറിച്ച് വെളിപ്പെടുത്തലുമായി 28കാരി ! തന്റെ വിശ്വാസം നേടിയെടുത്ത അയാള് തനിക്ക് 18 വയസ്സാകുന്നതു വരെ കാത്തിരുന്നു; വൈറലായി ഇന്‍സ്റ്റഗ്രാം പോസ്റ്റ് ! – Sathyam Online\nമുന് അധ്യാപകന് തന്നെ ലൈംഗികമായി ദുരുപയോഗം ചെയ്തതിനെക്കുറിച്ച് വെളിപ്പെടുത്തലുമായി 28കാരി ! തന്റെ വിശ്വാസം നേടിയെടുത്ത അയാള് തനിക്ക് 18 വയസ്സാകുന്നതു വരെ കാത്തിരുന്നു; വൈറലായി ഇന്‍സ്റ്റഗ്രാം പോസ്റ്റ് !\nഫ്ളോറിഡ: തന്റെ മുന് അധ്യാപകന് തന്നെ ലൈംഗികമായി ദുരുപയോഗം ചെയ്തതിനെക്കുറിച്ച് വെളിപ്പെടുത്തലുമായി 28കാരി രംഗത്ത്. തന്റെ ഇന്‍സ്റ്റഗ്രാം പോസ്റ്റിലൂടെയാണ് യുവതി തന്റെ മുന് പരിശീലകനും ലോംഗ് ഐലന്‍ഡ് ഹൈസ്‌കൂളിലെ ടീച്ചറുമായ വ്യക്തിയെക്കുറിച്ച് വെളിപ്പെടുത്തല് നടത്തിയത്. ഇപ്പോള് ഫ്‌ളോറിഡയില് താമസിക്കുന്ന ബ്രിട്ടാനി റോള് എന്ന യുവതിയുടെ ഇന്‍സ്റ്റഗ്രാം പോസ്റ്റ് ഇതിനകം വൈറലായിക്കഴിഞ്ഞു.\nതന്റെ ഇന്‍സ്റ്റഗ്രാം പോസ്റ്റ് ബാബിലോണ് ബോര്‍ഡ് ഓഫ് എഡ്യൂക്കേഷനുള്ള തുറന്ന കത്ത് എന്ന രീതിയിലാണ് ബ്രിട്ടാനി പോസ്റ്റ് ചെയ്തിരിക്കുന്നത്. കുട്ടികളുമായി ഇടപെടുന്ന അധ്യാപകര് അവരെ ദുരുപയോഗം ചെയ്യുന്നതിനെക്കുറിച്ചും നോ പറയേണ്ടിടത്ത് നോ പറയാന് കുട്ടികളെ പ്രാപ്തരാക്കേണ്ടതിനെക്കുറിച്ചും ബ്രിട്ടാനി തന്റെ പോസ്റ്റില് കുറിച്ചു.\nതനിക്ക് പതിനെട്ട് വയസ്സാകുന്നതു വരെ കാത്തിരുന്നതിന് ശേഷം ബര്‍ത്‌ഡേയുടെ ആ ആഴ്ത തന്നെ താനുമായി ലൈംഗിക ബന്ധത്തിലേര്‍പ്പെട്ട അധ്യാപകനെക്കുറിച്ചും യുവതി വെളിപ്പെടുത്തി. മോശം പെരുമാറ്റത്തെത്തുടര്‍ന്ന് ഒരു ബാബിലോണ് അധ്യാപകനെ സ്‌കൂളില് നിന്ന് പുറത്താക്കിയിരുന്നു. അതിനു ശേഷമാണ് തനിക്ക് കാര്യങ്ങള് തുറന്നു പറയാനുള്ള ധൈര്യമുണ്ടായതെന്ന് ബ്രിട്ടാനി പറഞ്ഞു.\nഅധ്യാപകരില് നിന്നും മറ്റ് മുതിര്‍ന്നവരില് നിന്നും മോശം പെരുമാറ്റം നേരിടേണ്ടി വന്നവര് അക്കാര്യം സമൂഹത്തിന് മുന്നില് തുറന്നു പറയാന് മടി കാണിക്കുകയാണ്. താന് എല്ലാ കാര്യങ്ങളും തുറന്നു പറയുന്നതിലൂടെ ഇരയാക്കപ്പെട്ട കുറച്ചു പേരെങ്കിലും അത് മാതൃകയാക്കുമെന്ന് കരുതുന്നതായും ബ്രിട്ടാനി പറഞ്ഞു. 2011-ല് ബിരുദ പഠനത്തിന്റെ സമയത്ത് തന്റെ വിശ്വാസം നേടിയെടുക്കാന് പ്രയത്‌നിച്ചിരുന്ന ഒരു അധ്യാപകനെക്കുറിച്ചും ബ്രിട്ടാനി തുറന്നെഴുതി.\nഅക്കാലത്ത് മുപ്പതുകളുടെ മധ്യത്തില് പ്രായമുള്ള ടീച്ചര് തന്റെ വിശ്വാസം നേടുന്നതിന് പ്രത്യേക ശ്രദ്ധ കാണിച്ചിരുന്നുവെന്ന് ബ്രിട്ടാനി പറഞ്ഞു. ഞാന് പലയിടത്തും ഒറ്റപ്പെടുന്നതായി എന്നെ തോന്നിപ്പിക്കാന് അയാള്‍ക്ക് സാധിച്ചു. എന്നാല് അയാള് എപ്പോഴും എന്റെ കൂടെയുണ്ടെന്ന് വിശ്വസിപ്പിക്കുന്നതിലും അയാള് വിജയിച്ചു. ട്രാക്കിലും അക്കാദമിക് മികവിലും എപ്പോഴും അയാള് അഭിനന്ദിച്ചു.\nഎന്നാല് അയാളുടെ സ്‌നേഹവും വിശ്വാസവുമെല്ലാം കൂടുതല് വെളിപ്പെടുത്തത് തൊട്ടടുത്ത വര്‍ഷമാണ്. താനുമായി ഡേറ്റിംഗ് നടത്തണമെന്ന് അയാള് ആവശ്യപ്പെട്ടു. തനിക്ക് പതിനെട്ട് വയസ്സ് തികയുന്ന ദിവസം വരെ അയാള് കാത്തിരുന്നുവെന്നും ആ ആഴ്ചയില്‍തന്നെ അയാളുടെ വീട്ടില് കൊണ്ടുപോയി ലൈംഗിക ബന്ധത്തിലേര്‍പ്പെട്ടു എന്നും യുവതി വെളിപ്പെടുത്തി.\nഎന്നാല് നോ എന്നു പറയാന് കഴിയാത്ത വിധമാണ് താന് ട്രെയിന് ചെയ്യപ്പെട്ടത്. ഇഷ്ടമില്ലാതിരുന്ന കാര്യമായിരുന്നിട്ടും അത് വേണ്ടെന്ന് വെക്കാനും ഒഴിഞ്ഞുമാറാനും തടയാനും തനിക്ക് സാധിച്ചില്ല. ഫോര്‍ഡാം യൂണിവേഴ്‌സിറ്റിയില് ചേര്‍ന്നതിന് ശേഷവും അധ്യാപകനുമായുള്ള ഇടപെടലുകള് തുടര്‍ന്നു. എന്നാല് താനുമായുള്ള ബന്ധം ഭാര്യയും കുടുംബവും അറിയാതിരിക്കാന് അയാള് പ്രത്യേകം ശ്രദ്ധിച്ചിരുന്നുവെന്നും ബ്രിട്ടാനി എഴുതി.\nഒടുവില് എങ്ങനെയോ ആ ബന്ധം അവസാനിച്ചു. അയാള് ഇപ്പോഴും അധ്യാപകനായി തുടരുന്നുണ്ട്. പ്രായപൂര്‍ത്തിയാകാത്ത കുട്ടികളെ പ്രണയത്തില്‍പ്പെടുത്തി വഞ്ചിക്കാന് അയാള് ഇനിയും ശ്രമിച്ചേക്കുമെന്നും ബ്രിട്ടാനി ബാബിലോണ യൂണിവേഴ്‌സിറ്റിക്ക് എന്ന് കാണിച്ചുകൊണ്ടുള്ള കത്തില് എഴുതി.


ഇസ്രയേല് റെയില്‍വേ സ്റ്റേഷന് ട്രംപിന്റെ പേര് നല്‍കുമെന്ന് ഇസ്ര്ായേല് ട്രാന്‍സ്‌പോര്‍ട്ടേഷന് മന്ത്രി – കേരള ടൈംസ്\nHome / അമേരിക്ക / ഇസ്രയേല് റെയില്‍വേ സ്റ്റേഷന് ട്രംപിന്റെ പേര് നല്‍കുമെന്ന് ഇസ്ര്ായേല് ട്രാന്‍സ്‌പോര്‍ട്ടേഷന് മന്ത്രി\nഇസ്രയേല് റെയില്‍വേ സ്റ്റേഷന് ട്രംപിന്റെ പേര് നല്‍കുമെന്ന് ഇസ്ര്ായേല് ട്രാന്‍സ്‌പോര്‍ട്ടേഷന് മന്ത്രി\nവാഷിങ്ടണ് ഡിസി: ഇസ്രയേല് തലസ്ഥാനം ടെല്‍അവീവില് നിന്നും ജറുസലമിലേക്ക് മാറുമെന്ന് നിക്‌സന് മുതലുള്ള അമേരിക്കന് പ്രസിഡന്റുമാര് വാഗ്ദാനം നല്‍കുകയും, നിയമ നിര്‍മ്മാണം നടത്തുകയും ചെയ്തിരുന്നുവെങ്കിലും ഡോണള്‍ഡ് ട്രംപാണ് വാഗ്ദാനം പ്രാവര്‍ത്തികമാക്കാന് ഉറച്ച നടപടികള് സ്വീകരിച്ചത്. ഇസ്രായേല് രാഷ്ട്രം ട്രംപിന്റെ ധീരമായ തീരുമാനത്തിന് നല്‍കിയ അംഗീകാരമായിട്ടാണ് ഇസ്രയേല് റെയില്‍വേ സ്റ്റേഷന് ട്രംപിന്റെ പേര് നല്‍കുന്നതെന്ന് ഇസ്രയേല് ഗതാഗത മന്ത്രി ഇസ്രാല് കറ്റ്‌സ്. വിശുദ്ധ നഗരത്തിന്റെ വെസ്റ്റേണ് വാളില് നിന്നും അധികം അകലെയല്ലാതെ പുതിയതായി നിര്‍മ്മിക്കുന്ന റെയില്‍വേ സ്റ്റേഷനാണ് ട്രംപിന്റെ പേര് നല്‍കാന് തീരുമാനിച്ചിരിക്കുന്നത്. 2.5 ബില്യണ് ഡോളറാണ് നിര്‍മ്മാണ പ്രവര്‍ത്തനങ്ങള്‍ക്കായി നീക്കിവച്ചിരിക്കുന്നത്. ടെല്‍അവീവ് മുതല് ജറുസലം വരെ നീണ്ടു കിടക്കുന്ന റെയില്‍വേ പാതയുടെ നിര്‍മ്മാണ പദ്ധതിക്ക് ഉടന് തുടക്കം കുറിക്കുമെന്നും മന്ത്രി അറിയിച്ചു. ട്രംമ്പിന്റെ പ്രഖ്യാപനത്തിനെതിരെയുള്ള നീക്കങ്ങള് ദുര്‍ബലപ്പെടുകയാണ്. ഇതിനകം പത്തോളം രാഷ്ട്രങ്ങള് തങ്ങളുടെ എംബസികള് ജറുസലമിലേക്ക് മാറ്റുമെന്ന് പ്രഖ്യാപിച്ചു കഴിഞ്ഞു.\nവാഷിങ്ടണ് ഡിസി: ഇസ്രയേല് തലസ്ഥാനം ടെല്‍അവീവില് നിന്നും ജറുസലമിലേക്ക് മാറുമെന്ന് നിക്‌സന് മുതലുള്ള അമേരിക്കന് പ്രസിഡന്റുമാര് വാഗ്ദാനം നല്‍കുകയും\nവാഷിങ്ടണ് ഡിസി: ഇസ്രയേല് തലസ്ഥാനം ടെല്‍അവീവില് നിന്നും ജറുസലമിലേക്ക് മാറുമെന്ന് നിക്‌സന് മുതലുള്ള അമേരിക്കന് പ്രസിഡന്റുമാര് വാഗ്ദാനം നല്‍കുകയും, നിയമ നിര്‍മ്മാണം നടത്തുകയും ചെയ്തിരുന്നുവെങ്കിലും ഡോണള്‍ഡ് ട്രംപാണ് വാഗ്ദാനം പ്രാവര്‍ത്തികമാക്കാന് ഉറച്ച നടപടികള് സ്വീകരിച്ചത്. ഇസ്രായേല് രാഷ്ട്രം ട്രംപിന്റെ ധീരമായ തീരുമാനത്തിന് നല്‍കിയ അംഗീകാരമായിട്ടാണ് ഇസ്രയേല് റെയില്‍വേ സ്റ്റേഷന് ട്രംപിന്റെ പേര് നല്‍കുന്നതെന്ന് ഇസ്രയേല് ഗതാഗത മന്ത്രി ഇസ്രാല് കറ്റ്‌സ്. വിശുദ്ധ നഗരത്തിന്റെ വെസ്റ്റേണ് വാളില് നിന്നും അധികം അകലെയല്ലാതെ പുതിയതായി നിര്‍മ്മിക്കുന്ന റെയില്‍വേ സ്റ്റേഷനാണ് ട്രംപിന്റെ പേര് നല്‍കാന് തീരുമാനിച്ചിരിക്കുന്നത്. 2.5 ബില്യണ് ഡോളറാണ് നിര്‍മ്മാണ പ്രവര്‍ത്തനങ്ങള്‍ക്കായി നീക്കിവച്ചിരിക്കുന്നത്. ടെല്‍അവീവ് മുതല് ജറുസലം വരെ നീണ്ടു കിടക്കുന്ന റെയില്‍വേ പാതയുടെ നിര്‍മ്മാണ പദ്ധതിക്ക് ഉടന് തുടക്കം കുറിക്കുമെന്നും മന്ത്രി അറിയിച്ചു.\nട്രംമ്പിന്റെ പ്രഖ്യാപനത്തിനെതിരെയുള്ള നീക്കങ്ങള് ദുര്‍ബലപ്പെടുകയാണ്. ഇതിനകം പത്തോളം രാഷ്ട്രങ്ങള് തങ്ങളുടെ എംബസികള് ജറുസലമിലേക്ക് മാറ്റുമെന്ന് പ്രഖ്യാപിച്ചു കഴിഞ്ഞു.\nPrevious ലസ്ബിയന് ദമ്പതികള്‍ക്ക് വിവാഹ കേക്ക് നിഷേധിച്ചതിന് 135,000 നഷ്ടപരിഹാരം നല്‍കാന് വിധി\nNext ബൈ ബൈ ബോയിങ് 747


പനമരത്ത് അയ്യങ്കാളിപ്പട ബാങ്ക് ആക്രമിച്ചു | Bank attacked at Panamaram - Malayalam Oneindia\nപനമരത്ത് അയ്യങ്കാളിപ്പട ബാങ്ക് ആക്രമിച്ചു\nവയനാട്: പനമരത്ത് ഒരു സംഘം കാര്‍ഷിക വികസന ബാങ്കിന് നേരെ ആക്രമണം നടത്തി. അയ്യങ്കാളിപ്പടയാണ് അക്രമത്തിന് പിന്നിലെന്ന് കരുതുന്നു.\nജപ്തി നിര്‍ത്തിവെക്കണമെന്ന് ആവശ്യപ്പെട്ടാണ് സംഘം നവംബര് എട്ട് വെള്ളിയാഴ്ച ആക്രമണം നടത്തിയത്. ആയുധങ്ങളുമായി ബാങ്കിലേക്ക് ഇരച്ചുകയറിയ സംഘം ജീവനക്കാരെ ഭീഷണിപ്പെടുത്തുകയും ഫയലുകള് വാരിവലിച്ചെറിയുകയും ചെയ്തു. അക്രമികള് മുഖം മൂടി ധരിച്ചിരുന്നു.\nപൊലീസിനെ വിളിക്കാനൊരുങ്ങിയപ്പോള് വടിവാള് കഴുത്തില് വെച്ച് അക്രമികള് കൊന്നുകളയുമെന്ന് ഭീഷണിപ്പെടുത്തി. ജപ്തി നടപടികള് നിര്‍ത്തിവെച്ചില്ലെങ്കില് ബാങ്കിന് തീവെക്കുമെന്നും ജീവനക്കാരെ വീട്ടില് പോവാന് അനുവദിക്കില്ലെന്നും അക്രമികള് ഭീഷണി മുഴക്കി.\nപൊലീസ് സ്ഥലത്തെത്തുന്നതിന് മുമ്പ് അക്രമികള് സ്ഥലംവിട്ടു. സംഘത്തിലുണ്ടായിരുന്നവര് അയ്യങ്കാളിപ്പടയുടെ പേരില് മുദ്രാവാക്യം മുഴക്കിയിരുന്നുവെന്ന് ബാങ്കിലെ ജീവനക്കാര് പറഞ്ഞു.


ജെസിബി കൊണ്ടൊരു പുറം ചൊറിയല്; വൈറലായി വീഡിയോ – Chandrika Daily\nBy web desk 1 Thursday October 15, 2020 15:20 pm\nജെസിബി കൊണ്ടൊരു പുറം ചൊറിയല്; വൈറലായി വീഡിയോ\nകൈവച്ചും തോര്‍ത്ത് ഉപയോഗിച്ചിട്ടും തീരാത്ത ചൊറിച്ചില് ഒടുക്കം ജെസിബിയെ വച്ചങ്ങു തീര്‍ത്തു\nനന്നായി ജോലിയെടുക്കുന്നതിനിടെ പുറം ചൊറിഞ്ഞാല് എന്തു ചെയ്യും? അടുത്ത് ഒരു ജെസിബി ഉണ്ടെങ്കില് അതുവച്ച് ചൊറിയും. അങ്ങനെയൊരു സാഹസത്തിനു മുതിര്‍ന്ന ആളുടെ വീഡിയോയാണ് സോഷ്യല് മീഡിയയില് തരംഗം തീര്‍ക്കുന്നത്.\nകൈവച്ചും തോര്‍ത്ത് ഉപയോഗിച്ചിട്ടും തീരാത്ത ചൊറിച്ചില് ഒടുക്കം ജെസിബിയെ വച്ചങ്ങു തീര്‍ത്തു. ജെസിബി കൊണ്ട് പുറം ചൊറിയിക്കുന്ന ആളുടെ വീഡിയോയെ പിന്തുണച്ചും എതിര്‍ത്തും ഒരുപാട് പേരാണ് ഷെയര് ചെയ്തത്. 41 സെക്കന്റുള്ള വീഡിയോ ഫെയ്‌സ്ബുക്ക് വഴിയാണ് പ്രചരിക്കുന്നത്.\nസംഭവത്തെ രസകരമെന്നു ചിലര് വിളിച്ചപ്പോള് മറ്റു ചിലര് അതിലെ അപകടത്തെ ചൂണ്ടിക്കാട്ടി.\nപൊറം ചൊറിഞ്ഞാൽ പിന്നെ എന്താ ചെയ്യാ\nPosted by ABDUL NASAR on Sunday, October 11, 2020\nCategories: kerala, News Tags: JCB


ഖത്തറില് 97 പേര്‍ക്ക് കൂടി കൊവിഡ്, ഒരു മരണം | 97 new covid cases reported in qatar on july 10\nഖത്തറില് 97 പേര്‍ക്ക് കൂടി കൊവിഡ്, ഒരു മരണം\nപുതിയതായി സ്ഥിരീകരിച്ച കൊവിഡ് കേസുകളില് 60 പേര് സ്വദേശികളും 37 പേര് വിദേശത്ത് നിന്ന് മടങ്ങിയെത്തിയവരുമാണ്.\nDoha, First Published Jul 10, 2021, 11:36 PM IST\nദോഹ: ഖത്തറില് 97 പേര്‍ക്ക് കൂടി കൊവിഡ് സ്ഥിരീകരിച്ചതായി പൊതുജനാരോഗ്യ മന്ത്രാലയം അറിയിച്ചു. കഴിഞ്ഞ 24 മണിക്കൂറിനിടെ 133 പേര് കൂടി രോഗമുക്തി നേടി. ആകെ 2,21,160 പേരാണ് രാജ്യത്ത് രോഗമുക്തി നേടിയിട്ടുള്ളത്.\nപുതിയതായി സ്ഥിരീകരിച്ച കൊവിഡ് കേസുകളില് 60 പേര് സ്വദേശികളും 37 പേര് വിദേശത്ത് നിന്ന് മടങ്ങിയെത്തിയവരുമാണ്. കൊവിഡ് ബാധിച്ച് 24 മണിക്കൂറിനിടെ ഒരു മരണം കൂടി റിപ്പോര്‍ട്ട് ചെയ്തു. 599 പേരാണ് ഖത്തറില് ആകെ കൊവിഡ് ബാധിച്ച് മരിച്ചത്. ഇതുവരെ 2,23,272 പേര്‍ക്ക് കൊവിഡ് സ്ഥിരീകരിച്ചിട്ടുണ്ട്. നിലവില് 1,513 കൊവിഡ് രോഗികളാണ് രാജ്യത്തുള്ളത്. 16,635 പരിശോധനകള് കൂടി നടത്തി. ആകെ പരിശോധനകളുടെ എണ്ണം 2,217,530 ആയി.\nLast Updated Jul 10, 2021, 11:36 PM IST


by ViralNow · Published October 24, 2017 · Updated October 24, 2017\nപലിശക്കാര്‍ക്കെതിരെ പൊലീസ് നടപടിയെടുക്കാത്തതില് പ്രതിഷേധിച്ച് നാലംഗ കുടുംബം സ്വയം തീ കൊളുത്തി. തമിഴ്‌നാട്ടിലെ തിരുനെല്‍വേലിയിലാണ് സംഭവം. പ്രദേശത്ത് ശക്തമായ പലിശ ലോബിയ്‌ക്കെതിരെ പൊലീസ് നടപടിയെടുക്കാത്തതില് പ്രതിഷേധിച്ചാണ് ആത്മഹത്യ.\nനിരവധി തവണ പൊലീസിനും ജില്ലാ ഭരണാധികാരികള്‍ക്കും പരാതി കൊടുത്തിട്ടും നടപടിയുണ്ടാകാതെ വന്നതോടെയാണ് രണ്ട് കുട്ടികളടക്കം നാലംഗ കുടുംബം സ്വയം തീ കൊളുത്തിയത്.\nകടയനല്ലൂര് കാശിധര്‍മം സ്വദേശി ഇസക്കി മുത്തു, ഭാര്യ സുബ്ബലക്ഷ്മി രണ്ടും, അഞ്ചും വയസുള്ള മധുശരണ്യ,അക്ഷയ ഭരണിക എന്നവരാണ് കലക്ടറേറ്റിന് മൂന്നില് തീകൊളുത്തിയത്. ഗുരുതരമായി പൊള്ളലേറ്റ ഇവരെ ഉടന് ആശുപത്രിയില് പ്രവേശിപ്പിച്ചിരുന്നുവെങ്കിലും മൂന്ന് പേര്‍മരിക്കുകയായിരുന്നു.ഗുരുതരമായി പൊള്ളലേറ്റ അച്ഛന് ചികിത്സയിലാണ്.\nതീ ഉയരുന്നത് കണ്ട് ഓടുകൂടിയ ആളുകള് 20 മിനിറ്റുകൊണ്ടാണ് നിയന്ത്രണ വിധേയമാക്കിയത്. തുടര്‍ന്ന് ഇവരെ ആശുപത്രിയില് പ്രവേശിപ്പിക്കുകയായിരുന്നു.\nNext story ഒന്നുമില്ലായ്‌മയിൽ നിന്നും എങ്ങനെയാണ് യൂസഫലി കോടീശ്വരനായി മാറിയത് ?\nPrevious story ഒരു പ്രവാസി നഴ്സിന്റെ ജീവിത കഥ. സ്വന്ദം ബാപ്പ പോലും എന്നെ മനസിലാക്കിയില്ലല്ലോ..


ദേശീയ ചലച്ചിത്ര അവാര്‍ഡ് പ്രഖ്യാപനം ഉടന്; വിനായകന് പ്രത്യേക പരാമര്‍ശത്തിന് സാധ്യത – DN News\nHome/News/Kerala/ദേശീയ ചലച്ചിത്ര അവാര്‍ഡ് പ്രഖ്യാപനം ഉടന്; വിനായകന് പ്രത്യേക പരാമര്‍ശത്തിന് സാധ്യത\nദേശീയ ചലച്ചിത്ര അവാര്‍ഡ് പ്രഖ്യാപനം ഉടന്; വിനായകന് പ്രത്യേക പരാമര്‍ശത്തിന് സാധ്യത\nഅറുപത്തിനാലാമത് ദേശീയ ചലച്ചിത്ര അവാര്‍ഡുകള് ഇന്ന് പ്രഖ്യാപിക്കും. സംവിധായകന് പ്രിയദര്‍ശന് അധ്യക്ഷനായ ജൂറിയാണ് പുരസ്‌കാരങ്ങള് തീരുമാനിച്ചത്. രാവിലെ പതിനൊന്നരയ്ക്ക് നടക്കുന്ന പത്രസമ്മേളനത്തിലാണ് പ്രഖ്യാപനം. ദംഗലിലെ അഭിനയത്തിലൂടെ അമീര്‍ഖാന്, അലിഗഢിലെ സ്വവര്‍ഗാനുരാഗിയായ അധ്യാപകന്റെ വേഷം ഗംഭീരമാക്കിയ മനോജ് വാജ്‌പേയ്, പിങ്കിലെ അഭിനയത്തിന് അമിതാഭ് ബച്ചന് എന്നിങ്ങനെ മൂന്നുപേരാണ് ജൂറിയുടെ അന്തിമലിസ്റ്റില് വന്നതെന്നാണ് വിവരങ്ങള്. കമ്മട്ടിപ്പാടത്തിലെ ഗംഗയെ അനശ്വരമാക്കിയതിലൂടെ സംസ്ഥാന സര്‍ക്കാരിന്റെ പുരസ്‌കാരം കരസ്ഥമാക്കിയ വിനായകന് ജൂറിയുടെ പ്രത്യേക പരാമര്‍ശം ഉണ്ടായേക്കും.\nമലയാളത്തില് നിന്ന് പത്തു ചിത്രങ്ങളാണ് 64 മത് ദേശീയ ചലച്ചിത്ര പുരസ്‌ക്കാര നിര്‍ണയത്തിനായുള്ള അന്തിമപട്ടികയിലുള്ളത്. മഹേഷിന്റെ പ്രതികാരം, ഒറ്റയാള്, കമ്മട്ടിപ്പാടം, ഗപ്പി, കാട് പൂക്കുന്ന നേരം, പിന്നെയും, മിന്നാമിനുങ്ങ്, കാംബോജി, മാന്‍ഹോള്, മുന്തിരവള്ളികള് തളിര്‍ക്കുമ്പോള് എന്നിവയാണ് അന്തിമപട്ടികയിലുള്ള മലയാള സിനിമകള്. മികച്ച നടനുള്ള സംസ്ഥാന പുരസ്‌ക്കാരം നേടിയ വിനായകന്റെ അഭിനയ മികവ് ദേശീയ പുരസ്‌ക്കാര ജൂറിയെയും സ്വാധീനിച്ചിട്ടുണ്ടെന്നാണ് സൂചന.\nഒറ്റയാള്, പിന്നെയും, മഹേഷിന്റെ പ്രതികാരം എന്നിവ സാങ്കേതിക വിഭാഗങ്ങളില് ഉള്‍പ്പെടെ വിവിധ മേഖലകളില് പുരസ്‌ക്കാര സാധ്യത നിലനിര്‍ത്തുന്നു. പ്രിയദര്‍ശന് അധ്യക്ഷനായ ആറംഗ ജൂറിയാണ് അന്തിമ തീരുമാനമെടുത്തത്. സംവിധായകന് ആര്.എസ്. വിമല് ഉള്‍പ്പെട്ട ജൂറിയാണ് മലയാളത്തില് നിന്നുള്ള ചിത്രങ്ങള് തിരഞ്ഞെടുത്തത്.\nസന്ദീപ് റേ സംവിധാനം ചെയ്ത മോണ്‍ചോര എന്ന ബംഗാളി ചിത്രത്തിന് പുരസ്‌ക്കാര സാധ്യകള് ഏറെയാണ്. ജോക്കര്, ഇരൈവി, ആണ്ടവന് കട്ടാളെ, ധ്രുവങ്ങള് പതിനാറ്, ശവരക്കത്തി, പിങ്ക്, ദംഗല്, നീരജ, എയര്‍ലിഫ്റ്റ്, സരബ്ജിത്ത്, അലിഗഡ്, ഹരാംഖോറ്, രാമന് രാഘവ് തുടങ്ങി 86 ചിത്രങ്ങളാണ് അന്തിമപട്ടികയിലുള്ളത്. ചലച്ചിത്ര നിരൂപകനായ എം.സി രാജ്്‌നാരായാണന് ഉള്‍പ്പെട്ട ജൂറിയാണ് നോണ് ഫീച്ചര് വിഭാഗത്തില് നിന്നുള്ള പുരസ്‌ക്കാരങ്ങള് നിര്‍ണയിക്കുന്നത്.\nവിരാട് കോഹ്‌ലിക്ക് ലീഡിംഗ് ക്രിക്കറ്റര് പുരസ്‌കാരം


വാനാക്രൈ വീണ്ടും കേരളത്തില്!! ഇത്തവണ ഇടുക്കി പഞ്ചായത്തില്... | Wannacry virus again in Kerala - Malayalam Oneindia\nവാനാക്രൈ വീണ്ടും കേരളത്തില്!! ഇത്തവണ ഇടുക്കി പഞ്ചായത്തില്...\nPublished: May 18 2017, 10:19 [IST]\nതൊടുപുഴ: ലോകത്തിനു തന്നെ ഭീഷണിയായ വാനാക്രൈ വൈറസ് ആക്രമണം വീണ്ടും കേരളത്തില്. ഇത്തവണ ഇടുക്കി കാന്തല്ലൂല് പഞ്ചായത്ത് ഓഫീസിലാണ് വാനാക്രൈ ആക്രമണമുണ്ടായത്. പഞ്ചായത്ത് സെക്രട്ടറിയുടെ മുറിയിലുള്ള സര്‍വര് കംപ്യൂട്ടറിലാണ് വൈറസ് ആക്രമണം നടന്നത്.\nബോളിവുഡിലെ പ്രിയപ്പെട്ട അമ്മ റീമ ലാഗു അന്തരിച്ചു, മരണകാരണം...\nകേന്ദ്ര വനം- പരിസ്ഥിതി മന്ത്രി അനില് ധാവെ അന്തരിച്ചു..!! അനുശോചിച്ച് പ്രധാനമന്ത്രി..\nഐടി വിദഗ്ധര് നടത്തിയ പരിശോധനയില് വാക്രൈ വൈറസാണ് പിന്നിലെന്ന് കണ്ടെത്തുകയായിരുന്നു. ഓഫീസിലെ മറ്റു കംപ്യൂട്ടറുകളിലേക്ക് വൈറസ് കയറിയിട്ടില്ലെന്നാണ് സൂചന. രേഖകള് സുരക്ഷിതമാണെന്ന് ഉദ്യോഗസ്ഥര് അറിയിച്ചു.\nനേരത്തേ പാലക്കാട്ടും വാനാക്രൈ ആക്രമണമുണ്ടായിരുന്നു. പാലക്കാട് റെയില്‍വേ ഡിവിഷണല് ഓഫീസിലെ കംപ്യൂട്ടറുകളിലാണ് റാന്‍സംവേര് ആക്രമണമുണ്ടായത്. മെയ് 16നാണ് കംപ്യൂട്ടറുകള് സൈബര് ആക്രമണത്തിന് ഇരയായത്.\nകൂടുതൽ wannacry വാർത്തകൾ\nവാനാക്രൈ ആക്രമണത്തിനു പിന്നിൽ ഉത്തരകൊറിയ, മുന്നറിയിപ്പു നൽകി, മൈക്രോസോഫ്റ്റിന്റെ വെളിപ്പെടുത്തൽ\nആന്‍ഡ്രോയ്ഡില് ഇനി വൈറസില്ല!! ഗൂഗിളിന്‍റെ പാനിക് ബട്ടന് ഉടന്\nwannacry virus computer kerala idukki cyber attack india വാനാക്രൈ വൈറസ് കംപ്യൂട്ടര് കേരളം ഇടുക്കി സൈബര് ആക്രമണം ഇന്ത്യ\nwannacry virus attack again in kerala\nStory first published: Thursday, May 18, 2017, 10:19 [IST]


കേരളത്തിലെ ആദ്യ ഫോട്ടോഗ്രാഫി മ്യൂസിയം ആയ ഫോട്ടോ മ്യൂസ് സംഘടിപ്പിക്കുന്ന അന്താരാഷ്ട്ര ഫോട്ടോ പ്രദര്‍ശനം കൊച്ചിയില് ആരംഭിച്ചു - Nammude Kodakara\nകേരളത്തിലെ ആദ്യ ഫോട്ടോഗ്രാഫി മ്യൂസിയം ആയ ഫോട്ടോ മ്യൂസ് സംഘടിപ്പിക്കുന്ന അന്താരാഷ്ട്ര ഫോട്ടോ പ്രദര്‍ശനം കൊച്ചിയില് ആരംഭിച്ചു\nചിത്ര പ്രദര്‍ശനം കൊച്ചി ദര്‍ബാര് ഹാളില് മേയര് സൗമിനി ജെയിന് ഉദ്ഘാടനം ചെയ്യുന്നു.\nകേരളത്തിലെ ആദ്യ ഫോട്ടോഗ്രാഫി മ്യൂസിയം ആയ ഫോട്ടോ മ്യൂസ്(കോടാലി) സംഘടിപ്പിക്കുന്ന അന്താരാഷ്ട്ര ഫോട്ടോ പ്രദര്‍ശനം കൊച്ചിയില് ആരംഭിച്ചു.ബി.എ.എഫ്. ഫോട്ടോമ്യൂസ് ക്ലബ്ബില് 2016ല് പോസ്റ്റ് ചെയ്യപ്പെട്ട അമ്പതിനായിരത്തോളം ചിത്രങ്ങളില് നിന്ന് ദേശീയ – അന്തര്‍ദ്ദേശീയ തലത്തില് ശ്രദ്ധേയരായ ഫോട്ടോഗ്രാഫര്‍മാര് ഉള്‍പ്പെട്ട ജൂറി തിരഞ്ഞെടുത്ത 160 ചിത്രങ്ങളാണ് പ്രദര്‍ശനത്തിനുള്ളത്.\nഫോട്ടോഗ്രാഫി മ്യൂസിയമായ ഫോട്ടോമ്യൂസ് അന്താരാഷ്ട്രതലത്തില് വര്‍ഷം തോറും നടത്തിവരുന്ന ഫോട്ടോപ്രദര്‍ശനം കൊച്ചിയില് തുടക്കമായി. ദര്‍ബാര് ഹാളില് വച്ച് നടന്ന ചടങ്ങില് മേയര് സൗമിനി ജെയിന് പ്രദര്‍ശനം ഉദ്ഘാടനം ചെയ്തു. ബി.എ.എഫ്. ഫോട്ടോമ്യൂസ് ക്ലബ്ബില് 2016ല് പോസ്റ്റ് ചെയ്യപ്പെട്ട അമ്പതിനായിരത്തോളം ചിത്രങ്ങളില് നിന്ന് ദേശീയ – അന്തര്‍ദ്ദേശീയ തലത്തില് ശ്രദ്ധേയരായ ഫോട്ടോഗ്രാഫര്‍മാര് ഉള്‍പ്പെട്ട ജൂറി തിരഞ്ഞെടുത്ത 160 ചിത്രങ്ങളാണ് പ്രദര്‍ശനത്തിനുള്ളത്.\nഇതിന് പുറമേ പ്രത്യേക ക്ഷണിതാക്കളുടെ വിഭാഗത്തില് ആറു വിദേശ ഫോട്ടോഗ്രാഫര്‍മാരുടെ ചിത്രങ്ങളും ഇന്ത്യയിലെ മുതിര്‍ന്ന ഫോട്ടോഗ്രാഫര്‍മാരുടെ ചിത്രങ്ങളും ഇവയോടൊപ്പമുണ്ട്. ഓസ്ട്രേലിയയില് നടന്ന ഐ സ്പീക് ഫോര് ദി ട്രീസ് എന്ന പ്രദര്‍ശനത്തിലെ ചിത്രങ്ങളും ഇതില് ഉള്‍പെടുത്തിയിട്ടുണ്ട്. ഒറ്റനോട്ടത്തില് പ്രത്യേകിച്ച് ഒരു ആശയത്തിലോ ഘടനയിലോ ശൈലിയിലോ ഉള്‍പ്പെടുത്താനാവാത്ത ഒരുപിടി ചിത്രങ്ങളാണ് പ്രദര്‍ശനത്തില് ഒരുക്കിയിരിക്കുന്നത്.\nവ്യത്യസ്ത സ്ഥലങ്ങളില്‍വച്ച്, വ്യത്യസ്ത സമയങ്ങളില് , വ്യത്യസ്ത ലക്ഷ്യങ്ങളോടെ എടുത്തവ. യാതൊരുതരത്തിലും പരസ്പരം ഇണക്കാനാവാത്തത്ര മൗലികമായ ചിത്രങ്ങള്. അവ ഓരോന്നും സ്വതന്ത്രമായി നിലനില്‍ക്കുകയും, സ്വതന്ത്ര നിലപാട് ഉറക്കെ പ്രഖ്യാപിയ്ക്കുകയും ചെയ്യുന്നു. അവ ഓരോന്നും വ്യത്യസ്തങ്ങളായ പ്രമേയത്തിലാണ് പ്രദര്‍ശനത്തില് ക്രമീകരിച്ചിരിക്കുന്നത്.\nഫോട്ടോഗ്രാഫി ഒരു കലയാണ്, പോസ്‌റ്റ്പ്രൊഡക്ഷനും ഒരു കലയാണ്. അപ്പോൾ പ്രിന്റിങ്ങോ , അത് വേറൊരു കല എന്തിനേറെ ഡിസ്‌പ്ലൈ പോലും ഒരു കല ആണ്. ഇവയെല്ലാം ഒന്നിച്ചു ചേർത്തു ഒരു ഫോട്ടോഗ്രാഫി എക്സിബിഷൻ എറണാകുളം ദർബാർ ഹാളിൽ ഡിസംബർ 9-ാം തിയതി വരെ നടക്കുന്നു. BAF-PhotoMuse Club ൽ – 2016 വർഷത്തിൽ പോസ്റ്റ് ചെയ്യപ്പെട്ട നാല്പത്തി അയ്യായിരത്തിൽപരം ചിത്രങ്ങളിൽ നിന്ന് ദേശീയ – അന്തർദ്ദേശീയ തലത്തിൽ ശ്രദ്ധേയരായ ഫോട്ടോഗ്രാഫർമാർ ഉൾപ്പെട്ട ജൂറി തിരഞ്ഞെടുത്ത ചിത്രങ്ങളാണ് അംഗങ്ങളുടേതായി പ്രദര്‍ശനത്തിനുള്ളത്. ഇത് കൂടാതെ, പ്രത്യേക ക്ഷണിതാക്കളുടെ വിഭാഗത്തിൽ ആറു വിദേശ ഫോട്ടോഗ്രാഫർമാരുടെ ചിത്രങ്ങളും, ഭാരതത്തിലെ മുതിർന്ന ഫോട്ടോഗ്രാഫർമാരിൽ പ്രമുഖരുടെ ചിത്രങ്ങളും ഉൾപ്പെടുത്തിയിട്ടുണ്ട്. മൻസായി മാരയിലെ ഗ്രെയ്റ്റ് മൈഗ്രേഷനും കൊടുങ്ങല്ലൂർ ഭരണിയും തമ്മിൽ എന്ത് ബന്ധം %3F അതുപോലും ഒരു രസച്ചരടിൽ ഒന്നിച്ചു ചേർത്തിരിക്കുന്നു.\nമുകളിൽ കൊടുത്ത ചിത്രങ്ങൾ തമ്മിൽ ഒരു ചരടിനാൽ ബന്ധിപ്പിച്ചേക്കുന്നത് കാണാം. അത് ഫോട്ടോ താങ്ങി നിർത്താനുള്ളത് ആല്ല. എങ്ങനെ കാണണം എന്ന ഒരു ഗൈഡ് ലൈൻസ് ആണ്. ഒപ്പം താഴെ ഒരു വിവരണവും ഉണ്ട്. ഏത് തീമിൽ ആണ് ഇവ ബന്ധപ്പെടുത്തി ഇരിക്കുന്നത് എന്ന വിവരണം ആണ്. വിവരണം വായിച്ചതിനു ശേഷം പടം കണ്ടാൽ കൂടുതൽ ആസ്വാദ്യകരം ആകും.\nചിത്രങ്ങളെ അന്താരാഷ്ട്ര മ്യൂസിയം നിലവാരത്തിൽ സിൽവർ ജെലാറ്റിൻ പ്രിന്റായോ%2C അതിനൂതനമായ ആർക്കൈവൽ പിഗ്‌മെന്റ് പ്രിന്റായോ മാത്രമാണ് പ്രദർശനത്തിനെടുക്കുന്നത്. ഈ പ്രത്യേകതയാണ് ‘സ്വതന്ത്ര ജന്മങ്ങള്- തുറന്ന ലക്ഷ്യങ്ങ’ളെ ഭാരതത്തിലെതന്നെ ഏറ്റവും വലുതും%2C പ്രൗഢവുമായ ആർക്കൈവൽ പ്രിന്റുകളുടെ പ്രദർശനമാക്കി മാറ്റുന്നത്.\nആർക്കൈവൽ പ്രിന്റ് മാത്രം പ്രദർശനത്തിനെടുക്കുന്നതുകൊണ്ടും%2C തിരഞ്ഞെടുക്കപ്പെട്ട ഫോട്ടോകളുടെ പ്രത്യേകതകൾകൊണ്ടും%2C ദേശീയ-അന്തർദ്ദേശീയതലത്തിൽ പ്രസിദ്ധരായ ഫോട്ടോഗ്രാഫർമാരുടെ പങ്കാളിത്തം കൊണ്ടും കേരളത്തിന്റെ ഫോട്ടോഗ്രാഫി ചരിത്രത്തിലെ ഒരു സുവർണ്ണ അദ്ധ്യായമായിരിക്കും ‘സ്വതന്ത്ര ജന്മങ്ങള്-തുറന്ന ലക്ഷ്യങ്ങൾ’.


അഡ്ലെയ്ഡ് ടെസ്റ്റ്; ആസ്ത്രേലിയക്ക് ബാറ്റിംഗ് തകര്‍ച്ച\nഅശ്വിൻ ‘മാജിക്കിൽ’ മൂന്നു മുൻനിര വിക്കറ്റുകൾ വീണപ്പോൾ ആസ്ത്രേലിയ പ്രതിരോധത്തിലായിരിക്കുകയാണ്\n07 Dec, 2018 at 05:50 AM\nഅഡ്‌ലെയ്ഡ് ടെസ്റ്റിൽ ഓസ്ട്രേലിയയ്ക്ക് ബാറ്റിംഗ് തകര്‍ച്ച. ഒടുവിൽ വിവരം കിട്ടുമ്പോൾ ഒന്നാം ഇന്നിംഗ്സിൽ ഓപ്പണർമാരെയടക്കം ഒസീസിന് അഞ്ച് വിക്കറ്റുകള് നഷ്ടമായി. ഓപ്പണർമാരായ അരോൺ ഫിഞ്ച് (0), മാർകസ് ഹാരിസ് (26), ഉസ്മാൻ ഖ്വാജ (28), ഷോൺ മാർഷ് (2), പീറ്റർ ഹാൻഡ്സ്കോംപ് (34) എന്നിവരാണ് പുറത്തായത്. നേരത്തെ ചേതേശ്വർ പൂജാരയുടെ നിര്‍ണായകമായ സെഞ്ച്വറിയുടെ മികവിൽ ഒന്നാം ഇന്നിംഗ്സിൽ ഇന്ത്യ 250 റൺസ് എടുത്തിരുന്നു. നിലവിൽ5വിക്കറ്റിന് 125 റൺസ് എടുത്ത ഒസീസ് 125 റൺസ് പിറകിലാണ്.\nസ്കോർബോർഡിൽ റൺസ് തെളിയുന്നതിന് മുമ്പേ ഒസീനിന് ആദ്യ വിക്കറ്റ് നഷ്ടമായി. ഇഷാന്ത് ശർമയുടെ ആദ്യ ഓവറിലെ മൂന്നാമത്തെ പന്തിൽ തന്നെ അരോൺ ഫിഞ്ചിന്റെ കുറ്റി തെറിപ്പിച്ച് തുടങ്ങിയ ഇന്ത്യ, കൃത്യമായ ഇടവേളകളിൽ ഒസീസ് ബാറ്റ്സ്മാൻമാരെ പവലിയനിലേക്ക് തിരിച്ചയച്ചു കൊണ്ടിരുന്നു. അശ്വിൻ മാജിക്കിൽ മൂന്നു മുൻനിര വിക്കറ്റുകൾ വീണപ്പോൾ ആസ്ത്രേലിയ പ്രതിരോധത്തിലായിരിക്കുകയാണ്. ജസ്പ്രീത് ബൂംറ ഒരു വിക്കറ്റെടുത്തു.\nനേരത്തെ, ഇന്ത്യയുടെ ആദ്യ ഇന്നിങ്സ് 250 ൽ അവസാനിക്കുകയായരുന്നു. ചേതേശ്വർ പൂജാരുടെ സെഞ്ചുറിയാണ് ഇന്ത്യയെ ഭേദപ്പെട്ട സ്കോറിൽ എത്തിച്ചത്. മുന് നിര ബാറ്റ്‌സ്മാന്മാരെ നേരത്തെ നഷ്ടപ്പെട്ടതോടെ ആറിന് 127 എന്ന അവസ്ഥയില് നിന്നും ഉത്തരവാദിത്വത്തോടെ കളിച്ച് സെഞ്ചുറി പൂര്‍ത്തിയാക്കിയ പൂജാര, ഇന്ത്യയെ ഭേദപ്പെട്ട സ്കോറില് എത്തിക്കുകയായിരുന്നു. 245 പന്തുകള് നേരിട്ട പൂജാര 123 റണ്‍സെടുത്തു പുറത്തായി. ഓസ്ട്രേലിയയില് പൂജാരയുടെ ആദ്യ സെഞ്ചുറിയാണിത്.\n‘കോഹ്‍ലിയെ പോലെ കളിക്കുന്ന കാലത്തിനായി കാത്തിരിക്കുന്നു’\nഐ.പി.എല്; ഇംഗ്ലണ്ടില് അക്കാദമി തുറന്ന് രാജസ്ഥാന് റോയല്‍സ്\n‘ലോകകപ്പ് ടീമില് അലംഭാവം’; കോഹ്‍ലിക്കും രവി ശാസ്ത്രിക്കുമെതിരെ ഗംഭീര്


ആക്സ്മെന്ക്സ് മെഗാ ഫാൻ പാക്ക് - അക്സുമൻസ് വാതിലുകൾ തുറക്കാമോ?\nആക്സ്മെന്ക്സ് മെഗാ ഫാൻ പാക്ക് - അക്സുമൻസ് വാതിലുകൾ തുറക്കാമോ?2വർഷം 1 മാസം മുമ്പ് #1092\nമറ്റെല്ലാ വിമാനങ്ങളും എക്സ്ക്ലൂസിനു പുറത്തുള്ള പായ്ക്കിൽ മികച്ചതാണ്, എനിക്ക് പ്രധാന വാതിൽ മാത്രമേ തുറക്കാൻ കഴിയൂ, ഇതിന് പരിഹാരമുണ്ടോ?\nആക്സ്മെന്ക്സ് മെഗാ ഫാൻ പാക്ക് - അക്സുമൻസ് വാതിലുകൾ തുറക്കാമോ?2വർഷം 1 മാസം മുമ്പ് #1094\nഹലോ, സ്ഥിരസ്ഥിതി A321 ൽ നിന്ന് [EXITS] വിഭാഗം പകർത്തി മെഗാ പാക്കുകളിൽ A321 ലെ ആ ഭാഗം മാറ്റിസ്ഥാപിക്കുക! നിങ്ങൾക്ക് ഘട്ടം ഘട്ടമായി വേണമെങ്കിൽ എന്നെ അറിയിക്കുക. ഇത് എളുപ്പമാക്കുന്നതിന്, ചുവടെ അച്ചടിച്ച ആ വിഭാഗം ഇതാ .. പകർത്തി ഒട്ടിക്കുക\nexit.0 = 0.4, 45.50, -6.0, 7.0,0// സെക്കൻഡിൽ ഓപ്പൺക്ലോസ് നിരക്ക് ശതമാനം, രേഖാംശ, ലാറ്ററൽ, ഡാറ്റയിൽ നിന്ന് (പാദങ്ങളിൽ) ലംബ സ്ഥാനങ്ങൾ, തരം (0 = പ്രധാന 1 = ചരക്ക്2= അടിയന്തരാവസ്ഥ)\n(1 = Main 0.4 = Cargo 33.50 = അടിയന്തിരാവസ്ഥ), സെക്കന്റിൽ, ലാറ്ററൽ, ലംബമാനമുള്ള സ്ഥാനങ്ങൾ,\nഎക്സിറ്റ്2= 0.4, 29.90, 6.0, 1.0,2// സെക്കൻഡിൽ ഓപ്പൺക്ലോസ് നിരക്ക് ശതമാനം, രേഖാംശ, ലാറ്ററൽ, ഡാറ്റയിൽ നിന്ന് (പാദങ്ങളിൽ) ലംബ സ്ഥാനങ്ങൾ, തരം (0 = പ്രധാന 1 = ചരക്ക്2= അടിയന്തരാവസ്ഥ)\n0.153 നിമിഷങ്ങൾ: പേജ് സൃഷ്ടിക്കാൻ സമയം


ദുബായിൽ അവധികാലം ആഘോഷിച്ച് ജാൻവി ജാൻവി കപൂർ; വൈറലായി ചിത്രങ്ങൾ - OMF Media Live\nCelebrities Celebrity Photos ദുബായിൽ അവധികാലം ആഘോഷിച്ച് ജാൻവി ജാൻവി കപൂർ; വൈറലായി ചിത്രങ്ങൾ\nദുബായിൽ അനുജത്തി ഖുഷി കപൂറിനൊപ്പം അവധി ആഘോഷിക്കുകയാണ് ബോളിവുഡ് താരം ജാൻവി കപൂർ. സഹോദരിക്കൊപ്പം ബീച്ചിൽ ഉല്ലസിക്കുന്ന ചിത്രങ്ങൾ ജാൻവി കപൂർ ഇൻസ്റ്റഗ്രാമിൽ പങ്കുവെച്ചിട്ടുണ്ട്. ഈ ചിത്രങ്ങൾ ഇപ്പോൾ സോഷ്യൽമീഡിയയിൽ വൈറലാണ്.\nപ്രിന്റഡ് ബിക്കിനിയാണ് ജാൻവി കപൂർ ധരിച്ചിരിക്കുന്നത്. ബിക്കിനിക്ക് ചേരുന്ന സരോംഗുമാണ് വേഷം. ലുങ്കി ഡാൻസ് എന്ന അടിക്കുറിപ്പോടെയാണ് താരം ചിത്രങ്ങൾ പങ്കുവെച്ചിരിക്കുന്നത്. ദുബായിൽ അവധിയാഘോഷിക്കാനെത്തിയ ജാൻവിക്ക് കൂട്ട് അനുജത്തി ഖുഷി കപൂറാണ്. സഹോദരിക്കൊപ്പമാണ് ജാൻവി തന്റെ വിദേശയാത്രകളെല്ലാം നടത്താറ്.\nരാജ്കുമാർ റാവുവിനൊപ്പം “റൂഹി” എന്ന ഹൊറർ ചിത്രമാണ് ജാൻവിയുടെ അവസാനം പുറത്തിറങ്ങിയ ചിത്രം. 2018 ധടക് എന്ന ചിത്രത്തിലൂടെയായിരുന്നു ശ്രീദേവിയുടേയും ബോണി കപൂറിന്റേയും മൂത്ത മകളായ ജാൻവിയുടെ സിനിമാ പ്രവേശനം. ദോസ്താന 2, ഗുഡ് ലക്ക് ജെറി എന്നിവയാണ് താര പുത്രിയുടെ ഇനി പുറത്തിറങ്ങാനുള്ള ചിത്രങ്ങൾ.\nഡെസേർട്ട് സഫാരിക്കിടയിൽ പകർത്തിയ ചിത്രം. ജാൻവി കപൂർ ഇൻസ്റ്റഗ്രാമിൽ പങ്കുവെച്ചത്. തവിട്ട് നിറത്തിലുള്ള വസ്ത്രവും ഡെനിം ഷോർട്ട്സും ധരിച്ച് ഡെസേർട്ട് സഫാരിക്കിടയിൽ ജാൻവി. ജാൻവിയുടെ അനുജത്തി ഖുഷി കപൂറും ഇൻസ്റ്റഗ്രാമിൽ ദുബായ് യാത്രയുടെ ചിത്രങ്ങൾ പങ്കുവെച്ചിട്ടുണ്ട്\nന്യൂയോർക്ക് ഫിലിം അക്കാദമിയിൽ വിദ്യാർത്ഥിനിയായ ഖുഷിയും പഠനശേഷം മാതാപിതാക്കളുടേയും ചേച്ചിയുടേയും ചുവടുപിടിച്ച് സിനിമയിലേക്കാണ്. ഖുഷിയെ പ്രധാന വേഷത്തിൽ അവതരിപ്പിച്ച് നിരവധി ചിത്രങ്ങളും ബോളിവുഡിൽ ചർച്ചയിലുണ്ടെന്നാണ് റിപ്പോർട്ടുകൾ.\nPrevious article‘ബാലാമണിയായി തകർത്ത് അഭിനയിച്ച് കണ്മണി’ – വീഡിയോ\nNext articleആ കണ്ണുകളിലെ തീക്ഷ്ണത.! പായൽ രാജ്പൂത് ന്റെ പുത്തൻ ഫോട്ടോകൾ


ദേവികുളത്ത് ഉദ്യോഗസ്ഥരെ തടഞ്ഞവര്‍ക്കെതിരെ നടപടിക്ക് നിര്‍ദ്ദേശം – DN News\nHome/News/Kerala/ദേവികുളത്ത് ഉദ്യോഗസ്ഥരെ തടഞ്ഞവര്‍ക്കെതിരെ നടപടിക്ക് നിര്‍ദ്ദേശം\nദേവികുളത്ത് ഉദ്യോഗസ്ഥരെ തടഞ്ഞവര്‍ക്കെതിരെ നടപടിക്ക് നിര്‍ദ്ദേശം\nകൈയ്യറ്റമൊഴിപ്പിക്കാനെത്തിയ റവന്യൂ ഉദ്യോഗസ്ഥരെ ദേവികുളത്ത് തടഞ്ഞവര്‍ക്കെതിരെ നടപടിയെടുക്കാന് ഇടുക്കി ജില്ലാകലക്ടറുടെ നിര്‍ദേശം. പ്രതിഷേധക്കാരെ തടയാതിരുന്ന പോലീസുകാര്‍ക്കെതിരെയും നടപടിയുണ്ടാകും. പ്രതിഷേധക്കാര്‍ക്കെതിരെ നടപടിയെടുക്കാന് സബ്കലക്ടര് നേരിട്ട് ആവശ്യപ്പെട്ടിട്ടും പ്രതിഷേധക്കാരെ തടയാന് പോലീസും തയ്യാറായില്ല. ഇക്കാര്യം എഴുതിത്തരണമെന്ന് സബ്കലക്ടര് ആവശ്യപ്പെട്ടപ്പോള് മാത്രമാണ് പോലീസ് ഇടപെട്ടത്.\nസി.പി.ഐ.എം പ്രവര്‍ത്തകരായിരുന്നു കൈയ്യേറ്റം ഒഴിപ്പിക്കാനെത്തിയ സബ്കലക്ടര് വെങ്കിട്ടരാമന് ഉള്‍പ്പെടെയുള്ള റവന്യൂഉദ്യോഗസ്ഥരെ ഉച്ചയോടെ തടഞ്ഞത്. കൈയ്യേറ്റം ഒഴുപ്പിച്ചേ മടങ്ങൂവെന്ന് സബ്കലക്ടര് നിലപാട് എടുത്തതോടെ പ്രതിഷേധക്കാര് സബ്കലക്ടര്‍ക്കെതിരെ അസഭ്യവര്‍ഷവും നടത്തി. സംഭവം ചീഫ് സെക്രട്ടറിയെയും അറിയിച്ചിട്ടുണ്ട്. അതേസമയം മൂന്നാറില് ഇന്നുണ്ടായ സംഭവത്തില് സബ് കലക്ടറോട് റിപ്പോര്‍ട്ട് ആവശ്യപ്പെട്ടതായി റവന്യൂമന്ത്രി ഇ.ചന്ദ്രശേഖരന് അറിയിച്ചു. കൈയേറ്റം ഒഴിപ്പിക്കാന് പോലീസ് സഹായവും ആവശ്യപ്പെട്ടിട്ടുണ്ട്.\nസിപിഎം നേതാവ് സുരേഷിന്റെ നേതൃത്വത്തിലുള്ള സംഘമാണ് സംഘർഷാവസ്ഥ സൃഷ്ടിച്ചത്. സബ് കലക്ടർ ആവശ്യപ്പെട്ടിട്ടും സുരേഷിനെ അറസ്റ്റു ചെയ്യാൻ പൊലീസ് തയാറായില്ല. ഒടുവിൽ സുരേഷിന്റെ അറസ്റ്റു രേഖപ്പെടുത്തിയെങ്കിലും പിന്നീട് വിട്ടയച്ചു. പരാതിയില്ലെന്ന് ഭൂസംരക്ഷണ സേനാംഗങ്ങൾ തന്നെ വ്യക്തമാക്കിയതോടെയാണ് സുരേഷിനെ വിട്ടയച്ചത്. പൊലീസ് നോക്കി നിൽക്കെയാണ് സബ് കലക്ടർക്കും ഉദ്യോഗസ്ഥർക്കുമെതിരെ സിപിഎം പ്രവർത്തകർ അസഭ്യവർഷം നടത്തിയത്. ഏറെ നേരത്തെ സംഘർഷത്തിനൊടുവിൽ സിപിഎം പ്രവർത്തകർ തന്നെ കയ്യേറ്റ ഭൂമിയിലെ ഷെഡുകൾ പൊളിച്ചു നീക്കി.\nമലയാളികള് വിഷു ആഘോഷിക്കുന്നു


വിദേശികളുടെ വീസ നിരക്കുകൾ കുറച്ച് ഒമാൻ – The End Time News\nവിദേശികളുടെ വീസ നിരക്കുകൾ കുറച്ച് ഒമാൻ\nമസ്കറ്റ്: ഒമാനിൽ വിദേശികളുടെ വീസ നിരക്ക് കുറച്ചു. ഒമാൻ ഭരണാധികാരി സുൽത്താൻ ഹൈതം ബിൻ ത്വരിഖിന്‍റെ നിർദേശപ്രകാരമാണ് നടപടി. ഇതനുസരിച്ച് പുതിയ നിരക്കനുസരിച്ച് ഏറ്റവും ഉയർന്ന വിഭാഗത്തിൽ ജോലി എടുക്കുന്നവരുടെ വീസ നിരക്ക് 301 റിയാലായിരിക്കും.\nസ്വദേശിവത്കരണ തോത് പൂർണമായി നടപ്പാക്കുന്ന കമ്പനികൾക്കും സ്ഥാപനങ്ങൾക്കും 85 ശതമാനം വരെ വീസ ഫീസിൽ ഇളവുണ്ട്. സർക്കാർ നിർദേശിച്ച സ്വദേശി വത്കരണ തോത് പൂർണമായി നടപ്പാക്കിയ സ്ഥാപനങ്ങളിൽ നിന്ന് 211 റിയാലാണ് ഈടാക്കുക. ഇടത്തരം വിഭാഗത്തിൽ ജോലി ചെയ്യുന്നവരുടെ വീസ നിരക്ക് 251 ആയി കുറച്ചു.\nസ്വദേശിവത്കരണ തോത് പൂർത്തിയാക്കിയ കമ്പനികളിൽ നിന്ന് 176 റിയാൽ മാത്രമാണ് ഈടാക്കുക. ജൂൺ ഒന്നുമുതൽ പുതിയ വീസ നിരക്ക് നിലവിൽ വരും. രണ്ട് വർഷമാണ് വീസ കാലാവധി.\nRelated Topics:FeaturedOman visa


ഉത്തര്‍പ്രദേശില് മഹാസഖ്യത്തിന് മുന്നേറ്റമെന്ന് എബിപി സര്‍വേ, 56 സീറ്റുകള് നേടും!! | abp survey predicts up sweep by mahagatbandhan - Malayalam Oneindia\nPublished: May 19 2019, 21:04 [IST]\nദില്ലി: ഉത്തര്‍പ്രദേശില് മഹാസഖ്യം വന് നേട്ടമുണ്ടാക്കുമെന്ന് എബിപി ന്യൂസ് നീല്‍സണ് എക്‌സിറ്റ് പോള് സര്‍വേ. സമാജ് വാദി പാര്‍ട്ടി, ബിഎസ്പി, ആര്‍എല്‍ഡി സഖ്യം വന് നേട്ടമുണ്ടാക്കുമെന്ന് എബിസി ന്യൂസ് സര്‍വേ പ്രവചിക്കുന്നു. ആകെയുള്ള 80 സീറ്റുകളില് 56 സീറ്റുകള് മഹാസഖ്യം നേടുമെന്നാണ് പ്രവചനം. എന്നാല് യോഗി ആദിത്യനാഥിന്റെ തടകത്തില് ഇത്തവണ ബിജെപി തകര്‍ന്നടിയുമെന്ന് സര്‍വേ പ്രവചിക്കുന്നു.\n22 സീറ്റുകളാണ് ഉത്തര്‍പ്രദേശില് ബിജെപിക്ക് നേടാന് സാധിക്കൂവെന്ന് സര്‍വേ പറയുന്നു. 2014ലെ ലോക്‌സഭാ തിരഞ്ഞെടുപ്പില് 71 സീറ്റുകളാണ് ബിജെപി നേടിയത്. അപ്‌നാളിന്റെ രണ്ട് സീറ്റ് കൂടി ചേര്‍ത്ത് 73 സീറ്റ് എന്‍ഡിഎ നേടിയിരുന്നു. എസ്പിക്ക്5സീറ്റുകളാണ് നേടാന് കഴിഞ്ഞത്. കോണ്‍ഗ്രസിന് കഴിഞ്ഞ തവണ രണ്ട് സീറ്റ് ലഭിച്ചിരുന്നു. കഴിഞ്ഞ തവണ ബിജെപിയെ 282 സീറ്റെന്ന വലിയ നേട്ടത്തിലേക്ക് നയിച്ചത് യുപിയാണ്.\nഅതേസമയം ഇന്ത്യാ ടുഡേയുടെ സര്‍വേയില് ബിജെപിക്ക് വമ്പന് നേട്ടമാണ് പ്രവചിക്കുന്നത്. ഉത്തര്‍പ്രദേശില് എസ്പി, ബിഎസ്പി സഖ്യം തകര്‍ന്നടിയുമെന്നാണ് പ്രവചനം. 65 സീറ്റ് വരെ ബിജെപി നേടുമെന്നാണ് പ്രവചിക്കുന്നത്. എസ്പി ബിഎസ്പിയും ആര്‍എല്‍ഡിയും ബിജെപിക്കെതിരെ അതിശക്തമായ മത്സരമാണ് പുറത്തെടുത്തത്. രാഹുല് ഗാന്ധി മത്സരിച്ച അമേഠിയിലും സോണിയാ ഗാന്ധിയുടെ മണ്ഡലമായ റായ്ബറേലിയും മഹാസഖ്യത്തിന് സ്ഥാനാര്‍ത്ഥികള് ഉണ്ടായിരുന്നില്ല.\nuttar pradesh akhilesh yadav mayawati Lok Sabha exit polls 2019 lok sabha elections 2019 election bjp congress upa nda narendra modi rahul gandhi ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് ബിജെപി കോണ്‍ഗ്രസ് നരേന്ദ്ര മോദി രാഹുല് ഗാന്ധി യുപിഎ എന്‍ഡിഎ\nabp survey predicts up sweep by mahagatbandhan\nStory first published: Sunday, May 19, 2019, 21:04 [IST]


ആപ്പ് പുതുക്കിപ്പണിതു, ഇനി അഞ്ചു കിലോ മീറ്റര് പരിധിയില് നിന്നു മദ്യം | www.vyganews.com\nആപ്പ് പുതുക്കിപ്പണിതു, ഇനി അഞ്ചു കിലോ മീറ്റര് പരിധിയില് നിന്നു മദ്യം\nതിരുവനന്തപുരം: ബെവ്ക്യു ആപ്പ് വഴി മദ്യം ആദ്യം ബുക്ക് ചെയ്യുന്നവര്‍ക്ക് അഞ്ച് കിലോമീറ്റര് പരിധിയിലുള്ള ഷോപ്പുകളില് നിന്ന് ടോക്കണ് നല്‍കാന്...\nതിരുവനന്തപുരം: ബെവ്ക്യു ആപ്പ് വഴി മദ്യം ആദ്യം ബുക്ക് ചെയ്യുന്നവര്‍ക്ക് അഞ്ച് കിലോമീറ്റര് പരിധിയിലുള്ള ഷോപ്പുകളില് നിന്ന് ടോക്കണ് നല്‍കാന് സംവിധാനമായി.\nലഭ്യമായ ടോക്കണ് കഴിഞ്ഞാല് പിന്നെ ബുക്ക് ചെയ്യുന്നവര്‍ക്ക് 10 കിലോമീറ്റര് ചുറ്റളവിലുള്ള ഷോപ്പുകളില് നിന്നു മദ്യം നല്‍കും.\nപിന്‍കോഡിന് 20 കിലോമീറ്റര് ചുറ്റളവിലുള്ള ഏതെങ്കിലും മദ്യശാലയിലേക്ക് ടോക്കണ് കൊടുത്തിരുന്നത് വലിയ പരാതികള്‍ക്ക് ഇട നല്കിയിരുന്നു. തുടര്‍ന്നാണ് പുതിയ ക്രമം ഒരുക്കിയിരിക്കുന്നത്.\nആപ്പിലെ സാങ്കേതിക തടസ്സങ്ങളെല്ലാം പരിഹരിക്കാനായിട്ടില്ല എന്നാണ് അറിയുന്നത്.\nടോക്കണിലെ ക്യൂ ആര് കോഡ് സ്‌കാന് ചെയ്യുന്നതിനുള്ള സൗകര്യവും ഇനിയും സജ്ജമായിട്ടില്ല. ഇതു സജ്ജമാകുന്നതവു വരെ നിലവിലെ പോലെ ഓരോ കടകളിലും ബുക്ക് ചെയ്തവരുടെ ലിസ്റ്റ് ബെവ്‌കോ നല്‍കും.\nനാളെ വീണ്ടും മദ്യവില്പന ശാലകള് തുറക്കുമ്പോള് ഉപഭോക്താക്കളുടെ തള്ളിക്കയറ്റം അധികൃതര് പ്രതീക്ഷിക്കുന്നുണ്ട്. പോയ രണ്ടു ദിവസം മദ്യവില്പന ശാലകള് അടഞ്ഞുകിടന്നതിനാല് നാളെ വലിയ തിരക്കിനു സാദ്ധ്യതയുണ്ട്.\nKeywords: BevQ, Liquor Sale, Bevco\nwww.vyganews.com: ആപ്പ് പുതുക്കിപ്പണിതു, ഇനി അഞ്ചു കിലോ മീറ്റര് പരിധിയില് നിന്നു മദ്യം


ഈടുറ്റതും കരുത്തേറിയതുമായ ഡ്യൂറാഷൈന് റൂഫിങ് ഷീറ്റുകള് - Veedum Planum\nHomeProducts & Newsഈടുറ്റതും കരുത്തേറിയതുമായ ഡ്യൂറാഷൈന് റൂഫിങ് ഷീറ്റുകള്\nചോര്‍ച്ചയെ തടയുന്ന ആന്‍റി കാപ്പില്ലറി ഗ്രൂ, മഴവെള്ളം ഒഴുകിപ്പോകുന്നതിനായി വിശാലമായ തടങ്ങള് എന്നിവയാണ് ഡ്യൂറാഷൈന് റൂഫിങ് ഷീറ്റിന്‍റെ മറ്റൊരു പ്രത്യേകത\nടാറ്റാ ബ്ലൂസ്കോപ് സ്റ്റീലിന്‍റെ ‘ഡ്യൂറാഷൈന് ബ്രാന്‍ഡിലുള്ള ഗാല്‍വല്യൂം കളര് കോട്ടഡ് റൂഫിങ് ഷീറ്റുകള് ഈട് മനോഹാരിത വില്‍പനാനന്തര സേവനം എന്നിവയാല് ഉപഭോക്താക്കളുടെ ശ്രദ്ധയാകര്‍ഷിക്കുന്നു.\n2009 മുതല് കേരള വിപണിയിലുള്ള ടാറ്റയുടെ കരുത്തുറ്റ ഈ ബ്രാന്‍ഡഡ് ഉല്‍പ്പന്നം മഞ്ചേരി ആസ്ഥാനമായ മോഡേണ് ഡിസ്ട്രോപൊളിസ് ലിമിറ്റഡിലൂടെയാണ് ഉത്തര കേരളത്തില് വിതരണം ചെയ്യപ്പെടുന്നത്.\nഅലൂ-സിങ്ക് കോട്ടിങ്ങോടെയുള്ള ഡ്യൂറാഷൈന് സാധാരണ കളര് ഷീറ്റുകളെ അപേക്ഷിച്ച്2മുതല്3മടങ്ങ് വരെ കൂടുതല് കാലം ഈടുനില്‍ക്കുന്നു.\n550 എംപിഎ യുടെ ദൃഢതയുള്ള ഡ്യൂറാഷൈന് ഷീറ്റിന് കൂടുതല് ഭാരം താങ്ങാന് ശേഷിയുള്ളതിനാല് ഫാബ്രിക്കേറ്റര്‍മാരുടെ ഇഷ്ട ബ്രാന്‍ഡാണ് ഇത്.\nചോര്‍ച്ചയെ തടയുന്ന ആന്‍റി കാപ്പില്ലറി ഗ്രൂ, മഴവെള്ളം ഒഴുകിപ്പോകുന്നതിനായി വിശാലമായ തടങ്ങള് എന്നിവയാണ് ഡ്യൂറാഷൈന് റൂഫിങ് ഷീറ്റിന്‍റെ മറ്റൊരു പ്രത്യേകത.\nഡ്യൂറാഷൈന് ഉല്‍പന്ന ശ്രേണിയിലെ മറ്റ് ഉത്പന്നങ്ങളാണ് ഡ്യൂറാഷൈന് വാള്, ഡ്യൂറാഷൈന് ലൈനര്, ലോങ് ലൈന് ക്രിമ്പ് എന്നിവ.\nപ്രീഫാബ്രിക്കേറ്റഡ് ബില്‍ഡിങ്ങുകളുടെ ചുമര്, കാര് ഷെഡ് പോലുള്ളവയുടെ റൂഫിങ് തുടങ്ങിയ ആവശ്യങ്ങള്‍ക്കാണ് ഡ്യൂറഷൈന് വാള് ഷീറ്റുകള് ഉപയോഗിക്കുന്നത്.\nഫാള്‍സ് സീലിങ്, ഇന്‍റീരിയര് വാള് പാനല് തുടങ്ങിയവയ്ക്കും ഷോറൂമുകള്‍ക്ക് മുകളില് എസിപി ബോര്‍ഡിന് പകരമായും ഡ്യൂറാഷൈന് ലൈനറുകള് ഉപയോഗിച്ചു വരുന്നു.\nALSO READ: ഹൈടെക് വീട്\nഎസിപി ബോര്‍ഡിനെ അപേക്ഷിച്ച് വിലക്കുറവും ആകാര ഭംഗിയും ഉള്ള ഡ്യൂറാഷൈന് ലൈനര് വെഹിക്കിള് ഷോറൂമുകളുടെ നിര്‍മ്മാണത്തില് സ്ഥിരം സാന്നിധ്യമായി മാറിയിട്ടുണ്ട്.\nറൂഫിങ്ങില് നിന്നും മഴവെള്ളം ശരിയായ രീതിയില് ഒലിച്ചുപോകുന്നതിനും റൂഫിങ് സ്ട്രക്ചറിന്‍റെ ഭംഗിക്കും അത്യന്താപേക്ഷിതമായതാണ് ക്രിമ്പ് ഷീറ്റുകള്.\nലോങ്ലൈന് ക്രിമ്പ് ഉപയോഗിച്ച് റൂഫിങ് ചെയ്യുമ്പോള് ഗട്ടര് ഉപയോഗിക്കേണ്ട ആവശ്യമില്ല എന്നതാണ് ഇതിന്‍റെ മറ്റൊരു പ്രത്യേകത.\nഡ്യൂറാഷൈന് ഉല്‍പ്പന്നങ്ങള് കേരളത്തിലുടനീളം മിതമായ നിരക്കില് ലഭ്യമാണ്.\nകൂടുതല് വിവരങ്ങള്‍ക്ക്: മോഡേണ് ഡിസ്ട്രോപൊളിസ് ലിമിറ്റഡ്, മോഡേണ് ഇന്‍ഡസ്ട്രിയല് കോംപ്ലക്സ്, ചേപ്പൂര്, ആനക്കയം(പി.ഒ) മലപ്പുറം-676509 ടോള്‍ഫ്രീ: 1800 121 2354\nWeb: www.moderndistropolis.com, Email: modern@moderndistripolis.com\nട്രെന്‍ഡി മോഡുലാര് കിച്ചനുകള്‍ക്ക് സിഗ്മ ലൈഫ് സ്റ്റൈല്\nപ്ലൈവുഡിനും പാര്‍ട്ടിക്കിള് ബോര്‍ഡുകള്‍ക്കും പുറമേ ഐ.എസ്.ഐ. അംഗീകാരമുള്ള പ്രകൃതി സൗഹൃദ ഉത്പന്നങ്ങളും ഇവിടെ നിന്ന് പുറത്തിറങ്ങുന്നു. 25 വര്‍ഷത്തെ പാരമ്പര്യം, നിലവാരത്തിലെ കണിശതയും മേന്‍മയും. കുന്നത്താന് ചിപ്ബോര്‍ഡിന്‍റെ കെ ബോര്‍ഡ് പ്ലൈവുഡ് ആന്‍ഡ് പാര്‍ട്ടിക്കിള് ബോര്‍ഡ് നിര്‍മ്മാതാക്കളുടെ വിജയത്തിന്‍റെ കാരണമിതാണ്. 25 വര്‍ഷം മുമ്പ് പെരുമ്പാവൂരിലെ ഓടക്കാലിയിലാണ് ഈ […]\nതങ്ങളുടെ ഉപഭോക്താക്കളുടെ റിയല് എസ്റ്റേറ്റ് നിക്ഷേപങ്ങള് സുരക്ഷിതവും ലാഭകരവുമാക്കുക എന്ന ലക്ഷ്യത്തോടെ ആണിവര് പ്രവര്‍ത്തിക്കുന്നത്. കെട്ടിട നിര്‍മ്മാണ മേഖലയില് പതിറ്റാണ്ടുകളുടെ അനുഭവ സമ്പത്തുള്ള ഒരു കൂട്ടം പ്രൊഫഷണലുകളാണ് സാല്‍മിയ വെഞ്ച്വേഴ്സിന്‍റെ അമരത്തുള്ളത്. തങ്ങളുടെ ഉപഭോക്താക്കളുടെ റിയല് എസ്റ്റേറ്റ് നിക്ഷേപങ്ങള് സുരക്ഷിതവും ലാഭകരവുമാക്കുക എന്ന ലക്ഷ്യത്തോടെ ആണിവര് പ്രവര്‍ത്തിക്കുന്നത്. ഉപഭോക്താവിന്‍റെ […]


devika body cremated | ഓൺലൈൻ ക്ലാസിൽ പങ്കെടുക്കാൻ കഴിയാത്തതിൽ മനംനൊന്ത് ആത്മഹത്യ ചെയ്ത ദേവികയുടെ മൃതദേഹം വീട്ടുവളപ്പിൽ സംസ്‌കരിച്ചു; സഹോദരിയുടെ പഠനവും കുടുംബത്തിന് സുരക്ഷിത ഭവനവും വാഗ്ദാനം ചെയ്ത് യൂത്ത് കോൺഗ്രസും രംഗത്ത്; ഒൻപതാം ക്ലാസുകാരിയുടെ മരണത്തിൽ പ്രതിഷേധം ഇരമ്പുന്നു - MarunadanMalayalee.com\nJune 02, 202008:37 PM IST Permalink\nകോഴിക്കോട്: ഓൺലൈൻ ക്ലാസിൽ പങ്കെടുക്കാൻ കഴിയാത്തതിൽ മനംനൊന്ത് തീളുത്തി മരിച്ച ഒൻപതാം ക്ലാസുകാരിയുടെ മൃതദേഹം വീട്ടുവളപ്പിൽ സംസ്‌ക്കരിച്ചു. മലപ്പുറം വളാഞ്ചേരി മാങ്കേരി ദളിത് കോളനിയിലെ ദേവിക ഇന്നലെയാണ് തീ കൊളുത്തി മരിച്ചത്. ദേവികയുടെ സഹോദരിയുടെ പഠന ചെലവും ഇവർക്ക് വേണ്ട ഓൺലൈൻ പഠന ഉപകരണങ്ങളും കുടുംബത്തിന് സുരക്ഷിത ഭവനവും യൂത്ത് കോൺഗ്രസ് നൽകുമെന്ന് സംസ്ഥാന അധ്യക്ഷൻ ഷാഫി പറമ്പിൽ വ്യക്തമാക്കി.\nപാവപെട്ട കുട്ടികൾക്ക് ഓൺലൈൻ പഠന ഉപകരണങ്ങൾ വാങ്ങി നൽകാൻ എംഎ‍ൽഎ ഫണ്ട് ഉപയോഗിക്കാൻ സർക്കാർ അനുവാദം നൽകണമെന്നും ഷാഫി പറമ്പിൽ ആവശ്യപ്പെട്ടു.\nകോഴിക്കോട് മെഡിക്കൽ കോളേജിലെ പോസ്റ്റ്‌മോർട്ടത്തിനു ശേഷം വൈകിട്ട് അഞ്ചു മണിയോടെ മൃതദേഹം വീട്ടുവളപ്പിൽ സംസ്‌ക്കരിച്ചു. ഞാൻ പോകുന്നുവെന്ന് ദേവിക തന്റെ നോട്ടുബുക്കിൽ കുറിച്ചത് പൊലീസ് വീട്ടിൽ നിന്നും കണ്ടെടുത്തു. ഇന്നലെ ഉച്ചയോടെ കാണാതായ ദേവികയുടെ മൃതദേഹം വൈകിട്ട് ആറുമണിയോടെയാണ് വീടിനു സമീപത്തെ പറമ്പിൽ കണ്ടത്. കത്തിക്കരിഞ്ഞ നിലയിലായിരുന്നു മൃതദേഹം.\nഓൺലൈൻ ക്ലാസിൽ പങ്കെടുക്കാൻ പറ്റാത്തതിന്റെ വിഷമം മകൾ പങ്കുവെച്ചിരുന്നതായി മാതാപിതാക്കൾ പറഞ്ഞു. പണം ഇല്ലാത്തതിനാൽ വീട്ടിലെ കേടായ ടിവി നന്നാക്കാൻ കഴിഞ്ഞില്ല. സ്മാർട് ഫോൺ ഇല്ലാത്തതും കുട്ടിയെ മാനസികമായി തളർത്തി. കൂലിപ്പണിക്കാരനായ അച്ഛന് രോഗത്തെ തുടർന്ന് കുറെ ദിവസങ്ങളായി പണിക്കുപോകാൻ കഴിഞ്ഞിരുന്നില്ല. മരണമറിഞ്ഞ് ജനപ്രതിനിധികളും വിദ്യഭ്യാസ വകുപ്പുദ്യോഗസ്ഥരും ദേവികയുടെ വീട്ടിലെത്തി.


അഞ്ച് വര്‍ഷമായി കാട്ടില്; 35 കിലോ കമ്പിളിയുമായി ചെമ്മരിയാട് In the woods for five years; Sheep with 35 kg wool\nHome Entertainment അഞ്ച് വര്‍ഷമായി കാട്ടില്; 35 കിലോ കമ്പിളിയുമായി ചെമ്മരിയാട്\nഓസ്‌ട്രേലിയയിലെ വിക്ടോറിയയ്ക്കു സമീപം ലാന്‍സ്ഫീല്‍ഡിലെ വനമേഖലയില് നിന്നു ബരാക്കിനെ നാട്ടുകാര് കണ്ടെത്തുമ്പോള് ചെമ്മരിയാടാണെന്ന് മനസ്സിലാക്കാനേ കഴിഞ്ഞില്ല. ദേഹം മുഴുവന് കട്ടിപിടിച്ച ഭീമന് കമ്പിളി മൂടിയ ഒരു സത്വം. ചിലര്‍ക്ക് ആകാശത്തു നിന്ന് ഏതോ മേഘം ഇറങ്ങി വന്ന് മണ്ണില് കിടക്കുകയാണെന്നു തോന്നി. ഇതെന്തു ജീവിയാണെന്ന ആശ്ചര്യത്തിലായവര്‍ക്ക് വനം വകുപ്പ് അധികൃതര് ചെറുതായി ഒന്നു പരിശോധിച്ചപ്പോള് ബെരാക്ക് ഒരു ചെമ്മരിയാടാണെന്ന് അറിഞ്ഞപ്പോള് മൂക്കത്തൊന്ന് വിരല് വെച്ചു. ദീര്‍ഘകാലമായി മുറിച്ചു നീക്കാത്തതിനാല് 35 കിലോ കമ്പിളിയാണ് അവന്റെ ദേഹത്തു കുന്നുകൂടി വളര്‍ന്നത്. മുഖത്തേക്കും കമ്പിളിരോമം വളര്‍ന്നതിനാല് കാഴ്ചയ്ക്കും തകരാറുണ്ടായിരുന്നു. ഈ വലിയ ഭാരം കാരണം നേരെ നടക്കാന് പോലുമാകാത്ത സ്ഥിതിയിലായിരുന്നു.അതേസമയം ബരാക്കിന്റെ ദേഹത്തു നിന്നെടുത്ത കമ്പിളി ഉപയോഗിച്ച് ഏകദേശം 62 സ്വെറ്ററുകളുണ്ടാക്കാം, അല്ലെങ്കില് 490 ജോടി സോക്‌സുകള്.\nഏതോ ഫാമില് വളര്‍ത്തിയിരുന്ന ബരാക്ക്5വര്‍ഷം മുന്‍പ് അവിടെ നിന്നു ഓടി രക്ഷപ്പെട്ടാണ് കാട്ടിലെത്തിയതെന്നാണു കരുതപ്പെടുന്നത്. അന്നു മുതല് അവന്റെ ശരീരത്തില് കമ്പിളി വളര്‍ന്നുകൊണ്ടേയിരിക്കുകയാണ്. ചെവിയില് ഏതു ഫാമിലേതാണെന്നു വ്യക്തമാക്കിയുള്ള അടയാളമുണ്ടായിരുന്നെങ്കിലും അന്നു മുതല് അവന്റെ ശരീരത്തില് വളര്‍ന്ന് കമ്പിളി രോമം ഉരഞ്ഞതിനാല് അതു നഷ്ടമായി. അതിനാല് ഓസ്‌ട്രേലിയയിലെ മൃഗസംരക്ഷണ കേന്ദ്രമായ എഡ്ഗാര് സാങ്ച്വറിയിലേക്ക് അവനെ മാറ്റി.\nഏതായാലും കിട്ടിയ ഉടനെ തന്നെ ബരാക്കിന്റെ കമ്പിളി വെട്ടുകയാണ് ആദ്യം ചെയ്തത്. ഒരു മണിക്കൂറോളം ചെലവിട്ടാണ് അവന്റെ ശരീരത്തില് നിന്നുള്ള കമ്പിളി പ്രത്യേക കത്രിക ഉപയോഗിച്ചാണ് നീക്കം ചെയ്തത്. ജഡപോലെ കട്ടിപിടിച്ചിരുന്ന കമ്പിളിക്കുള്ളില് ചുള്ളിക്കമ്പുകള്, മുള്ളുകള്, ചെള്ളുകള്, പുഴുക്കള്, മറ്റു കീടങ്ങള് എന്നിവയൊക്കെയുണ്ടായിരുന്നു.കമ്പിളി നീക്കം ചെയ്തപ്പോള് ഇവയില് പലതും പുറത്തുചാടി. കമ്പിളി പോയതോടെ നന്നേ മെലിഞ്ഞു ക്ഷീണിതനായ ബരാക്കിനെ മരുന്നുകള് കലക്കിയ വെള്ളത്തില് ഒരു കുളി കൂടിയായതോടെ ഉഷാറായി.\nSheep with 35 kg wool\nPrevious articleഷാര്‍ജയിലെ സ്‌കൂളുകളില് അടുത്തമാസം 25 വരെ ഓണ്‍ലൈന് പഠനം തുടരും\nNext articleനിരോധിത ഗുളികള് കടത്താനുള്ള ശ്രമം ഖത്തര് പരാജയപ്പെടുത്തി


ഇന്‍സ്റ്റഗ്രാമില് 50 മില്യണ് ഫോളോവേഴ്‌സിനെ സ്വന്തമാക്കുന്ന ആദ്യ ഇന്ത്യക്കാരനായി ക്രിക്കറ്റ് നായകന് വിരാട് കോഹ്‌ലി. 480 പേരെയാണ് കോഹ്‌ലി ഫോളോ ചെയ്യുന്നത്. പുതിയ നേട്ടത്തിന്‍റെ സന്തോഷം അദ്ദേഹം ആരാധകരുമായി പങ്കുവച്ചിട്ടുണ്ട്.\n930 പോസ്റ്റുകളാണ് വിരാട് ഇന്‍സ്റ്റഗ്രാമില് പങ്കുവച്ചിരിക്കുന്നത്. കൊഹ്ലി കഴിഞ്ഞാല് രണ്ടാം സ്ഥാനം അലങ്കരിക്കുന്നത് ബോളിവുഡ് താരം പ്രിയങ്ക ചോപ്രയാണ്. 49.9 മില്യണ് ഫോളോവേഴ്‌സാണ് പ്രിയങ്കയ്ക്കുള്ളത്. മൂന്നാം സ്ഥാനത്തുള്ളത് ദീപിക പദുക്കോണ് ആണ്. 44.1 മില്യണ് ഫോളോവേഴ്‌സാണ് ദീപികയ്ക്കുള്ളത്. 34.5 മില്യണ് ഫോളോവേഴ്‌സാണ് പ്രധാനമന്ത്രി നരേന്ദ്രമോദിക്കുള്ളത്.\nആഗോള തലത്തില് 333 മില്യണ് ഫോളോവേഴ്‌സുമായി ഇന്‍സ്റ്റഗ്രാമിന്‍റെ ഔദ്യോഗിക അക്കൗണ്ടാണ് ഒന്നാം സ്ഥാനത്തുള്ളത്. ഫുട്‌ബോള് താരം ക്രിസ്റ്റ്യാനോ റൊണാള്‍ഡോയാണ് രണ്ടാം സ്ഥാനത്ത്. 200 മില്യണ് ഫോളോവേഴ്‌സ് ആണ് ക്രിസ്റ്റ്യാനോയ്ക്ക് ഉള്ളത്.\n5⃣0⃣ Million strong on @instagram 💪🏼 Thank you guys for all the love and support. 🙏🏼😇\nA post shared by Virat Kohli (@virat.kohli) on Feb 17, 2020 at 10:45pm PST\nഒരുനോക്ക് കാണാൻ, അമ്മേ ഒന്നിവിടം വരെ വരുമോ....: ക്വാറന്‍റൈനിൽ കഴിയുന്ന അമ്മയെ കണ്ട് പൊട്ടിക്കരഞ്ഞ് മകൾ\nകോവിഡ് രോഗികളെ ചികിത്സിച്ചതിന് ശേഷം ക്വാറന്‍റൈനിൽ കഴിയുന്ന നഴ്സായ അമ്മയെ അകലെ നിന്ന് കണ്ട് കരഞ്ഞ് മൂന്നുവയസുകാരിയാ\nആരോഗ്യപ്രവർത്തകരുടെ ശമ്പളം ഇരട്ടിയാക്കി ഹരിയാന സർക്കാർ\n"സുഹൃത്തുക്കളെ സഹായിക്കാൻ എപ്പോഴും തയാറാണ്': ബൊൽസനാരോയോടും നെതന്യാഹുവിനോടും മോദി


വെളിച്ചത്തില് എത്തുമ്പോള് ‘കാട്ടു പന്നികള്’ മയക്കത്തിലായിരുന്നു- തായ് ദൗത്യസംഘത്തിന്റെ വീഡിയോ പുറത്ത് • Suprabhaatham\nവെളിച്ചത്തില് എത്തുമ്പോള് ‘കാട്ടു പന്നികള്’ മയക്കത്തിലായിരുന്നു- തായ് ദൗത്യസംഘത്തിന്റെ വീഡിയോ പുറത്ത്\nJuly 12, 2018 | 11:04 am IST\nബാങ്കോക്ക്: തണുപ്പു ഇരുളും കൂട്ടായ നാളുകള്‍ക്കൊടുവില് വെളിച്ചത്തിന്റെ പുതുജീവനിലേക്കെത്തുമ്പോള് ആ കൊച്ചു ‘കാട്ടുപന്നികള്’ മയക്കത്തിലായിരുന്നു. (ഗുഹയിലകപ്പെട്ട കുട്ടികളുടെ ടീമിന്റെ പേരാണ് കാട്ടുപന്നികള് wild boars)\nഇരുളും ഭീതിയും നിറഞ്ഞ വഴികളിലൂടെയുള്ള യാത്ര ഏറെ തളര്‍ന്ന ആ കുഞ്ഞുങ്ങളെ ഭയചകിതരാക്കാതിരിക്കാനാണ് അവരെ മയക്കിയത്. ദിവസങ്ങള് നീണ്ട ഒറ്റപ്പെടലും അനിശ്ചിതാവസ്ഥയും സൃഷ്ടിച്ച ആശങ്ക ആ കുഞ്ഞുടലുകളെ അത്രമേല് തളര്‍ത്തിയിരുന്നു. എന്നാല് അവരുടെ ഉള്ളിലെ കരുത്ത് അപ്പോഴും ബാക്കിയുണ്ടായിരുന്നു. ജീവന്റെ തുടിപ്പ് ബാക്കിയുണ്ടെന്ന അടയാളമായി കൈവിരലുകള് പിടയ്ക്കുന്നുണ്ടായിരുന്നു. ഹൃദയം മിടിക്കുന്നുമുണ്ടായിരുന്നു.\nതായ്‌ലന്‍ഡില് ഗുഹയില് അകപ്പെട്ട കുട്ടികളേയും കൊണ്ട് ദൗത്യസംഘം പുറത്തേക്ക് വരുന്ന വീഡിയോ തായ് നാവിക സേനയുടെ സീല് വിഭാഗം ഫെയ്‌സ്ബുക്കിലൂടെ പുറത്തുവിട്ടു. നീന്തല് വസ്ത്രവും ശ്വസിക്കാന് ആവശ്യമായ ഉപകരണങ്ങളും ധരിച്ച് പ്രത്യേക ഉപകരണത്തില് കിടത്തിയിരിക്കുന്ന കുട്ടികളില് ചിലര് മയക്കത്തിലായിരുന്നു.\nവെല്ലുവിളികളെ അതിജയിച്ചു…’ധീര സംഘം’\nആഴമേറിയതും ഇടുങ്ങിയതുമായ താം ലുവാങ് ഗുഹയില് നിന്നും നീന്തല് നീന്തല് അറിയാത്തവര് ഉള്‍പ്പെടുന്ന 12കുട്ടികളുടെ സംഘത്തെ പുറത്തെത്തിക്കുക എന്നത് ദൗത്യസംഘത്തിന്റെ മുന്നിലെ വെല്ലുവിളി തന്നെയായിരുന്നു. രക്ഷാപ്രവര്‍ത്തനത്തിനിടെ ഒരാള് ശ്വാസം മുട്ടി മരിച്ചത് തെല്ലൊന്നുമല്ല ആശങ്കയുയര്‍ത്തിയത്. കൂരിരുട്ടില് ഗുഹയിലെ വെള്ളക്കെട്ടിലൂടെ മുങ്ങാങ്കുഴിയിട്ടും നീന്തിയും ചിലയിടങ്ങളില് ഒരാള്‍ക്ക് കഷ്ടി നീങ്ങാന് കഴിയുന്ന ഇടുക്കിലൂടെ നിരങ്ങിയും, നടന്നും, സ്‌ട്രെച്ചറില് കിടന്നുമാണ് കിലോമീറ്ററുകള് പിന്നിട്ടത്. രണ്ട് ഡൈവര്‍മാര് കുട്ടികളുടെ ഇരുവശത്തും നിന്ന്, ഒരാള് ഓക്‌സിജന് ഉപകരണം വഹിച്ച് ഗുഹയില് നിന്നുള്ള തിരിഞ്ഞു നടത്തം ഇങ്ങനെയൊക്കെയായിരുന്നു. ഗുഹാമുഖത്ത് നിന്നും അകത്തേക്ക് കെട്ടിയിട്ടിരിക്കുന്ന നീണ്ട കേബിളായിരുന്നു വഴികാട്ടി.\nപതിനെട്ടു നാളിലെ ഗുഹാ ജീവിതം\nഇരുപത്തുഞ്ചുകാരനായ പരിശീലകന് അകീയുടെ ആത്മധൈര്യവും കരുതലുമാണ് ഈ നാളുകളില് കുട്ടികള്‍ക്ക് കൂടുതല് തുണയായത്. അദ്ദേഹം പഞിപ്പിച്ച ധ്യാനമുറകളും പകര്‍ന്നു നല്‍കിയ പ്രതീക്ഷയും അവരുടെ ജീവവായുവായി. കഴിഞ്ഞ ദിവസം അവസാന വ്യക്തിയായി കോച്ച് അകീ പുറത്തെത്തുമ്പോള് കുട്ടികളേക്കാള് ക്ഷീണിതനായിരുന്നു അദ്ദേഹം. കൂടാതെ കുട്ടികളുടെ വീട്ടുകാര് അവര്‍ക്കായി എഴുതിയ കത്തുകളും ഏറെ ഉപകാരപ്രദമായി.\nകൂട്ടത്തിലൊരാളുടെ പിറന്നാളാഘോഷിക്കാനാണ് ഗുഹക്കകത്തേക്ക കയറിയതെന്നും അതിനായി കരുതിയ പലഹാരം ഈ നാളുകളില് ആശ്വാസമായെന്നും റിപ്പോര്‍ട്ടുണ്ട്.\nകുട്ടികള് ഗുഹയില് കടക്കുന്ന സമയത്ത് ഓക്‌സിജന്റെ അളവ് 21 ശതമാനമായിരുന്നു. പിന്നീട് ഇത് 15 ശതമാനമായി താഴ്ന്നു. എല്ലാ പ്രശ്‌നങ്ങളേയും അവര് തരണം ചെയ്യുകയായിരുന്നു. കുട്ടികളെ കണ്ടെത്തിയ രക്ഷാപ്രവര്‍ത്തകര് കൂടിയ അളവില് ഊര്‍ജം അടങ്ങിയ എളുപ്പം ദഹനം സാധ്യമാകുന്ന ഭക്ഷണമാണ് ഇവര്‍ക്ക് നല്‍കിയത്.\nലോകം മുഴുവന് ഇപ്പോള് സന്തോഷത്തിലാണ്. ഏറെ സമാധാനത്തിലും. ആശുപത്രിയിലെ കണ്ണാടിക്കൂട്ടിനുള്ളില് മാസ്‌ക് ധരിച്ചിരിക്കുന്ന കുട്ടികളുടെ ഫോട്ടോ കണ്ടതോടെ തെല്ലൊന്നുമല്ല ആശ്വാസം. അവരുടെ കണ്ണുകളിലെ തെളിച്ചത്തിലുണ്ട് എല്ലാം.\nശാരീരികമായോ മാനസികമായോ ആര്‍ക്കും ഒരു തരത്തിലുമുള്ള പ്രശ്‌നങ്ങളുമില്ലെന്ന് തായ്‌ലന്‍ഡ് ഭരണകൂടം അറിയിച്ചിട്ടുണ്ട്. രണ്ടുപേര്‍ക്കു കഴിഞ്ഞദിവസം ന്യൂമോണിയ ലക്ഷണങ്ങള് കണ്ടതിനാല് ആന്റിബയോട്ടിക് മരുന്നുകള് നല്‍കിയിരുന്നു. ആരോഗ്യവാന്‍മാരണെങ്കിലും കുട്ടികള് ഒരാഴ്ചയെങ്കിലും ആശുപത്രിയില് കഴിയേണ്ടിവരുമെന്നാണ് അധികൃതര് പറയുന്നത്.


ആധാര് പകര്‍പ്പില്ലാത്തതിനാല് കോയംബത്തൂരിലെ 30 പേര്‍ക്ക് LIC പരീക്ഷ എഴുതാനായില്ല – നേരിടം\nPosted on ഡിസംബര് 11, 2019 നവംബര് 9, 2019 by admin\nആധാര് കാര്‍ഡിന്റെ ഫോട്ടോകോപ്പി സമര്‍പ്പിക്കാനാകാത്തതിനാല് 30 പേര്‍ക്ക് LIC assistant പരീക്ഷ എഴുതാന് കഴിഞ്ഞില്ല. യഥാര്‍ത്ഥ ID കൈവശമുള്ള അവരെ എല്ലാവരേയും പറഞ്ഞുവിട്ടു. അധികാരികള് അവരുടെ കാര്‍ഡിന്റെ പകര്‍പ്പ് വേണമെന്ന് നിര്‍ബന്ധം പിടിക്കുകയായിരുന്നു. പകര്‍പ്പ് കൊണ്ടുവരണം എന്നകാര്യം തങ്ങള്‍ക്ക് അറിയില്ലായിരുന്നു എന്നാണ് ഉദ്യോഗാര്‍ത്ഥികള് പറയുന്നത്. Thondamuthur ന് അടുത്തുള്ള സ്വകാര്യ കോളേജില് 7,000 പേരാണ് LICയുടെ കോയമ്പത്തൂർ ഡിവിഷന് പരീക്ഷക്ക് എത്തിയത്. യഥാര്‍ത്ഥ ആധാര് കാര്‍ഡും പ്രവേശന കാര്‍ഡും മതിയാവില്ല ആധാറിന്റെ പകര്‍പ്പും വേണമെന്നാണ് ഉദ്യോഗസ്ഥര് വാശിപിടിച്ചത്. അതിനാല് 30 അപേക്ഷകരെ പരീക്ഷ എഴുതാന് അനുവദിച്ചില്ല.\n— സ്രോതസ്സ് newindianexpress.com | 31 Oct 2019\nആധാര് സര്‍ക്കാരുമായി മാത്രമേ പങ്കുവെക്കാവൂ എന്നാണ് സുപ്രീംകോടതി വിധി. അതുമല്ല ഇത് നിങ്ങളുടെ ബയോമെട്രിക്കുമായി ബന്ധപ്പെട്ട കാര്യവുമാണ്. അതിനാല് നിങ്ങളുടെ വ്യക്തിത്വം തന്നെ മോഷ്ടിക്കപ്പെടാം.\nമുമ്പത്തെ ലേഖനം സര്‍ക്കാരിന്റെ മുഖ രഹസ്യാന്വേഷണ പ്രവര്‍ത്തനങ്ങളെക്കുറിച്ച് ACLU വിവരങ്ങള് തേടി\nഅടുത്ത ലേഖനം എന്താണ് ജാതി വ്യവസ്ഥ


കേരളത്തില് ഇന്ന് 15,914 പേര്‍ക്ക് കോവിഡ്-19 സ്ഥിരീകരിച്ചു. | Asian Metro News കേരളത്തില് ഇന്ന് 15,914 പേര്‍ക്ക് കോവിഡ്-19 സ്ഥിരീകരിച്ചു.\nകഴിഞ്ഞ 24 മണിക്കൂറിനിടെ 1,03,871 സാമ്ബിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും. സംസ്ഥാനത്തെ വിവിധ ജില്ലകളിലായി 4,46,818 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,27,935 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 18,883 പേര് ആശുപത്രികളിലും നിരീക്ഷണത്തിലാണ്. 1204 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nകോവിഡ് അതിവേഗം പടരുന്നതിന് കാരണം 0


shane nigam: കുട്ടി ഷെയ്ൻ നിഗത്തോട് അന്ന് ദീപക് ദേവ് പറഞ്ഞത് അച്ചട്ടായെന്ന് ആരാധകര് - how deepak dev forsaw shane nigam's talent | Samayam Malayalam\nhow deepak dev forsaw shane nigam's talent\nകുട്ടി ഷെയ്ൻ നിഗത്തോട് അന്ന് ദീപക് ദേവ് പറഞ്ഞത് അച്ചട്ടായെന്ന് ആരാധകര്\nSamayam Malayalam | Updated: 21 Feb 2019, 12:57:00 PM\nപെ‍ര്‍ഫോം ചെയ്ത് പാടിയ ഷെയ്നോട് ദീപക് പറയുന്നത് നിൻ്റെ പാട്ടിനേക്കാൾ നല്ലത് പെര്‍ഫോമൻസാണ് എന്നാണ്. ഇതിൻ്റെ വീഡിയോ ഇപ്പോൾ സോഷ്യൽ മീഡിയയിൽ വൈറലാകുകയാണ്. ഷെയ്ൻ ആറാം ക്ലാസിൽ പഠിക്കുമ്പോഴായിരുന്നു ഓഡീഷനിൽ പങ്കെടുത്തത്.\nപെ‍ര്‍ഫോം ചെയ്ത് പാടിയ ഷെയ്നോട് ദീപക് പറയുന്നത് നിൻ്റെ പാട്ടിനേക്കാൾ നല്ലത് പെര്‍ഫോമൻസാണ് എന്നാണ്.\nഇതിൻ്റെ വീഡിയോ ഇപ്പോൾ സോഷ്യൽ മീഡിയയിൽ വൈറലാകുകയാണ്.\nഅച്ഛൻ്റെ പാത പിന്തുടര്‍ന്ന് മലയാള സിനിമയിലേക്ക് എത്തിയ ഷെയ്ൻ നിഗം കുറഞ്ഞകാലയളവിനുള്ളിൽ തന്നെ മലയാള സിനിമയിൽ തൻ്റേതായ വ്യക്തിമുദ്ര പതിപ്പിച്ചയാളാണ്. ഷെയ്ൻ്റെ കുട്ടിക്കാലത്തിലെ ഒരു ഒഡീഷൻ വീഡിയോ ആണ് ഇപ്പോൾ വൈറലാകുന്നത്. അമൃത ടിവിയുടെ മ്യൂസിക് റിയാലിറ്റി ഷോ ആയ സൂപ്പര് സിങ്ങറിൻ്റെ ഓഡീഷനിലെത്തി പാടുന്ന ഷെയ്ൻ നിഗത്തോട് സംഗീത സംവിധായകനായ ദീപക് ദേവ് പറഞ്ഞത് സോഷ്യൽ മീഡിയ ശരി വെക്കുകയാണ് ഇപ്പോൾ.\nവീഡിയോ കടപ്പാട്: അമൃത ടിവി\nവളരെ സ്വാഭാവികമായ അഭിനയ ചാരുത കൊണ്ടാണ് മലയാള സിനിമയിൽ അബിയുടെ മകനായ ഷെയ്ൻ സിനിമാലോകം കീഴടക്കുന്നത്. വർഷങ്ങൾക്ക് മുൻപ് ആറാം ക്ലാസിൽ പഠിക്കുമ്പോൾ ഷൈൻ്റെ പ്രകടനം കണ്ടു അന്ന് ജഡ്ജായിരുന്ന ദീപക് ദേവ് പറഞ്ഞത് സോഷ്യൽ ഇരുകൈയ്യും നീട്ടി സ്വീകരിച്ചിരിക്കുകയാണ്.\nഐശുവിൻ്റെ ഹോട്ട് ചിത്രങ്ങൾ സോഷ്യൽ മീഡിയ കീഴടക്കുന്നുആര്‍ട്ടിക്കിള് ഷോ\nഷെയ്ൻ നിഗം shane nigam song shane nigam audition shane nigam deepak dev and Shane nigam Deepak Dev actor shane nigam\nWeb Title : how deepak dev forsaw shane nigam's talent


സാദിഖ് അലി തങ്ങളുടെ ലേഖനം പ്രതിഷേധാര്‍ഹം, ബാബരി മറക്കരുത്, ലീഗും ചന്ദ്രികയും നിലപാട് തിരുത്തണം; എം.എന് കാരശ്ശേരി സംസാരിക്കുന്നു | DoolNews\nസാദിഖ് അലി തങ്ങളുടെ ലേഖനം പ്രതിഷേധാര്‍ഹം, ബാബരി മറക്കരുത്, ലീഗും ചന്ദ്രികയും നിലപാട് തിരുത്തണം; എം.എന് കാരശ്ശേരി സംസാരിക്കുന്നു\nTuesday, 28th July 2020, 3:56 pm\nഇക്കഴിഞ്ഞ ജൂലൈ 24ാം തിയ്യതി തുര്‍ക്കിയിലെ ഇസ്താംബൂളില് ചരിത്രപ്രസിദ്ധമായ ഹയാ സോഫിയ എന്ന മ്യൂസിയം മുസ്ലിം പള്ളിയാക്കി മാറ്റി. തുര്‍ക്കി പ്രസിഡണ്ട് എര്‍ദോഗാന്റെ നേതൃത്വത്തിലാണ് സംഭവം നടന്നത്. തുടര്‍ന്ന് വന്ന വെള്ളിയാഴ്ചയില് ഹയാ സോഫിയയില് നടന്ന ജുമുഅ കൂട്ടുപ്രാര്‍ത്ഥന വലിയ വാര്‍ത്തയായും ചിത്രങ്ങളായുമെല്ലാം ലോകം മുഴുവന് നിറഞ്ഞു.\nഏറെ സങ്കടകരമാണ് ഈ കാര്യങ്ങള്. ഹയാ സോഫിയ ഒരു ക്രിസ്ത്യന് പള്ളിയായിരുന്നു. ക്രിസ്തുവര്‍ഷം 537ല് നിര്‍മിച്ച ആ ദേവാലയം അക്കാലത്തെ ഓര്‍ത്തഡോക്സ് ക്രിസ്ത്യാനികളുടെ ലോകത്തിലേറ്റവും പ്രധാനപ്പെട്ട ആരാധനാലയമായിരുന്നു. ഒട്ടോമന് സാമ്രാജ്യം എന്നറിയപ്പെടുന്ന ഉസ്മാനിയ ഖിലാഫത്ത് 1453 ല് കോണ്‍സ്റ്റാന്റിനോപ്പിള് കീഴടക്കിയതോടെ തുര്‍ക്കി മുസ്ലിങ്ങള്‍ക്ക് കീഴിലായി. അതോടെ അവിടുത്തെ പ്രധാനപ്പെട്ട ദേവാലയത്തെ അവര് മുസ്ലിം പള്ളിയാക്കി മാറ്റി. ഒരു വിഭാഗത്തിന്റെ ആരാധനാലയം മറ്റുവിഭാഗങ്ങള് പിടിച്ചെടുത്ത് തങ്ങളുടേതാക്കുക എന്നത് ചരിത്രത്തില് പലയിടത്തും ഉണ്ടായിട്ടുണ്ട്. ക്രിസ്ത്യാനികള് മുസ്ലിം പള്ളി ചര്‍ച്ച് ആക്കിമാറ്റിയിട്ടുണ്ട്. മുസ്ലിങ്ങള് ചര്‍ച്ചിനെ മുസ്ലിം മസ്ജിദ് ആക്കിയിട്ടുമുണ്ട്.\n1453 ല് അഥവാ 15ാം നൂറ്റാണ്ടിലാണ് ഹയാ സോഫിയ മുസ്ലിം പള്ളിയായി മാറുന്നത്. പിന്നീട് 20ാം നൂറ്റാണ്ടില് 1931വരെ അത് മുസ്ലിം പള്ളിയായി നിലനില്‍ക്കുകയും ചെയ്യുന്നു. ക്രിസ്ത്യന് പള്ളിയായിരുന്ന സമയത്തുണ്ടായിരുന്ന കന്യാമറിയത്തിന്റെയും ക്രിസ്തുവിന്റെയും ശില്‍പങ്ങളെല്ലാം നശിപ്പിക്കപ്പെടുകയും പകരം മറ്റുചില എഴുത്തുകളും ചിത്രങ്ങളും സ്ഥാപിക്കുകയും ചെയ്തു. 1922ഓടെ രാജാധിപത്യം അവസാനിക്കുകയും തുര്‍ക്കി ഒരു റിപ്പബ്ലിക്കായി, ഒരു ജനകീയജനാധിപത്യരാജ്യമായി മാറുകയും ചെയ്യുന്നുണ്ട്.\nതുര്‍ക്കിയുടെ പിതാവ് എന്നറിയപ്പെടുന്ന, തുര്‍ക്കികള് അത്താതുര്‍ക്ക് എന്ന് വിളിക്കുന്ന അന്നത്തെ പ്രസിഡണ്ട് മുസ്തഫ കമാല്‍പാഷ ഹയാ സോഫിയ നാല് വര്‍ഷത്തോളം അടച്ചിട്ടു. പിന്നീട് 1935ല് അതൊരു മ്യൂസിയമായി പ്രഖ്യാപിച്ചു. അന്ന് മുതല് 2020 വരെ ഹയാ സോഫിയ ഒരു മ്യൂസിയമാണ്. ശില്‍പകല, കെട്ടിടനിര്‍മാണകല, എന്നിവയിലെല്ലാം വലിയ സ്ഥാനമുള്ള അതിമനോഹരമായ കെട്ടിടമാണ് ഹയാ സോഫിയ എന്നാണ് വിലയിരുത്തപ്പെടുന്നത്. ലോകത്തിലെ എല്ലാവര്‍ക്കും, ഏത് മതക്കാര്‍ക്കും ഏത് ജാതികാര്‍ക്കും കയറിച്ചെന്ന് കാണാവുന്ന ഒരു പുരാവസ്തു എന്ന നിലയില് മനുഷ്യവംശത്തിന്റെ അപൂര്‍വമായ ശേഖരങ്ങളില് ഒന്നായാണ് യു.എന് ഹയാ സോഫിയയെ രേഖപ്പെടുത്തിയിട്ടുള്ളത്.\nഎന്നാല് ഇപ്പോള് എന്താണ് സംഭവിച്ചത്. ഹയാ സോഫിയ മ്യൂസിയമാക്കി മാറ്റിയ നടപടിയെ തുര്‍ക്കിയിലെ കോടതി റദ്ദുചെയ്തിരിക്കുന്നു. എര്‍ദോഗാന് ഒരു മതമൗലികവാദിയാണ്. അദ്ദേഹവും അദ്ദേഹത്തിന്റെ മന്ത്രിസഭാംഗങ്ങളും കൂടിയാണ് ഹയാ സോഫിയയിലെ ജുമുഅ നടത്തിയതും അത് പള്ളിയായി പ്രഖ്യാപിച്ചതും. ഇത് വലിയൊരു അന്യായമാണെന്നാണ് എനിക്ക് പറയാനുള്ളത്. കാരണമെന്തെന്നാല് തുര്‍ക്കി ജനസംഖ്യയുടെ 82ശതമാനവും മുസ്ലിങ്ങളാണ്. 0.2ശതമാനം മാത്രമാണ് അവിടെ ക്രിസ്ത്യാനികളുള്ളത്. തുര്‍ക്കിക്ക് പുറത്ത് എത്രയോ കോടി കൃസ്ത്യാനികളുണ്ട്, മതേതരവാദികളുണ്ട്. അവരെയൊക്കെ വേദനിപ്പിക്കുന്ന ഒന്നാണിത്.\nമുസ്തഫ കമാല്‍പാഷ (അത്താതുര്‍ക്ക്)\nചരിത്രത്തില് അങ്ങനെ സംഭവിച്ചു, ഒരുകാലത്ത് ഹയാ സോഫിയ ക്രിസ്ത്യന് പള്ളിയായിരുന്നു പിന്നീട് മുസ്‌ലിം രാജാക്കന്‍മാര് അത് കീഴടക്കി മുസ്ലിം പള്ളിയാക്കി, ജനാധിപത്യം വന്നപ്പോള് അത് രണ്ടുകൂട്ടര്‍ക്കും ഉള്ളതായിട്ട് അല്ലെങ്കില് പ്രത്യേകിച്ച് ഒരുകൂട്ടര്‍ക്കും അവകാശമില്ലാത്തതായി മാറി എന്നതൊക്കെ മനസ്സിലാക്കാം. അങ്ങനെയാണ് ജനാധിപത്യം ചെയ്യുക. കാരണം അതില് ചരിത്രമാണ് പ്രധാനം. അതില് പുരാവസ്തുവകുപ്പിന്റെ സാംസ്‌കാരികപൈതൃകമാണ് പ്രധാനം.\nഇവിടെ ഇന്ത്യയില് ഇപ്പോള് നമ്മള് വാദിക്കുന്നത് എന്താണ്? ഇവിടുത്തെ മതേതരവാദികള്, ഇവിടുത്തെ ജനാധിപത്യവാദികള് ഇവിടുത്തെ ന്യൂനപക്ഷങ്ങള് എല്ലാവരും പറയുന്നത് ബാബരി പള്ളി പൊള്ളിച്ചത് തെറ്റാണെന്നാണ്, പകരം രാമക്ഷേത്രം നിര്‍മിക്കുന്നത് തെറ്റാണെന്നാണ്. ബാബരി മസ്ജിദില് അന്യായമായിട്ടാണ് വിഗ്രഹങ്ങള് സ്ഥാപിച്ചത് എന്ന് പറയുന്ന കോടതി തന്നെ സര്‍ക്കാര് ചിലവില് രാമക്ഷേത്രം ഉണ്ടാക്കണം എന്ന് പറയുകയാണ്. എന്തൊരുതരം വിധിയാണിത്. ബാബരി മസ്ജിദ്‌വിധിയുടെ വില മാത്രമേ തുര്‍ക്കിയിലെ കോടതിവിധിയ്ക്കുമുള്ളൂ.\nഹായ സോഫിയ, സംഘര്‍ഷങ്ങളുടെ സ്മാരകം\n1949ല് നമ്മുടെ മഹാനായ പ്രധാനമന്ത്രി ജവഹര്‍ലാല് നെഹ്റു അയോധ്യയില് ബാബരിപള്ളിയുടെ തര്‍ക്കമുണ്ടായപ്പോള് എന്താണ് പറഞ്ഞത്? അത് ഹിന്ദുക്കളുടേയുമല്ല, മുസ്‌ലിങ്ങളുടേയുമല്ല, ഈ രാജ്യത്തിന്റെയാണത്. ഇവിടുത്തെ പുരാവസ്തുവകുപ്പിന്റെ സ്വത്താണത്. അവിടേക്ക് മുസ്‌ലിങ്ങളും പോകണ്ട ഹിന്ദുക്കളും പോകണ്ട എന്ന് പറഞ്ഞുകൊണ്ട് അത് പൂട്ടിയിട്ടു. അതാണ് 1986ല് അദ്ദേഹത്തിന്റെ പേരക്കുട്ടി രാജീവ്ഗാന്ധി ഒരു ഭാഗം ഹിന്ദുക്കള്‍ക്ക് തുറന്നുകൊടുത്തത്. അങ്ങനെയാണ് പിന്നീട് 1992ല് ബാബരി പള്ളി പൊളിക്കാനുള്ള അവസരമുണ്ടാക്കിയത്.\nകോടതിവിധിയില് ബാബരി പള്ളി അവര്‍ക്ക് അവകാശപ്പെട്ടതല്ല അത് ക്ഷേത്രത്തിന് അവകാശപ്പെട്ടതാണെന്ന് പറയുന്നതിനെ നമ്മള് എതിര്‍ക്കുന്നു. നമ്മള് എന്നു പറഞ്ഞാല് ഇവിടുത്തെ ജനാധിപത്യവിശ്വാസികളായ മതേതരവാദികളെല്ലാവരും എതിര്‍ക്കുന്നു. അതുപോലെ നമ്മള് എതിര്‍ക്കേണ്ട ഒരു കാര്യമാണ് ഹയാ സോഫിയയെ മുസ്ലിങ്ങളുടെ മാത്രം പള്ളിയാക്കി മാറ്റിയ നടപടി.\nനിര്‍ഭാഗ്യവശാല് ഹയാ സോഫിയയെ മുസ്ലിം പള്ളിയാക്കി മാറ്റിയ നടപടിയെ അനുകൂലിച്ചുകൊണ്ട് കേരളത്തിലെ ചന്ദ്രിക പത്രത്തില് സാദിഖലി ശിഹാബ് തങ്ങള് ഒരു ലേഖനമെഴുതി. എങ്ങനെയാണ് അത് സംഭവിച്ചതെന്ന് എനിക്കറിയില്ല. അങ്ങേയറ്റം പ്രതിഷേധാര്‍ഹമായ ഒരു ലേഖനമാണത്.\nഅഫ്ഗാനിസ്ഥാനിലെ താലിബാന് ഭരണകൂടം ബാമിയാന് കുന്നിലെ ബുദ്ധപ്രതിമകള് തകര്‍ക്കുന്നതിനെ നമ്മള് എതിര്‍ത്തതുപോലെ, ബാബരി മസ്ജിദിനെ ഹിന്ദുത്വ ശക്തികള് തകര്‍ത്തതിനെ എതിര്‍ത്തതുപോലെ, ഹയാ സോഫിയയെ മുസ്‌ലിം പള്ളിയാക്കി മാറ്റിയതിനെയും നമ്മള് എതിര്‍ക്കണം. ഇവിടുത്തെ മതേതരവാദികളേയും ജനാധിപത്യവാദികളേയും ക്രിസ്തുമതവിശ്വാസികളേയും ഒക്കെ വേദനിപ്പിക്കുന്ന ഒന്നാണ് സാദിഖ് അലി തങ്ങളുടെ ചന്ദ്രിക ലേഖനം. മുസ്ലിം ലീഗ് ഒരിക്കലും ആ കാര്യത്തെ അനുകൂലിക്കാന് പാടില്ല. ബാബരി പള്ളിയെ സംബന്ധിക്കുന്ന നിലപാട് എന്താണെന്നും മുസ്ലിം ലീഗ് ആലോചിക്കണം. അതിനോട് ചേര്‍ന്നുപോവുന്നൊരു നിലപാടേ ഇസ്താംബൂളിലെ പള്ളിയെപ്പറ്റി അവര് എടുക്കാന് പാടുള്ളൂ.\nക്രിസ്ത്യന് പള്ളി മുസലിം പള്ളിയാക്കി മാറ്റുക എന്നതും കൂടിയാണ് അവര് ചെയ്തത്. അവിടുത്തെ ജനാധിപത്യം അതിനെ ഒരു ദേശീയസ്മാരകമായി, ഒരു മ്യൂസിയമായി പ്രഖ്യാപിച്ച ഒരു ചരിത്രത്തിന്റെ അനേകം അടയാളങ്ങളുള്ള ഒരു കെട്ടിടത്തെ, ഒരു ശില്‍പ്പത്തെ അവര് മുസ്‌ലിംപള്ളിയാക്കി മാറ്റി. ഇസ്താംബൂളില് നിസ്‌ക്കരിക്കാന് പള്ളിയില്ലെന്ന് തോന്നുന്നത് പോലെയാണ് ഈ പ്രവൃത്തി. ഞാന് മനസ്സിലാക്കുന്നത് ശരിയാണെങ്കില് വളരെ പ്രധാനപ്പെട്ട ആയിരക്കണക്കിന് ആളുകളെ കൊള്ളുന്ന പതിനഞ്ചോളം പള്ളികളുള്ള ഒരു വലിയ നഗരമാണ് ഇസ്താംബൂള്. അതായത് എര്‍ദോഗാന് അടുത്ത തിരഞ്ഞെടുപ്പില് മതമൗലികവാദികളുടെ വോട്ട് കിട്ടാനുള്ള ഒരു പ്രവൃത്തിയാണ് അദ്ദേഹം ചെയ്തത്. ഈ പ്രവൃത്തിയെ എതിര്‍ക്കുകയാണ് മുസ്‌ലിം ലീഗ് ചെയ്യേണ്ടത്. എന്നാല് അവര് അതിനെ അനുകൂലിച്ച് ലേഖനമെഴുതുകയാണ് ചെയ്തിരിക്കുന്നത്.\nസാദിഖ് അലി ശിഹാബ് തങ്ങള്\nചെറിയ ആളല്ല സാദിഖ് അലി തങ്ങള്. എന്റെ അറിവ് ശരിയാണെങ്കില് മുസ്‌ലിം ലീഗിന്റെ സംസ്ഥാന ഉന്നതതലസമിതി അംഗമാണ് അദ്ദേഹം. കേരളത്തിലെ മുസ്ലിം ക്രിസ്ത്യന് സൗഹാര്‍ദ്ദത്തെ ഇത് എങ്ങിനെ ബാധിക്കും എന്ന് അദ്ദേഹം ആലോചിക്കേണ്ടതാണ്. ചന്ദ്രിക ആലോചിക്കേണ്ടതാണ്. ഇവിടുത്തെ സമുദായ സൗഹാര്‍ദ്ദത്തില് വിള്ളലുണ്ടാക്കുന്ന മട്ടില് ഒരു നിലപാട് എടുക്കാന് പാടില്ല, മാത്രമല്ല ബാബരി പള്ളിയുടെ കാര്യത്തില് ജാതിമതഭേദമില്ലാതെ ആളുകളുടെ പിന്തുണ ആവശ്യമുള്ള ഒരു കൂട്ടരാണ് മുസ്‌ലിങ്ങള്.\nഇവിടുത്തെ ജനാധിപത്യവാദികളും മതേതരവാദികളും പൗരാവകാശങ്ങളില് വിശ്വാസമുള്ളവരും ചരിത്രത്തെയും സംസ്‌കാരത്തെയും ബഹുമാനിക്കുന്നവരും എല്ലാം ഈ പ്രവൃത്തിയെ അങ്ങേയറ്റം തള്ളിപ്പറയേണ്ടതാണ്. അത് അങ്ങേയറ്റം പ്രതിഷേര്‍ധാഹമാണ്. മുസ്ലിം ലീഗ് ഈ കാര്യത്തെപ്പറ്റി നിലപാട് പുനപരിശോധിക്കണം എന്നാണ് എനിക്ക് പറയാനുള്ളത്.


ചെമ്മീന് നിര്‍മിക്കാന് ആകെ ചെലവായത് എട്ട് ലക്ഷം; മധുവിന് സത്യനേക്കാള് 10,000 രൂപ കുറവായിരുന്നു പ്രതിഫലം..ചെമീൻ സിനിമയ്ക്ക് പിന്നിലെ ആരും അറിയാത്ത കഥകൾ !! - Skylark Pictures\nചെമ്മീന് നിര്‍മിക്കാന് ആകെ ചെലവായത് എട്ട് ലക്ഷം; മധുവിന് സത്യനേക്കാള് 10,000 രൂപ കുറവായിരുന്നു പ്രതിഫലം..ചെമീൻ സിനിമയ്ക്ക് പിന്നിലെ ആരും അറിയാത്ത കഥകൾ !!\nമലയാളത്തിലെ എക്കാലത്തെയും ക്ലാസിക് സിനിമയെന്ന് വിളിക്കുന്ന ചെമ്മീന് റിലീസ് ചെയ്തിട്ട് 56 വര്‍ഷമായി. മലയാള സിനിമയ്ക്ക് കേരളത്തിനു പുറത്ത് വലിയ ഖ്യാതി നേടികൊടുത്ത സിനിമയാണ് ചെമ്മീന്. തകഴി ശിവശങ്കരപ്പിള്ളയുടെ ചെമ്മീന് എന്ന നോവലിനെ അടിസ്ഥാനമാക്കി രാമു കാര്യാട്ടാണ് സിനിമ സംവിധാനം ചെയ്തത്. മധു, സത്യന്, ഷീല, കൊട്ടാരക്കര ശ്രീധരന് നായര് തുടങ്ങി നിരവധി പ്രമുഖര് ഈ സിനിമയില് അഭിനയിച്ചു.\n56 വര്‍ഷങ്ങള്‍ക്ക് മുന്‍പ് റിലീസ് ചെയ്ത ചെമ്മീന് നിര്‍മിക്കാന് അന്ന് ചെലവായത് എത്ര രൂപയാണെന്ന് അറിയാമോ? എട്ട് ലക്ഷം രൂപ. അന്നത്തെ എട്ട് ലക്ഷത്തിനു ഇന്നത്തെ എട്ട് കോടിയുടെ വിലയുണ്ട്. ബാബു സേഠ് ആയിരുന്നു സിനിമയുടെ നിര്‍മാതാവ്. ചെമ്മീനില് അഭിനയിക്കാന് അന്നത്തെ സൂപ്പര്‍സ്റ്റാര് ആയിരുന്ന സത്യന് 12,000 രൂപയാണ് പ്രതിഫലം നല്‍കിയതെന്ന് രാമു കാര്യാട്ട് പിന്നീട് വെളിപ്പെടുത്തിയിട്ടുണ്ട്. സത്യനേക്കാള് കൂടുതല് രംഗങ്ങളില് അഭിനയിച്ച മധുവിന് അന്ന് ലഭിച്ച പ്രതിഫലം വെറും 2,000 രൂപയാണ്. ചെമ്മീനില് അഭിനയിച്ചവരില് ഏറ്റവും കൂടുതല് പ്രതിഫലം വാങ്ങിയത് സത്യന് തന്നെയാണ്. അമരം ചിത്രീകരിക്കുമ്പോള് ആ സിനിമയുടെ ഛായാഗ്രാഹകനായിരുന്ന മധു അമ്പാട്ടിന്റെ മുന്നിലുള്ള പ്രധാന വെല്ലുവിളി ചെമ്മീനിലെ ദൃശ്യങ്ങളായിരുന്നു.\nകടലിന്റെയും കടല്‍ക്കരയുടെയും ചലനങ്ങളെ അത്രമാത്രം മനോഹാരിതയോടെ മാര്‍ക്സ് ബര്‍ട്ലി ക്യാമറയിലാക്കിയിരുന്നു. ചെമ്മീനിലെ ചില സീനുകള് യു.രാജഗോപാലും ചിത്രീകരിച്ചിട്ടുണ്ട്. ഞണ്ടുകളുടെ കരയിലൂടെയുള്ള സഞ്ചാരമടക്കമുള്ള അവിസ്മരണിയ സീനുകള് ചെമ്മീനിലുണ്ട്. അറുപതുകളില് മലയാളിയുടെ പ്രണയകാമനകളെ ഉദ്ദീപിപ്പിച്ച ചെമ്മീന് ഒരേ സമയം പ്രണയവും കാമവും ജീവിതവിശുദ്ധിയുടെ പാഠങ്ങളും പറഞ്ഞു വെച്ച സിനിമയായിരുന്നു. ദിലീപ് കുമാര് സിനിമക്കു വേണ്ടി മാര്‍ക്സ് ബര്‍ട്ലിക്ക് പോകേണ്ടി വന്നപ്പോഴാണ് രാജഗോപാല് ക്യാമറക്ക് പിറകിലെത്തിയത്. അന്നത്തെ ചിത്രീകരണം തന്നെ ഏറെ ബുദ്ധിമുട്ട് പിടിച്ചതായിരുന്നു. റീ ടേക്കുകള് വേണ്ടി വരുന്ന അവസ്ഥ നിര്‍മാതാക്കളെയും സംവിധായകരെയും ഒരു പോലെ വിഷമിപ്പിച്ചിരുന്നു. ഇന്ന് ഡിജിറ്റല് യുഗത്തില് അത്യാധുനിക ക്യാമറകള് ഉപയോഗിച്ചാണ് ചിത്രീകരണം.\nറീ ടേക്കുകള് എത്ര വേണമെങ്കിലും എടുക്കാം. എടുക്കുന്ന സീനുകള് മോണിറ്ററില് അപ്പോള് തന്നെ കാണാം. സംവിധായകന്റെ മനസിലെ സിനിമാ ദൃശ്യങ്ങള് ചിത്രീകരണ സമയത്തു തന്നെ കാണാനും തിരുത്തപ്പെടാനും ഇന്ന് സാധിക്കും. ഫിലിം പ്രോസസിങ് കഴിയും വരെ നെഞ്ചിടിച്ചിരുന്ന കാലം കഴിഞ്ഞു. അമ്പലപ്പുഴയില് വക്കീലായി പ്രാക്ടിസ് ചെയ്യുന്ന കാലത്തെ പുറക്കാട് കടപ്പുറത്തു കൂടിയുള്ള സായാഹ്ന സവാരിയില് മലയാളത്തിന്റെ മഹാനായ എഴുത്തുകാരന് തകഴി ശിവശങ്കരപിള്ള കണ്ടെത്തിയ കഥയും കഥാപാത്രങ്ങളുമാണ് ചെമ്മീന് എന്ന നോവല്. കടലുമായി ബന്ധപ്പെട്ട് ജീവിക്കുന്ന മനുഷ്യരുടെ ഇടയിലെ ശക്തമായ ഒരു മിത്താണ് ഈ നോവലിന്റെ പ്രമേയത്തെ ഏറെ വ്യത്യസ്തമാക്കുന്നത്. അതാകട്ടെ ജീവിതവിശുദ്ധിയുടെ പാഠം കൂടിയാണ്. പ്രണയത്തിന്റെ തീക്ഷ്ണത മാത്രമല്ല ചെമ്മീന് അനുഭവിപ്പിക്കുന്നത്. അതില് കാത്തിരിപ്പും കാമനകളും ഇഴ ചേരുന്നു.\nവൈവാഹിക ബന്ധത്തിലെ ചാരിത്യ വിശുദ്ധി കടലമ്മയെന്ന് സങ്കല്‍പത്തില് ലയിച്ചു നില്‍ക്കുന്നത് കാണാം. കടലില് പോകുന്ന പുരുഷന്റെ കാവല് കരയില് കാത്തിരിക്കുന്ന അവന്റെ പെണ്ണാണെന്ന സന്ദേശം. അവള് പിഴച്ചു പോയാല് കടലമ്മ കോപിക്കും. ആ കോപാഗ്‌നിയെ ആഴക്കടലിനും കെടുത്താനാവില്ല. ചെമ്മീന് പ്രസിദ്ധീകരിച്ച കാലത്തു തന്നെ മത്സ്യത്തൊഴിലാളികളില് നിന്ന് എതിര്‍പ്പ് ഉയര്‍ന്നിരുന്നു. 1957-ല് കേരള സാഹിത്യ അക്കാദമിയുടെ ആദ്യ നോവല് പുരസ്‌കാരം നേടിയ കൃതിയാണ് ചെമ്മീന്. അന്‍പതോളം ലോക ഭാഷകളില് വിവര്‍ത്തനം. അന്താരാഷ്ട്ര തലത്തില് തന്നെ ചര്‍ച്ച ചെയ്യപ്പെട്ട നോവല്. കോട്ടയത്തെ ഒരു ലോഡ്ജ് മുറിയില് ഇരുന്ന് വളരെ കുറച്ചു ദിവസങ്ങള് കൊണ്ട് തകഴി എഴുതി തീര്‍ത്ത നോവലിന്റെ ആദ്യ വായനക്കാരന് സി.ജെ തോമസായിരുന്നു. നോവല് മലയാളിയുടെ വായനാ ചക്രവാളത്തെ ദീപ്തമാക്കി. പിന്നീട് രാമുകര്യാട്ട് അത് സിനിമയാക്കി.\nആദിത്യൻ വിറ്റു എന്നു അമ്പിളി ദേവി പറഞ്ഞു നടന്ന സ്വർണം കോടതി കണ്ടെത്തി , സ്ത്രീ എന്ന പ്രാധാന്യം വെച്ച് ആർക്ക് എതിരെയും ക.ള്ള കേസ് കൊടുക്കരുത് എന്നു അമ്പിളി ദേവിയോട് കോടതി; സെ..ക്സ് ചാറ്റും..അ,ശ്,ളീല വീഡിയോ കോളും കോടതിയിൽ..സംഭവം ഇങ്ങനെ !!\nസിനിമയില് നിന്ന് ലഭിച്ച പണമുള്ളതിനാല് അപകടത്തില് നിന്ന് വേഗം മുക്തനാകാന് കഴിഞ്ഞു : മണികണ്ഠന് ആചാരി തുറന്ന് പറയുന്നു !!


വയനാട്ടിൽ വോട്ടെടുപ്പ് വൈകീട്ട് ആറ് വരെ മാത്രം | VISION NEWS\nവയനാട്ടിൽ വോട്ടെടുപ്പ് വൈകീട്ട് ആറ് വരെ മാത്രം\nവയനാട്ടിൽ പോളിങ് സമയം വൈകീട്ട് ആറ് വരെ മാത്രം. മാവോയിസ്റ്റ് ഭീഷണിയുള്ള ജില്ലയായതിനാലാണ് പോളിങ് സമയം ഒരു മണിക്കൂർ ചുരുക്കിയത്. മാവോയിസ്റ്റ് ആക്രമണത്തിനുള്ള സാധ്യത നിലവില് ജില്ലയിലില്ലെന്ന് കലക്ടർ അദീല അബ്ദുല്ല വ്യക്തമാക്കി.\nകോവിഡ് പശ്ചാത്തലത്തില് തിരക്ക് ഒഴിവാക്കാന് ഇത്തവണ വോട്ടെടുപ്പ് വൈകീട്ട്7വരെ നീട്ടിയിരുന്നു. വയനാട് ഒഴികെയുള്ള ജില്ലകളില് നാളെ രാവിലെ7മണി മുതല് വൈകീട്ട്7മണി വരെ പോളിങ് ഉണ്ടാവും. അവസാനത്തെ ഒരു മണിക്കൂര് കോവിഡ് ബാധിതര്‍ക്കും ക്വാറന്‍റൈന് ഉള്ളവര്‍ക്കും പിപിഇ കിറ്റ് ധരിച്ച് വോട്ട് ചെയ്യാം.\n140 മണ്ഡലങ്ങളിലും പോളിങ് സാമഗ്രികളുടെ വിതരണം പൂർത്തിയായി. പ്രശ്നബാധിത ബൂത്തുകളിൽ വെബ് കാസ്റ്റിങ്ങിനൊപ്പം കേന്ദ്രസേനയേയും വിന്യസിക്കും. 140 നിയമസഭ മണ്ഡലങ്ങളിലായി 957 സ്ഥാനാര്‍ഥികളാണ് ജനവിധി തേടുന്നത്.2കോടി 74 ലക്ഷത്തോളം വോട്ടര്‍മാര് രാഷ്ട്രീയ കേരളത്തിന്‍റെ ഭാവി നിശ്ചയിക്കും.\nസാനിറ്റൈസര് അടക്കം കോവിഡ് പ്രോട്ടോകോള് പാലിക്കാനുള്ള എല്ലാ സംവിധാനവും കമ്മീഷന് ഒരുക്കിയിട്ടുണ്ട്. വോട്ടിങ് മെഷീന് എവിടെയെങ്കിലും കേടായാല് അത് സ്ഥാപിക്കാനാവശ്യമായ ക്രമീകരണം ഒരുക്കിയിട്ടുണ്ട്. വോട്ടര് ഐഡി കാര്‍ഡ്, ആധാര് കാര്‍ഡ് എന്നിവ ഉള്‍പ്പെടെ9രേഖകള് ഉപയോഗിച്ച് ഇത്തവണ വോട്ട് രേഖപ്പെടുത്താം. വോട്ട് ചെയ്യാന് എത്തുന്നവര് കൃത്യമായി സാമൂഹ്യ അകലം പാലിക്കുകയും മാസ്ക് ധരിക്കുകയും വേണമെന്ന് കമ്മീഷന് നിര്‍ദേശം നല്‍കിയിട്ടുണ്ട്.


by Blive News August 2, 2019, 7:59 am 1.8k Views\nകൊച്ചി: കൂടുതല് പങ്കാളിത്തം ഉറപ്പാക്കാനും ഫ്രാഞ്ചൈസികള്‍ക്ക് കൂടുതല് സമയം നല്‍കാനുമായി പ്രഥമ ചാമ്പ്യന്‍സ് ബോട്ട് ലീഗിന്‍റെ (സിബിഎല്) ലേലം മാറ്റിവച്ചു. എന്നാല് ലീഗ് അടിസ്ഥാനത്തിൽ ചുണ്ടന് വള്ളം കളി മത്സരങ്ങള് നേരത്തെ നിശ്ചയിച്ചിരുന്ന പ്രകാരം ഓഗസ്റ്റ് 10നു തന്നെ ആരംഭിക്കും.\nപുതിയ ലേലം പിന്നീടു നടത്തുമെന്ന് ടൂറിസം സെക്രട്ടറി റാണി ജോര്‍ജ് അറിയിച്ചു. അതുവരെ ടീമുകളുടെ ഉടമസ്ഥാവകാശം ലീഗിന്‍റെ സംഘാടകരായ സംസ്ഥാന ടൂറിസം വകുപ്പിനു തന്നെയായിരിക്കും. എല്ലാ മത്സരങ്ങളും കര്‍ശനമായി ഐപിഎല് മത്സരഘടന പ്രകാരം നടത്തുമെന്നും സിബിഎല്-നോട് ബോട്ട് ക്ലബ്ബുകളുടെയും ബോട്ട് ഉടമകളുടെയും പ്രതികരണം ആവേശം പകരുന്നതാണെന്നും സെക്രട്ടറി അറിയിച്ചു.\nവ്യാഴാഴ്ച കൊച്ചി ഗ്രാന്‍ഡ് ഹയാത്തിലാണ് സിബിഎല്ലിലെ ഒന്‍പതു ടീമുകളുടെ ലേലം നിശ്ചയിച്ചിരുന്നത്. ലേലത്തിനുള്ള രേഖകള് വാങ്ങിയ 11 ഫ്രാഞ്ചൈസികളില് മിക്കവര്‍ക്കും എത്തിച്ചേരാന് കഴിയാത്തതുകൊണ്ടാണ് കൂടുതല് പങ്കാളിത്തം ഉറപ്പാക്കാനായി ലേലം മാറ്റിവച്ചത്. എല്ലാ മത്സരങ്ങളും ലീഗിന്‍റെ ദേശീയ സംപ്രേഷണാവകാശം ലഭിച്ച ചാനല് സംപ്രേഷണം ചെയ്യും. അപ്പോഴേയ്ക്കും കൂടുതല് ഫ്രാഞ്ചൈസികളെത്തുമെന്നാണ് പ്രതീക്ഷ. ഐപിഎല് സമ്പ്രദായത്തില് നടത്തുന്ന പുത്തന് മത്സരമായതിനാല് സിബിഎല്ലിനെക്കുറിച്ച് കൂടുതല് പഠിക്കാനും സാമ്പത്തികമെച്ചങ്ങളും പ്രൊഫഷനല് സ്വഭാവവും മനസിലാക്കാനുമാണ് കൂടുതല് സമയം നല്‍കുന്നതെന്ന് സെക്രട്ടറി വ്യക്തമാക്കി.\nടൂറിസം വകുപ്പ് അടുത്ത ലേലത്തില് സിബിഎല്ലിന്‍റെ സാമ്പത്തിക മാതൃക പുനരാവിഷ്കരിച്ച് ഫ്രാഞ്ചൈസികള്‍ക്ക് സമര്‍പ്പിക്കുമെന്ന് കേരള ടൂറിസം ഡയറക്ടര് പി. ബാല കിരണ് പറഞ്ഞു.\nമൂന്നു മാസം നീളുന്ന സിബിഎല്ലിന്‍റെ എല്ലാ ഒരുക്കങ്ങളും പൂര്‍ത്തിയായിട്ടുണ്ടെന്ന് ബാല കിരണ് അറിയിച്ചു. ഓഗസ്റ്റ് 10 ന് ആലപ്പുഴ നെഹ്റു ട്രോഫിയില് തുടങ്ങി നവംബര് ഒന്നിന് കൊല്ലം പ്രസിഡന്‍റ്സ് ട്രോഫി മത്സരം വരെ 12 ശനിയാഴ്ചകളിലായി ഉച്ചയ്ക്കുശേഷം രണ്ടു മുതല് അഞ്ചുമണി വരെ ഓരോ മത്സരം ഓരോ സ്ഥലത്തുവച്ചാണ് നടത്തുന്നത്.\nപള്ളാത്തുരുത്തി ബോട്ട് ക്ലബ്, പൊലീസ് ബോട്ട് ക്ലബ്, യുണൈറ്റഡ് ബോട്ട് ക്ലബ് കുട്ടമംഗലം കൈനകരി, എന്‍സിഡിസി/കുമരകം, വില്ലേജ് ബോട്ട് ക്ലബ് എടത്വ, കെബിസി/എസ്എഫ്ബിസി കുമരകം, വേമ്പനാട് ബോട്ട് ക്ലബ് കുമരകം, ടൗണ് ബോട്ട് ക്ലബ് കുമരകം, ബ്രദേഴ്സ് ബോട്ട് ക്ലബ് എടത്വ എന്നിവയാണ് സിബിഎല്ലില് മത്സരിക്കുന്ന ടീമുകള്.\nമുഖ്യമന്ത്രി പിണറായി വിജയനാണ് നെഹ്റു ട്രോഫി വേദിയില് സിബിഎല് ഉദ്ഘാടനം ചെയ്യുന്നത്. ക്രിക്കറ്റ് ഇതിഹാസം സച്ചിന് ടെന്‍ഡുല്‍കര് ചടങ്ങില് സന്നിഹിതനായിരിക്കും.\nPrevious article ഉജ്ജ്വല പദ്ധതിയുടെ നടത്തിപ്പിന് 20 ലക്ഷം അനുവദിച്ചു\nNext article സ്റ്റാര്‍ട്ടപ്പ് അന്തരീക്ഷത്തിന് കരുത്തേകാന് വനിതാ പങ്കാളിത്തം അനിവാര്യം: വിദഗ്ധര്